পূর্ব ইউক্রেনের দুইটি অঞ্চলের স্বীকৃতি দিয়েছে রাশিয়া! | ইউরোপ | bdrtnn.net\nঢাকা: রাশিয়ার প্রেসিডেন্ট ভ্লাদিমির পুতিন টেলিভিশনের দেয়া এক ভাষণে বলেছেন, মস্কো পূর্ব ইউক্রেনের দোনেৎস্ক এবং লুহানস্ককে স্বাধীন রাষ্ট্রের স্বীকৃতি দিয়েছে।\nদীর্ঘ এক বক্তব্যে পুতিন ইউক্রেনের সম্পর্কে বলেন, এটা মার্কিন যুক্তরাষ্ট্রের কলোনি যেটা পুতুল সরকারের মাধ্যমে চলছে। খবর বিবিসি বাংলার\nতিনি বলেন, ইউক্রেন কোন দিনই প্রকৃত রাষ্ট্র ছিল না এবং আধুনিক ইউক্রেন রাশিয়ার দ্বারা সৃষ্টি হয়েছে।\nইউক্রেনকে নেটোর সঙ্গে যুক্ত হওয়ার ধারণাকে তিনি রীতিমত আক্রমণাত্মক ভাবে বলেন এটা সরাসরি রাশিয়ার নিরাপত্তার জন্য হুমকি।\nপুতিন যুক্তি দেন, নেটো রাশিয়ার নিরাপত্তার বিষয়টা আমলে নেয়নি।\nভাষণ শেষ করার সময় রাশিয়ার প্রেসিডেন্ট বলেন যে রাশিয়াপন্থী বিদ্রোহীদের দখলে থাকা অঞ্চলগুলোকে স্বীকৃতি দেবে রাশিয়া।\nতিনি হুঁশিয়ারি দিয়ে বলেন, ইউক্রেনকে বিদ্রোহীদেরকে লক্ষ্য করে গুলি করা বন্ধ করতে হবে, না হলে এর পরিণতি মোকাবেলা করতে হবে।\nএর কিছু পরেই বিদ্রোহী অঞ্চলকে স্বীকৃতি দিয়ে তিনি দুইটা ডিক্রিতে সই করেন। সেখানে বলা হয়েছে রাশিয়ার সেনাবাহিনী সেখানে শান্তিরক্ষার কাজে নিয়োজিত থাকবে।\nতবে শান্তিরক্ষার কাজে নিয়োজিত থাকার অর্থ আসলে কী - সেটি নির্দিষ্ট করে বলেনি রাশিয়া। কিন্তু রাশিয়া এবং ইউক্রেনের বিশ্লেষকরা বলছেন, পুতিন এখন আনুষ্ঠানিকভাবে ইউক্রেনের বিদ্রোহী এলাকাতে রুশ সৈন্য পাঠাতে পারবে।\nবিবিসির মস্কোর সংবাদদাতা স্টিভ রোসেনবার্গ বলছেন, অনেক বছর আগে যখন রাশিয়া প্রথম পূর্ব ইউক্রেনে সৈন্য সমাবেশ ঘটায় তখন মস্কোই মূলত এই বিদ্রোহী অঞ্চল সৃষ্টি করেছিল। কিন্তু তাদের স্বাধীনতার ব্যাপারে ভ্লাদিমির পুতিনের এই আনুষ্ঠানিক স্বীকৃতি 'ইতিহাস বদলে দেওয়া একটি মুহূর্ত'।\nপ্রথমত, এটা মূলত আন্তর্জাতিকভাবে স্বীকৃতি পাওয়া শান্তি প্রক্রিয়াকে মেরে ফেলা হয়েছে। এই প্রক্রিয়ায় পুতিন নিজেও অঙ্গীকারবদ্ধ ছিলেন।\nএকই সঙ্গে পূর্ব ইউক্রেনে একটা বড় ধরনের সামরিক উত্তেজনা সৃষ্টি হওয়ার শঙ্কা তৈরি করেছে। আর এই ডিক্রিতে সই করার অর্থ হল এটা পরিষ্কার যে ভ্লাদিমির পুতিন ইতিমধ্যে ঐসব বিদ্রোহী এলাকায় সৈন্য পাঠাচ্ছে।\nযুক্তরাজ্যের ফরেন সেক্রেটারি লিজ ট্রুস টুইট করে বলেছেন, এক ফোনালাপে ইউরোপিয়ান ফরেন পলিসি প্রধান জোসেপ বোরেল একমত হয়েছেন যে ব্রিটেন এবং ইইউ পুতিনের শাসনকালের উপর দ্রুত নিষেধাজ্ঞা দেবে এবং ইউক্রেনের সঙ্গে কাঁধে কাঁধ মিলিয়ে দাঁড়াবে।\nতিনি ইউক্রেনের পররাষ্ট্রমন্ত্রী দিমিত্রি কুলেবারের সাথেও আলাপ করে পূর্ণ সমর্থন প্রস্তাব করেছেন। আর যুক্তরাজ্য তার বন্ধু-রাষ্ট্রদের নিয়ে রাশিয়ার বিরুদ্ধে যে নিষেধাজ্ঞা আরোপ করবে, সেটা নিয়ে আলোচনা হয়েছে।\nএদিকে হোয়াইট হাউজ বলছে, মার্কিন প্রেসিডেন্ট জো বাইডেন ইউক্রেনের প্রেসিডেন্ট সঙ্গে কথা বলেছেন এবং রাশিয়ার সিদ্ধান্তের নিন্দা জানিয়েছেন।\nহোয়াইট হাউজ জানাচ্ছে, বাইডেন বলেছেন ইউক্রেনের প্রেসিডেন্টের কাছে তাদের প্রতিশ্রুতির বিষয়ে পুনরায় নিশ্চিত করেছেন যে ইউক্রেনের সার্বভৌমত্ব এবং আঞ্চলিক অখণ্ডতা বজায় থাকবে।\nবাইডেন আরো বলেছেন, যুক্তরাষ্ট্র তার বন্ধু রাষ্ট্রের সঙ্গে একত্রিত হয়ে রাশিয়ার বিরুদ্ধে দ্রুত নিষেধাজ্ঞা দেয়ার পরিকল্পনা করছে। হোয়াইট হাউজ আরো জানাচ্ছে, বাইডেন ফ্রান্সের প্রেসিডেন্ট এবং জামানির চ্যান্সেলরের সঙ্গে আলোচনা করছেন -কীভাবে তাদের প্রতিক্রিয়াকে সমন্বয় করা যায় সেটা নিয়ে।\nরাশিয়ার জরুরি দুর্যোগ বিষয়ক মন্ত্রী জানিয়েছেন, পূর্ব ইউক্রেনের বিদ্রোহী নিয়ন্ত্রিত এলাকা থেকে ৬০ হাজারের বেশি বেসামরিক মানুষকে উদ্ধার করা হয়েছে।\nআলেক্সান্ডার চুপ্রিয়ান বলেন, এ পর্যন্ত ৬১ হাজার মানুষ সীমান্ত অতিক্রম করে রাশিয়ায় ঢুকেছে। তিনি বলেন, নয়টি ট্রেনে করে কিছু মানুষকে এখন রাশিয়ার অন্যান্য অঞ্চলে পাঠিয়ে দেয়া হয়েছে।\nতবে যুক্তরাষ্ট্র এই উদ্ধার অভিযানকে সাজানো বলে বর্ণনা করছে। তারা বলছে, এটি ইউক্রেনে রাশিয়ার আসন্ন অভিযান থেকে দৃষ্টি অন্যখাতে প্রবাহিত করার একটা চেষ্টা।\nএদিকে পূর্ব ইউক্রেনের লুহানস্কে রোববার যে গোলাবর্ষণে দুজন বেসামরিক মানুষ নিহত হয়, তার জন্য রাশিয়ার সমর্থনপুষ্ট বিদ্রোহীরা ইউক্রেনের সরকারি বাহিনীকে দায়ী করেছে।\nতবে এই অভিযোগ প্রত্যাখ্যান করেছে ইউক্রেনের সরকার। তারা বলছে, এটি আরেকটি সাজানো হামলার ঘটনা, যার মাধ্যমে রাশিয়ার সঙ্গে একটি বৃহত্তর সংঘাতের উস্কানি দেয়া হচ্ছে।\nআন্তর্জাতিক ডেস্কআরটিএনএনমস্কো: ভ্লাদিমির পুতিন এমনিতে স্বল্পভাষী। জনসমক্ষে বাগাড়ম্বর করা বা হুমকি-ধমকি দেওয়ার লোক তিন . . . বিস্তারিত


করোনা ভাইরাস নয়! এটি চীনের শক্তিশালী জৈব রাসায়নিক মারণাস্ত্র ! – CHANNEL-6\nকরোনা ভাইরাস নয়! এটি চীনের শক্তিশালী জৈব রাসায়নিক মারণাস্ত্র !\nগ্রেটজেমি ইন্ডিয়া-জেনেটিক্যালি মডিফায়েড’ এই করোনাভাইরাসের জন্মদাতা চীনের উহানের বায়োসেফটি ল্যাবোরেটরি লেভেল ফোর। আর এই কথা আগে থেকেই জানত বিশ্ব স্বাস্থ্য সংস্থা (ডব্লিউএইও)। আন্তর্জাতিক একটি সাংবাদমাধ্যমকে দেওয়া সাক্ষাৎকারে এমনই বিস্ফোরক দাবি করলেন মার্কিন আইনজীবী, রাসায়নিক মারণাস্ত্র বিরোধী সংগঠনের অন্যতম সদস্য ড. ফ্রান্সিস বয়েল।\n২০১৫ সালে রেডিও ফ্রি এশিয়া তাদের রিপোর্টে দাবি করেছিল, উহান ইনস্টিটিউট অব ভাইরোলজিতে ভয়ঙ্কর, প্রাণঘাতী সব ভাইরাস নিয়ে কাজ করছেন গবেষকরা। এর অর্থ জৈব রাসায়নিক মারণাস্ত্রের দিকে ক্রমশ ঝুঁকছে বেইজিং।\nবকেয়া বেতনের দাবিতে ভাঙচুর, পুলিশের গুলিতে শ্রমিক নিহত


ফেনীতে নতুন ১০ জনের করোনা শনাক্ত ফেনীতে নতুন ১০ জনের করোনা শনাক্ত – এন.কে. টেলিভিশন\nফেনীতে নতুন ১০ জনের করোনা শনাক্ত\nপ্রতিবেদক: ফেনী জেলায় সোমবার নতুন করে ১০ জনের শরীরে করোনা সংক্রমণ শনাক্ত হয়েছে। এনিয়ে জেলায় করোনা আক্রান্তের সংখ্যা দাঁড়ালো এক হাজার ৬শ ৮০ জন। সিভিল সার্জন ডা. মীর মোবারক হোসাইন দিগন্ত এ তথ্য নিশ্চিত করেছেন।\nজেলা সিভিল সার্জন কার্যালয় সূত্র জানায়, সোমবার নোয়াখালী আবদুল মালেক উকিল মেডিকেল কলেজের ল্যাবে ৬৬ জনের নমুনা পরীক্ষায় ১০ জনের করোনা পজেটিভ পাওয়া গেছে। নতুন আক্রান্ত ১০ জনের মধ্যে সদর উপজেলায় ৪ জন, দাগনভূঞায় ২ জন, ছাগলনাইয়ায় ২ জন, ফুলগাজীতে ২ জন।\nনতুন করে সুস্থ্য ২৬ জনসহ মোট সুস্থ্য হয়েছে ১ হাজার ৪শ ১২ জন। সূত্র আরো জানায়, জেলায় এ পর্যন্ত সিভিল সার্জন ডা, সাজ্জাদ হোসেন সহ ৩৭ জনের মৃত্যু হয়েছে। মারা যাওয়া ব্যক্তিদের মধ্যে সদরে ১০ জন, দাগনভূঞায় ৮ জন, সোনাগাজীতে ১১ জন, ছাগলনাইয়ায় ৫ জন ও ৩ জন পরশুরাম উপজেলার বাসিন্দা।\nস্বাস্থ্য বিভাগের তথ্য মতে, শনিবার পর্যন্ত ৮ হাজার ৫শ ৪ জনের নমুনা সংগ্রহ করে বাংলাদেশ ইনস্টিটিউট অব ট্রপিক্যাল অ্যান্ড ইনফেকশাস ডিজিজেজ (বিআইটিআইডি), চট্টগ্রাম ভেটেরিনারি ও এনিমেল সায়েন্সেস বিশ্ববিদ্যালয় এবং নোয়াখালী আবদুল মালেক মেডিকেল কলেজের ল্যাবে পাঠানো হয়। এর মধ্যে ৮ হাজার ২শ ৭১ জনের নমুনা পরীক্ষার রিপোর্ট পাওয়া গেছে। ফেনী জেনারেল হাসপাতালে চিকিৎসাধীন রয়েছেন ৭ জন। ২৭ জনকে অন্যত্র স্থানান্তর করা হয়েছে। গত ২৪ ঘন্টায় টেলিমেডিসিন সেবা পেয়েছেন ৭৫ জন। মোট টেলিমেডিসিন সেবা পেয়েছেন ৪১ হাজার ৩শ ৬ জন।


হ্যাপি এনার্জির নতুন সেন্ট্রাল তাপীকরণ সিস্টেম? নতুন বয়লার? শুভ ধন্যবাদ সাহায্য করতে পারেন\nতাপীকরণ ও বয়লার\nবাড়ি > তাপীকরণ ও বয়লার\nএকটি ঘর গরম করার অনেক উপায় আছে, তাই এহ্যাপি এনার্জি, আমরা আপনাকে আপনার বাড়ির জন্য সেরা গরম এবং বয়লার সমাধান চয়ন করতে সহায়তা করি - যেটি দক্ষ এবং আপনার বিশেষ সম্পত্তির জন্য অনুভব করে।\nআমরা আমাদের গ্রাহকদের তাদের বাড়ির উষ্ণ এবং আরামদায়ক একটি মূল্য তারা রাখতে পারেন এ কিভাবে রাখতে হবে তা বুঝতে চান। এ কারণে আপনি আমাদের শক্তি পরামর্শের জন্যও কল করতে পারেন।\nআমাদের বর্তমান দেখুন বিশেষ অফার.\nআপনি একটি পুরানো সিস্টেম আপগ্রেড করা হয় কিনা, একটি নতুন ইনস্টল বা শুধু সার্ভিসিং প্রয়োজন, আমরা আপনাকে আপনার হোম উষ্ণ রাখতে প্রয়োজন উপদেশ এবং সেবা দিতে হবে।\nআমরা আপনাকে সেরা মানের বয়লার শ্রেষ্ঠ মূল্য অফার করবে। কানেওয়াল জুড়ে, আমরা নতুন গ্যাস বয়লার, তেল বয়লার এবং এলপিজি বয়লার গ্রাহকদের বাড়ির জন্য ইনস্টল করি। আমাদের নতুন বয়লার ফাইন্যান্স অফারটি এমন গ্রাহকদের মধ্যে জনপ্রিয়, যারা কয়েক বছর ধরে একটি নতুন বয়লার খরচ ছড়িয়ে দিতে চায়। আপনার নতুন বয়লার জন্য হ্যাপি পাওয়ার ফিনান্স সম্পর্কে আরও জানুন।\nএকটি কঠিন জ্বালানী woodburner আপনার বাড়ির একটি মহান উপরন্তু হয়। নতুন কাঠের বার্নারগুলি খুব কার্যকরী এবং একটি যুক্তিসঙ্গত খরচে বাড়িতে বড় এলাকায় গরম করতে পারেন।\nআপনার বয়লার আপগ্রেড কেন?


songs of Bangladesh Independence War - Anandabazar\nsongs of Bangladesh Independence War\n০৪ জুলাই ২০২১ ০৮:০৯\nশিল্পীসমাবেশ: একাত্তরের সেই অনুষ্ঠানে সই দিচ্ছেন কণিকা বন্দ্যোপাধ্যায়, সঙ্গে অশোকতরু বন্দ্যোপাধ্যায়।\nকিছুতেই বোঝানো যাচ্ছিল না তাঁকে। রবীন্দ্র সদনের উইংসের ধারে দাঁড়িয়ে অদ্ভুত জেদ ধরেছিলেন তিনি। তারিখটা ১৯৭১ খ্রিস্টাব্দের ৩ জুলাই।\nতখন বাংলাদেশের মুক্তিযুদ্ধ চলছে। মুজিবনগর সরকারের পত্তন হয়েছে। কলকাতার থিয়েটার রোডে সেই অস্থায়ী সরকারের ঘাঁটি। পূর্ব বাংলা জুড়ে লড়াইয়ে শামিল হয়েছেন গানের শিল্পীরাও। যে দিন সার্কাস অ্যাভিনিউয়ের পাকিস্তান উপদূতাবাসে স্টার অ্যান্ড ক্রেসেন্টের বদলে পূর্ব দিগন্তে সূর্য আঁকা পতাকা উড়েছে, সেই ব্রাহ্মমুহূর্তে ‘আমার সোনার বাংলা’ গেয়েছেন সমবেত সুধীজন। পুরোভাগে সুচিত্রা মিত্র। অন্য দিকে আকাশবাণী কলকাতার দৌলতে দাবানলের মতো ছড়িয়ে পড়েছে অংশুমান রায়ের গাওয়া ‘শোনো একটি মুজিবরের থেকে লক্ষ মুজিবরের কণ্ঠস্বরের ধ্বনি’।\nএর ক’মাস পরই দু’দিনের অনুষ্ঠান রবীন্দ্র সদনে। হাউসফুল। অনুষ্ঠান শুরু হব-হব। করছে। কিন্তু কিছুতেই বোঝানো যাচ্ছে না সেই মানুষটাকে। সে দিন তিনি গাইবেনই। এমনিতে তিনি গাইলেই কৃতার্থ হন আয়োজকরা। তখন তাঁর গানের যা কদর ও কাটতি, তাতে আর কারও না গাইলেও চলে। কিন্তু সে দিন নয়, পরের দিন তাঁর গাওয়ার কথা। কিন্তু তাঁর অকাট্য যুক্তি, ‘আমি তো বাংলাদেশের লোক। আমাকে কেন এ পারের লোকদের সঙ্গে দিয়েছ?’\nতিনি দেবব্রত বিশ্বাস। হেমাঙ্গ বিশ্বাস এক বার তাঁর ‘জর্জদা’কে নিয়ে লিখেছিলেন, ‘তিনি পূর্ববাংলাকে বলতেন ‘মা’, আর পশ্চিমবঙ্গকে বলতেন ‘বিমাতা’।’ একাত্তরের মুক্তিযুদ্ধ এমন অগুনতি ঠাঁইনাড়া মানুষের অস্তিত্বে ধাক্কা দিয়েছিল। তৈরি হয়েছিল এক গণউন্মাদনা। আনন্দবাজার পত্রিকা লিখেছিল, ‘সারা ভারতবর্ষ যেন বাংলাদেশ-এ পরিণত হয়েছে। ভাবা যায় না। সাম্প্রদায়িক মনোভাবের ঊর্ধ্বে উঠে এদেশে হিন্দু-মুসলমান ও অন্যান্য ধর্মাবলম্বীদের মধ্যে এই সম্প্রীতির মনোভাব অন্য উপলক্ষ্যে কখনও ঘটেনি।’ মুক্তিযুদ্ধকে ঘিরে যুক্তবঙ্গের নাছোড় টানকে আষ্টেপৃষ্ঠে অনুভব করেছিল আপামর বাঙালি।\n‘বড়ো অভিমানী ছিলেন জর্জদা’— স্মৃতি হাতড়াতে হাতড়াতে আজও আবেগতাড়িত হন সন্‌জীদা খাতুন। যাঁদের হাতের নাগালে পেয়ে সে দিন অমন অবুঝ আবদার জুড়েছিলেন দেবব্রত, তাঁদের অন্যতম। সে দিন আশপাশে আরও যাঁরা ছিলেন, তাঁদের আসল কারিগর দীপেন্দ্রনাথ বন্দ্যোপাধ্যায় তো কবেই চলে গেছেন। এক বছরের মধ্যে চলে গেলেন দেবেশ রায়, শঙ্খ ঘোষ। তবু ছলনা করে না অষ্টাশি পেরোনো সন্‌জীদার স্মৃতি। আজও বাংলাদেশের সাংস্কৃতিক আন্দোলনের এই প্রবাদপ্রতিমার চোখে লেগে আছে সেই দুটো দিন। একাত্তরের তেসরা আর চৌঠা জুলাই।\nসেই দু’দিন ব্যাপী সম্মেলনের এক তোলপাড় করা প্রস্তুতিপর্ব ছিল।\nতখন মুক্তিযুদ্ধ তুঙ্গে। তত দিনে তারাশঙ্কর বন্দ্যোপাধ্যায়কে মাথায় রেখে বাংলাদেশ সহায়ক শিল্পী-সাহিত্যিক সমিতি গড়ে উঠেছে। সমিতির পুরোভাগে দীপেন্দ্রনাথ। সঙ্গে প্রসূন বসু, অমিতাভ দাশগুপ্ত, দেবেশ রায়, শঙ্খ ঘোষের মতো আরও অনেকে। পূর্ব বাংলার সংস্কৃতির দুনিয়ার কেউ তাঁদের কাছে এলেই কোথাও না কোথাও থাকার বন্দোবস্ত করছেন তাঁরা। কামাল লোহানী বা আনিসুজ্জামানের মতো কেউ কেউ খুঁজে নিচ্ছেন শৈশবে ছেড়ে যাওয়া কিম্বার স্ট্রিট বা কংগ্রেস এগজ়িবিশন রোডের ঠিকানা। আহমদ ছফা তখন বাংলাদেশ সাংস্কৃতিক সংগ্রাম শিবিরের সম্পাদক, যে সংস্থার সভাপতি অজয় রায়। তখনকার কলকাতায় দিন কাটানোর এক অবিস্মরণীয় ধারাভাষ্য লিখেছিলেন আহমদ ছফা। নাম ‘অলাতচক্র’। তেসরা-চৌঠা জুলাইয়ের অনুষ্ঠানের অনেক কুশীলব নড়েচড়ে বেড়িয়েছেন অলাতচক্র জুড়ে।\nকলকাতায় সমবেত সুরের জগতের মানুষদের একটা বড় বাড়ি ভাড়া করে রাখতে চেয়েছিলেন সমিতির সদস্যরা। গানের রেওয়াজ চলবে। সদলবলে নানা জায়গায় অনুষ্ঠান করে বেড়ানো যাবে। রোজগারপাতি যা হবে তাতে দিন গুজরানের সুরাহা হবে। সন্‌জীদা একমত হননি। বলেছিলেন শিল্পীরা যে যেখানে আছেন, থাকুন। কলকাতার মধ্যিখানে একটা মহড়াঘরের বন্দোবস্ত করলেই চলবে। তাই হল। ১৪৪ নং লেনিন সরণিতে, রাজা সুবোধচন্দ্র মল্লিকের ভদ্রাসনের পেছনে একটা বাড়ির একটা বড়সড় ঘর মহড়ার জন্য নেওয়া হল।\nশঙ্খ ঘোষ লিখেছেন— ‘ধর্মতলা স্ট্রিটের সেই ভাঙা বাড়িটার দোতলায় মুক্তিসংগ্রামী শিল্পী-সংস্থার মহড়া, সেখানে নেতৃত্বে আছে সন্‌জীদার সঙ্গে ওয়াহিদ।’ ওয়াহিদ মানে ওয়াহিদুল হক। যিনি বন্ধু শঙ্খর বাড়িতে পৌঁছে কপট রাগ দেখিয়ে বলতেন— ‘তোমাদেরই কোনো গরজ নেই, তা নইলে কবেই দুই বাংলা এক হয়ে যেত... আর তখন দেখতে বাঙালি কাকে বলে...’\nএই গানের দল, যাকে বলা হত ‘স্কোয়াড’, তাতে ওয়াহিদুল-সন্‌জীদা ছাড়াও নেতৃত্ব দিচ্ছিলেন মাহমুদুর রহমান বেনু। সেই বেনু, যাঁকে অমর করে রেখেছে তারেক মাসুদ-ক্যাথরিন মাসুদের তথ্যচিত্র ‘মুক্তির গান’। দলে যোগ দিয়েছিলেন ঢাকা, চট্টগ্রাম, রাজশাহী, খুলনা, ময়মনসিংহ, সিলেট থেকে কলকাতা বা তার আশপাশে মাথা গোঁজা শিল্পীকুল। প্রথম দিন সবাই মিলে দেশাত্মবোধক গানের একটা তালিকা বানালেন। সে কাল-এ কালের গানে দুই বাংলা মিলে গেল। সন্‌জীদার বয়ানে আছে— “রাজশাহীর সারওয়ার জাহান সলিল চৌধুরীর ‘আমার প্রতিবাদের ভাষা’র সঙ্গে নিজের কথা আর সুরের ‘জাগো, প্রদীপ নিভায়ে দাও’ শেখাবেন ঠিক হল। খুলনার কালীপদ রায়, সাধন সরকারের সুর-করা আবুবকর সিদ্দিকের লেখা ‘ব্যারিকেড, বেয়োনেট, বেড়াজাল/ পাকে পাকে তড়পায় সমকাল’ শেখাবেন। ঢাকার শেখ লুত্‌ফর রহমানের সুরে সিকান্দার আবু জাফরের লেখা ‘জনতার সংগ্রাম চলবে’, আবু বকর সিদ্দিকের লেখা একই সুরকারের ‘বিপ্লবের রক্তরাঙা ঝান্ডা ওড়ে আকাশে’, সুভাষ মুখোপাধ্যায়ের বিখ্যাত ‘প্রিয়, ফুল খেলবার দিন নয় অদ্য’ কবিতার প্রিয় ছেঁটে ফেলে লুত্‌ফর ভাইয়েরই সুর করা গান শেখাবে ঠিক হল সদ্য-কৈশোর-উত্তীর্ণা ডালিয়া নওশীন।”\nএ ছাড়া বাছা হল রবীন্দ্রসঙ্গীত, নজরুলগীতি। ‘সার্থক জনম আমার’ বা ‘আমার সোনার বাংলা’র পাশাপাশি একেবারেই অপ্রচলিত রবীন্দ্রসঙ্গীত ‘দেশে দেশে ভ্রমি তব দুখগান গাহিয়ে’ যেন সেই গানের দলের দারুণ মর্মব্যথা শুনিয়ে দিল।\nরোজ সকাল থেকে কয়েক ঘণ্টা মহড়া চলত। থাকতেন তরুণ সান্যাল, নীরেন্দ্রনাথ চক্রবর্তী, মণীন্দ্র রায়, সিদ্ধেশ্বর সেন প্রমুখ। এক সময় ঠিক হল যে, শিল্পীদের জন্য অর্থ সংগ্রহ এবং বাংলাদেশের সংগ্রামের ইতিহাস তুলে ধরার জন্য বড় মাপের অনুষ্ঠান হবে। রবীন্দ্র সদনে। তেসরা আর চৌঠা জুলাই। শনি আর রবিবার। প্রথম দিন পূর্ব বাংলার শিল্পীরা। পরের দিন পশ্চিম বাংলার।\nগানের সঙ্গে নাচও এল। মঞ্চ ও আলোক পরিকল্পনার ভার দেওয়া হল চিত্রকর মুস্তাফা মনোয়ারকে। গীতি আলেখ্য রচনার দায়িত্ব দেওয়া হয়েছিল জহির রায়হানকে। জহির সময় করতে পারলেন না বলে দায়িত্ব বর্তাল শাহরিয়ার কবিরের কাঁধে। গানের ওপর নির্ভর করে ইতিহাসের রূপরেখা তৈরিই ছিল উদ্দেশ্য। সমকালীন রাজনীতির প্রেক্ষাপটে কাজটা একেবারেই সহজ ছিল না। খসড়ার ওপর বিস্তর ঘষামাজার পর ‘রূপান্তরের গান’ নামে এই গীতি-আলেখ্য তৈরি হয়। তেসরা জুলাই সন্ধ্যায় রবীন্দ্র সদনে সেই আলেখ্য পাঠ করেন সৈয়দ হাসান ইমাম।\nসে দিন মুস্তাফা মনোয়ারের দৃশ্য পরিকল্পনায় মুষ্টিবদ্ধ হাত দিয়ে মঞ্চের দখল নিয়েছিলেন এক জন মানুষ। তাকে ঘিরে রেখেছিল শেকল। গীতি-আলেখ্যের একেবারে শেষে মঞ্চের পেছনে সাইক্লোরামার মাঝখান দিয়ে সূর্য উঠেছিল। লাল টুকটুকে। আর তখনই তাসের ঘরের মতো ভেঙে পড়েছিল কাগজে বানানো সেই শেকল। দেবেশ রায় নাকি দীপেন্দ্রনাথের হাত ধরে টেনে নিয়ে গিয়ে দেখিয়েছিলেন সেই অবিস্মরণীয় দৃশ্যায়ন। দর্শকাসনে বসা শাহরিয়ার কবিরের এখনও মনে পড়ে, যৎসামান্য যন্ত্রপাতির ব্যবহারে আলোক প্রক্ষেপণের ওই মুনশিয়ানা দেখে তাপস সেন জড়িয়ে ধরেছিলেন মুস্তাফা মনোয়ারকে। শাহরিয়ারের মনে পড়ে, তেসরা জুলাইয়ের উপচে পড়া প্রেক্ষাগৃহে উপস্থিত ছিলেন ঋত্বিক ঘটক, হরিসাধন দাশগুপ্তর মতো ব্যক্তিত্বও।\nসে দিন আবার কথা নেই বার্তা নেই হুট করে সন্‌জীদাকে উদ্বোধনী সঙ্গীত গাওয়ার জন্য ধরেছিলেন দীপেন্দ্রনাথ। পূর্বপ্রস্তুতি ছাড়াই ‘আনন্দধ্বনি জাগাও গগনে’ গেয়েছিলেন সন্‌জীদা। শুনে বিস্মিত বিষ্ণু দে-র মন্তব্য — ‘এত বড়ো একটা সংকট, সেই সময় বক্তব্য কিনা ‘আনন্দধ্বনি জাগাও গগনে!’ দীপেন্দ্রনাথ ও দেবেশ তাঁকে মনে করিয়ে দিয়েছিলেন যে এ গানের মধ্যেই আছে ‘চলো যাই কাজে মানবসমাজে, চলো বাহিরিয়া জগতের মাঝে’ এমন পঙ্‌ক্তি। উচ্ছ্বসিত হয়েছিলেন কবি।\nদেবব্রত দ্বিতীয় দিনই গেয়েছিলেন। এ ছাড়াও রবীন্দ্রসঙ্গীত গেয়েছিলেন কণিকা বন্দ্যোপাধ্যায়, অশোকতরু বন্দ্যোপাধ্যায়, নীলিমা সেন, হেমন্ত মুখোপাধ্যায়রা। সুচিত্রা মিত্র গেয়েছিলেন ‘আমার সোনার বাংলা’— সে দিনের অন্যতম শ্রোতা ছিলেন পরবর্তী কালের প্রবাদপ্রতিম সম্পাদক আবুল হাসনাত। গত বছর প্রকাশিত তাঁর আত্মজীবনী ‘হারানো সিঁড়ির চাবির খোঁজে’-তে সুচিত্রার সেই গায়ন প্রসঙ্গে আবুল হাসনাত লিখেছেন— ‘রবীন্দ্রনাথের ‘আমার সোনার বাংলা’ গানটি গাইতে গাইতে তিনি কাঁদছিলেন। পরিবেশনের সময় বিষাদে কণ্ঠ যেন আরও গম্ভীর হয়ে উঠেছিল। অন্য দিকে প্রত্যয়েও দীপ্ত। অনেক শ্রোতা সে দিন অশ্রুসংবরণ করতে পারেননি।’\nতেসরার অনুষ্ঠানে গানের দলে ছিলেন তিন বোন শীলা দাস, শর্মিলা দাস, নীলা দাস। চৌঠায় তাঁরাই ছিলেন চত্বর জুড়ে, ক্যামেরা কাঁধে, অটোগ্রাফের খাতা হাতে। এখন বাংলাদেশের অগ্রণী নৃত্যশিল্পী শর্মিলা, বিয়ের পরে শর্মিলা বন্দ্যোপাধ্যায়। মা পুতুলরানির কাছে যত্নে রাখা ‘রূপান্তরের গান’-এর গীতি আলেখ্যর স্ক্রিপ্ট এখন শর্মিলার জিম্মায়। অতিমারির দাপট কমলে সেই স্ক্রিপ্ট নিয়ে দেশ জুড়ে অনুষ্ঠান করার স্বপ্ন এখনও দেখেন সন্‌জীদা।\nসব যে ভালয় ভালয় মিটেছিল তা-ও নয়। খরচাপাতি বাদ দিয়ে সাকুল্যে কুড়ি হাজার টাকার তহবিল গড়া গিয়েছিল। ক্ষুণ্ণ হয়েছিলেন কেউ কেউ। জানা যায়নি, কেন চৌঠা জুলাইয়ের বদলে তেসরায় গাইবেন বলে গোঁ ধরেছিলেন দেবব্রত? বিশ্বভারতী আবার তাঁর গান আটকে দিয়েছিল, তাই কণিকা-সুচিত্রার পাশে নিজেকে দেখতে চাননি বলে? না কি তাঁর সই জাল করে কেউ কিশোরগঞ্জের ইট্‌না গ্রামে তাঁর পৈতৃক সম্পত্তি হাতিয়ে নিয়েছে বলে আরও কাঙাল হয়ে ও পারের সঙ্গে একাত্ম হতে চাইছিলেন? সম্ভবত কোনওটাই নয়। আমরা ভুলেই গিয়েছি যে বাংলাদেশের মুক্তিযুদ্ধের সমর্থনে জনমত গড়ে তুলতে কী উদ্যোগ নিয়েছিলেন দেবব্রত। একা। মহর্ষি দেবেন্দ্রনাথ ঠাকুরের বড় ছেলে দ্বিজেন্দ্রনাথের পৌত্র সৌম্যেন্দ্রনাথ ঠাকুরকে বলেকয়ে তাঁকে দিয়ে দুটো গান লিখিয়ে মার্চিং সংয়ের আদলে সুর করিয়ে পুজোর আগেই হিন্দুস্তান রেকর্ডস থেকে বার করার ব্যবস্থা করেছিলেন। সে সবের বিক্রি ভাল করার জন্য রেকর্ড কোম্পানির সঙ্গে দরাদরি করেছিলেন। গান দু’টি ছিল, ‘ওই তাঁরা চলে দলে দলে মুক্তি পতাকাতলে’ আর ‘শোনো বাংলার জনসমুদ্রে জোয়ারের হুংকার’।\nগানদুটো ক্যাসেট-সিডির যুগে প্রায় হারিয়ে গিয়েছিল। এখন ইউটিউবের দৌলতে পাওয়া যায়। কেউ শুনেছেন? একাত্তরে সারা বাংলা জুড়ে লড়কে লেঙ্গে মেজাজে হয়ে চলা কত যাত্রাপালা কত নাটক গণজাগরণের দেশলাইকাঠি হয়ে উঠেছিল, তার হদিস এ বছরও করবেন না কেউ?\nতথ্যঋণ: রামেন্দু মজুমদার,\nখন্দকর তাজমি নূর\nছবি সৌজন্য: শর্মিলা বন্দ্যোপাধ্যায়


শশাঙ্ক মনোহরই হচ্ছেন বিসিসিআই প্রেসিডেন্ট! – আওয়ার নিউজ\nশশাঙ্ক মনোহরই হচ্ছেন বিসিসিআই প্রেসিডেন্ট!\nপশ্চিমবঙ্গ ক্রিকেট অ্যাসোসিয়েশনের (সিএবি) সভাপতি নির্বাচনের পদ্ধতিটা নিয়ে এখনও চলছে তোলপাড়। নোংরা রাজনৈতিক হস্তক্ষেপের কারণে সৌরভ গাঙ্গুলির প্রেসিডেন্ট হিসেবে মনোনয়ন পাওয়াটা নিয়ে চলছে আলোচনা-সমালোচনা। এরই মধ্যে ভারতীয় ক্রিকেট বোর্ডের (বিসিসিআই) প্রেসিডেন্ট পদেও প্রায় একই পন্থায় নতুন ব্যাক্তিকে বেছে নেয়া হলো। নতুন করে যাকে বেছে নেওয়া হলো, তিনি আসলে নতুন নন। সাবেক বিসিসিআই প্রেসিডেন্ট শশাঙ্ক মনোহর। ২০০৮ থেকে ২০১১ পর্যন্ত বিসিসিআইর প্রেসিডেন্ট ছিলেন তিনি।\nজগমোহন ডালমিয়ার আকস্মিক মৃত্যুর মতোই আকস্মিক তার উত্তরাধিকার! যেমন রাজ্য ক্রিকেটে, তেমনই ভারতীয় জাতীয় ক্রিকেটে। শশাঙ্ক মনোহরের শুভানুধ্যায়ীরা শনিবার রাতে বলছিলেন, বিসিসিআই খুব বিপজ্জনক জায়গা। যে কোনও কিছু যে কোনও সময় ঘটতে পারে। দোহাই এখনই শশাঙ্কের নাম চূড়ান্ত বলে লিখে দেবেন না। শশাঙ্ক নিজেও এই মুহূর্তে মুখ খুলতে ইচ্ছুক নন। তবে ভারত সরকারের কেন্দ্রীয় মন্ত্রী বিসিসিআইর অন্যতম নিয়ন্ত্রক অরুন জেটলির অনুরোধেই ঢেঁকি গিলতে হচ্ছে শশাঙ্ক মনোহরকে। এই অরুণ জেটলি কেন্দ্রীয় মন্ত্রিসভায় যতই গুরুত্বপূর্ণ মন্ত্রণালয় সামলান না কেন, যতই উপ-প্রধানমন্ত্রীসুলভ ব্যস্ততা তার থাকুক না কেন, ভারতীয় ক্রিকেটের রিমোট কন্ট্রোল এখনও তারই হাতে। এখনও জেটলি যা বলেন তা-ই হয়। ক্ষমতার লড়ালড়িতে তিনিই চূড়ান্ত নির্ণায়ক। এমনই জেটলি বৃহস্পতিবার রাতে নিজের বাড়িতে বসে শশাঙ্ককে বলেন, ‘আমি চাই আপনি ভারতীয় বোর্ডের হাল ধরুন। এই কঠিন সময়ে আপনাকেই দরকার।’ সে সময় সেখানে ছিলেন সাবেক বোর্ড কোষাধ্যক্ষ অজয় শিরকে এবং বোর্ড সচিব অনুরাগ ঠাকুর। শিরকে তখন বলেন, ‘শশাঙ্ক, তোমার কিন্তু ‘না’ করা উচিত নয়।’ বৃহস্পতিবার অরুন জেটলির বাড়িতে রাতের বৈঠকে উপস্থিত থাকা এরা সবাই একমত হন যে, ডালমিয়া অনেক কিছু সংস্কার করতে চেয়েছিলেন। যা আধুনিক সময়ে ক্রিকেট বোর্ডের বিশেষ প্রয়োজন। বিশেষ করে নারায়ণস্বামী শ্রীনিবাসন নানান বিশৃঙ্খলা তৈরি করে যাওয়ার পর তো আরও প্রয়োজন; কিন্তু যাবতীয় ইচ্ছে থেকেও ডালমিয়া সেই সংস্কারগুলো করতে পারেননি স্রেফ শেষ দিকের ভগ্ন স্বাস্থ্যের কারণে। জেটলি বলতে থাকেন, শশাঙ্ক এই পদ নিলে বোর্ড নতুন গরিমা পাবে। আর ডালমিয়ার ইচ্ছেগুলোও মর্যাদা পাবে।\nশশাঙ্ক এক কথায় রাজি হননি। শেষ যেবার বোর্ড প্রেসিডেন্ট ছিলেন, মেয়াদ শেষ হওয়ার পর বলে গিয়েছিলেন, ‘আর কখনও বোর্ডের ত্রিসীমানাতেই আসব না।’ সৎ এবং বলিষ্ঠ প্রশাসক হিসেবে তিনি এতটাই পরিচিত যে, তার এই বয়ানকে কেউ ফাঁকা গুলি হিসেবে ভাবেনি। এদিনও তিনি বলেন যে, ‘আমি পাঁচ বছর বোর্ড থেকে একেবারে দূরে। কী হচ্ছে না হচ্ছে দৈনন্দিন কিছুই জানি না। ওপর-ওপর জানি। এত দিন দূরে সরে থেকে দুম করে বোর্ড প্রেসিডেন্ট হিসেবে ঠিক করে চালাতে পারব কি না, সেটা নিয়ে আমাকে একটু ভাবতে হবে।’ এই কথাকে কেউ নাটক হিসেবে ধরেনি। বাকিদের পীড়াপীড়ির পর শশাঙ্ক বলেন, আমার সময় চাই। আমাকে চব্বিশ ঘণ্টা দিন। তখন অনুরাগ ঠাকুর বলতে থাকেন, ‘অরুণজি ওনাকে একদম সময় দেবেন না। এখনই ওনাকে রাজি হতে বলুন।’ জেটলি বলেন, ‘ঠিক আছে। তিনি যখন চাইছেন, তখন সময় দেওয়া হোক।’\nএরপরেও মনোহর কিছুটা বিব্রত ছিলেন, যেহেতু তার গোষ্ঠীরই শারদ পাওয়ার বারবার প্রেসিডেন্ট হওয়ার ইচ্ছে প্রকাশ করে যাচ্ছিলেন। তার আগ বাড়িয়ে নাম আসাটা লজ্জাকর হচ্ছিল। শশাঙ্ক এমন একটা অবস্থায় সাইডলাইন থেকে আচমকা উঠে এলেন, যেখানে ডালমিয়ার ফেলে যাওয়া মুকুটের জন্য তিন জন প্রতিদ্বন্দ্বী। তিন জনই স্টার্টিং ব্লকে দাঁড়িয়ে গিয়েছেন। তারা হলেন- শারদ পাওয়ার, রাজীব শুক্লা এবং অমিতাভ চৌধুরি।\nরাজীব এদের মধ্যে মুকুটের বেশ কাছাকাছি চলে এসেছিলেন। শোনা যাচ্ছিল জেটলির স্নেহধন্য হিসেবে তিনিই বসে যেতে পারেন বোর্ড প্রেসিডেন্টের চেয়ারে; কিন্তু রাজীবের সমস্যা হচ্ছিল, তিনি পাওয়ার গোষ্ঠীর ভোটগুলো জোগাড় করতে পারছিলেন না। পাওয়ার— তিনি গোটা ন’দশেক ভোট জোগাড় করে ফেলেছিলেন। কিন্তু জেটলির সম্মতি না পাওয়ায় বিজেপি-ভোটের দরজা তার সামনে খুলছিল না।\nআর ঝাড়খণ্ড ক্রিকেট সংস্থার প্রধান অমিতাভ চৌধুরি ছিলেন বকলমে শ্রীনির প্রার্থী। অমিতাভ চাইছিলেন ট্যাকটিক্যালি ম্যাচ জিততে। এমন একটা পরিস্থিতি তৈরি করতে, যাতে পূর্বাঞ্চলের ছ’টা রাজ্য থেকে প্রস্তাব তোলা এবং সমর্থন করার লোক না পান পাওয়ার-শুক্লারা। অমিতাভ বলেছিলেন, ‘কেন পূর্বাঞ্চলের লোক পূর্বাঞ্চলের ফেলে যাওয়া পদ পূর্ণ করবে না? তার মানে কি আমরা ধরে নেব গোটা পূর্বাঞ্চলে প্রেসিডেন্ট হওয়ার যোগ্য লোকই নেই?’\nকিন্তু এই আবেগে বাকি ক্রিকেট-ভারতকে তিনি প্রভাবিত করতে পারেননি। বোর্ডে এই মুহূর্তে যা হাওয়া, তাতে শ্রীনির পছন্দের কোনও প্রতিনিধির হাতে ক্ষমতা আসা খুবই কঠিন। পাওয়ারকেও গতকাল শিরকে গিয়ে বলে আসেন, ‘আপনি দাঁড়ালে নির্বাচন হবে। আপনার সমর্থনে বিজেপির ভোট আমরা এখনও দেখতে পাচ্ছি না। সে ক্ষেত্রে শশাঙ্কই বোধহয় সবচেয়ে গ্রহণযোগ্য।’ পাওয়ার সেই যুক্তি মেনে নেন, যতই তার কাছে তা অপ্রিয় হোক। শ্রীনির সঙ্গে বৈঠক করে তিনি নিজের ভোট আর শ্রীনির ভোট জড়ো করেছিলেন; কিন্তু বিজেপির ভোট না পেলে যে নির্বাচন জেতা অনিশ্চিত, সেটা পওয়ার খুব ভালই জানেন। আর রাজীব শুক্লাকে অর্ধেক লোকই বিশ্বাস করেন না।\nসুতরাং সাইডলাইনে বসে থাকা শশাঙ্কই হয়ে যান সকলের গ্রহণযোগ্য প্রার্থী। এমন কেউ, যিনি দাঁড়ালে নির্বাচন হওয়ার আশঙ্কা নেই। এ দিকে ‘আমি রাজি আছি’— এটা বলার জন্য শশাঙ্ক শনিবার অরুণ জেটলিকে ফোনও করেছিলেন। কিন্তু তার ফোন বেজে যায়। শশাঙ্কের ধারণা হয় তখন জেটলি ডালমিয়ার বাড়িতে আছেন, তাই ফোন ধরতে পারছেন না। তিনি অজয় শিরকেকে বলে দেন, ‘অরুণজিকে বলে দেবেন আমি রাজি।’ ওই সময়ই আলিপুর রোডের বাড়িতে বসে অভিষেক ডালমিয়া বলছিলেন জেটলিকে, ‘মনোহরের প্রতি আমাদের পুরো সমর্থন আছে। আর যে-ই হোক, শ্রীনি কিছুতেই নয়।’ অভিষেককে খুব পছন্দ করেন জেটলি। তিনি আশ্বাস দেন, ডালমিয়া পরিবারের আবেগ মাথায় রাখা হবে।\nআগামী ৪ অক্টোবরের মধ্যে বোর্ডের বিশেষ সাধারণ সভা ডাকা হবে। সেই সভাই শশাঙ্কের মনোনয়ন চূড়ান্ত করবে। তার অন্যতম প্রতিদ্বন্দ্বী রাজীব শুক্লা এর মধ্যেই ফোনে সম্ভাব্য বোর্ড প্রেসিডেন্টকে জানিয়ে দিয়েছেন, শশাঙ্ক দাঁড়ালে তিনি নির্বাচনে প্রতিদ্বন্দ্বিতা করবেন না। বরং তাকে সব রকম সাহায্য জানাতে রাজি আছেন। শশাঙ্কের মনোনয়ন চূড়ান্ত হওয়ার কাছাকাছি সময় ইডেনে সিএবির বিশেষ সাধারণ সভা বসার কথা। যেখানে আবার সৌরভ গাঙ্গুলির নাম প্রেসিডেন্ট হিসেবে চূড়ান্ত হবে। সৌরভকে খুব পছন্দ করেন মনোহর। সৌরভ যখন ভারতীয় কোচ হতে আগ্রহ প্রকাশ করেন তখন মনোহর বলেছিলেন, ‘ওর কি মাথা খারাপ নাকি? ও কেন ভাবছে না যে, আমি বোর্ড প্রশাসনে এমন জায়গায় যাব যেখানে আমি নিজে কোচ ঠিক করব। কোচ হব না।’’\nপূর্বাঞ্চল থেকে সৌরভের সিএবিই যদি শশাঙ্কের নাম প্রস্তাব করে, তাহলে বিস্ময়ের কিছু থাকবে না। ডালমিয়া তখন ওপরে বসে নির্ঘাত স্বস্তিতে থাকবেন যে, বাংলা আর ভারতীয় ক্রিকেট একই লাইনে চলছে।\nআর শ্রীনি? তাঁর কী হবে? তিনি কি আইসিসিতে ভারতের প্রতিনিধি হিসেবে যেতে পারবেন সেপ্টেম্বরে? অনেকেই মনে করছেন দুই-তৃতীয়াংশ ভোটে তাঁর মনোনয়ন খারিজ করে চরমপন্থী শশাঙ্ক যাবেন আইসিসি বৈঠকে। এরপর শনিবার রাতে শশাঙ্ক সাংবাদিকদের বললেন, ‘উফ আপনারা পারেন বটে! একটা জিনিস ঘটতে না ঘটতেই পরেরটা!’\nওপার বাংলা, খেলা Comments Off on শশাঙ্ক মনোহরই হচ্ছেন বিসিসিআই প্রেসিডেন্ট! সংবাদটি প্রিন্ট করুন\n« ঈদে ৩ কয়েদির মৃত্যু (পূর্বের সংবাদ)\n(পরের সংবাদ) ‘বাচ্চা ছেলেটা’ আইএসআইয়ের এজেন্ট »


To Prevent COVID-19, the most important Part is Hand wash - Anandabazar\nTo Prevent COVID-19, the most important Part is Hand wash\n১৫ অক্টোবর, ২০২০, ০১:৩৩:৩৭\nশেষ আপডেট: ১৫ অক্টোবর, ২০২০, ০৩:২১:৫৯\nহাত ধোয়ার পাঠ ভুললে আরও একটি কোভিড ১৯\n১৮ বছর আগে যখন সার্সের (সিভিয়র অ্যাকিউট রেসপিরেটরি সিন্ড্রোম) সংক্রমণ হয়েছিল, তখনই গবেষকেরা জানিয়েছিলেন, শুধুমাত্র জল-সাবানে নিয়মিত হাত ধুয়ে এই রোগের আশঙ্কা অনেকটাই কমিয়ে দেওয়া যায়। অবশ্য হাত পরিষ্কার থাকলে ফুসফুসজনিত যে কোনও সংক্রমণের আশঙ্কাই ২০ শতাংশ কমে, তা-ও তো জানা গিয়েছে অনেক আগে। পাশাপাশি কলেরা, ইবোলা, হেপাটাইটিস ই-সহ প্যাথোজ়েনজনিত একাধিক সংক্রমণও এই পদ্ধতিতে ঠেকানো যে সম্ভব, সেটিও প্রমাণিত।\nকিন্তু তার পরেও জল-সাবান দিয়ে হাত ধোয়া বা ‘হ্যান্ড হাইজিন’-এর গুরুত্ব বুঝতে কোভিড ১৯-এর মতো অতিমারির কেন প্রয়োজন পড়ল, এ নিয়ে বিজ্ঞানী এবং চিকিৎসক মহলে আলোচনা চলছিলই। সেই আলোচনাই আলাদা মাত্রা পেয়েছে আজ, বৃহস্পতিবার ‘বিশ্ব হাত ধোয়া দিবস’-এ (গ্লোবাল হ্যান্ডওয়াশিং ডে)। বিজ্ঞানী এবং জনস্বাস্থ্য চিকিৎসকদের বক্তব্য, সুস্থ থাকতে হাত পরিষ্কার রাখার প্রাথমিক পাঠ ছোটবেলাতেই দেওয়া হয়। যে কারণে বাইরে থেকে এলে বা খেতে বসার আগে ছোটদের হাত ধুতে বলেন বড়রা।\nকিন্তু সেই শিক্ষা বড় হয়ে ‘ভুলে যাওয়া’ বা ‘গুরুত্ব’ না দেওয়ার মধ্যেই যে কোভিড ১৯-এর মতো সংক্রমণের বীজ লুকিয়ে, তা সাম্প্রতিক পরিস্থিতিতে আরও এক বার প্রমাণিত বলে জানাচ্ছেন তাঁরা! এক জনস্বাস্থ্য বিজ্ঞানীর কথায়, ‘‘করোনা সংক্রমণের সময়ে হাত ধোয়ার গুরুত্বের উপরে বিশেষ সমীক্ষা করা হয়েছে। রাষ্ট্রপুঞ্জ সেই রিপোর্টের উল্লেখও করেছে। যেখানে দেখা যাচ্ছে, শুধুমাত্র সাবান দিয়ে প্রতিদিন হাত ধুলে করোনা সংক্রমণের আশঙ্কা প্রায় ৩৬ শতাংশ কমে যায়!’’ ‘অল ইন্ডিয়া ইনস্টিটিউট অব হাইজিন অ্যান্ড পাবলিক হেলথ’-এর এপিডিমিয়োলজি বিভাগের প্রাক্তন প্রধান শম্পা মিত্র বলছেন, ‘‘এমন নয় যে, হাত ধোয়ার গুরুত্ব আমাদের অজানা ছিল। বরাবরই বিষয়টা জানতাম। কিন্তু পালন করতাম না। এটা যে কত গুরুত্বপূর্ণ অভ্যাস, করোনা সংক্রমণ তা কান ধরে শেখাল!’’\nতবে সব জায়গায় সমান ভাবে জল বা সাবানের সরবরাহ নেই, তা স্বীকার করছেন বিশেষজ্ঞেরা। শুধু দেশেই নয়, এ রাজ্যেও বহু অঞ্চলে হাত ধোয়ার পরিকাঠামোর অভাব রয়েছে। কোথাও হাত বার বার ধোয়ার জন্য পর্যাপ্ত জলের অভাব, কোথাও সাবানের অভাব। কিন্তু যেখানে এই অভাবগুলি নেই, সেখানেও হাত ধোয়া সর্ব স্তরে এখনও অভ্যাস হিসেবে গড়ে উঠতে পারেনি! এক ভাইরোলজিস্টের কথায়, ‘‘এক জন সংক্রমিত ব্যক্তি বাড়ি থেকে বেরিয়ে যত জায়গায় হাত রাখেন, সেগুলির ৪৪ শতাংশেই প্যাথোজ়েন থাকে। জল-সাবান দিয়ে হাত ধুয়ে প্যাথোজ়েনের আগ্রাসন অনেকটাই কমিয়ে দেওয়া যায়।’’ এক বেসরকারি হাসপাতালের ইর্মাজেন্সি মেডিসিন বিভাগের প্রধান চিকিৎসক কুমার রাজের কথায়, ‘‘সুস্থ থাকার অন্যতম প্রাথমিক শর্ত হ্যান্ড হাইজিন পালন করা। তবে করোনার মতো শুধু বিশেষ পরিস্থিতি নয়, যে কোনও পরিস্থিতিতেই তা মানা দরকার।’’\nআরও পড়ুন: ভাত খেলেই কি মোটা? উপকার পেতে কতটা খাবেন, কেন\nকেন মানা দরকার তার কারণ ব্যাখ্যা করে গবেষকেরা জানাচ্ছেন, এক জন মানুষ প্রতি ঘণ্টায় গড়ে ১৬-২৩ বার নিজের অজান্তে, প্রতিবর্ত ক্রিয়ায় (রিফ্লেক্স) হাত দিয়ে মুখ স্পর্শ করেন। ফলে সে হাত যদি নোংরা থাকে, তা হলে প্রত্যেক বারই কোনও না কোনও রোগের আশঙ্কা থেকে যায়। করোনার মতো যে কোনও সংক্রমণ ঠেকাতে সেই প্রতিবর্ত ক্রিয়ায় বদল আনা দরকার। সে ক্ষেত্রে হাত ধোয়ার পাশাপাশি হাত যাতে মুখ স্পর্শ না করে, সেই অভ্যাস ছোটবেলা থেকেই তৈরি করতে হবে বলে জানাচ্ছেন তাঁরা। ‘ইন্ডিয়ান পাবলিক হেলথ অ্যাসোসিয়েশন’-এর পূর্বাঞ্চলের সেন্ট্রাল কাউন্সিলের সদস্য অয়ন ঘোষের কথায়, ‘‘ছোটদের হাত ধোয়ার কথা বলেন বড়রা। কিন্তু হাত ধোয়ার অভ্যাস বড়দের জন্যও সমান গুরুত্বপূর্ণ, করোনা সেই শিক্ষা দিয়েছে।’’যদিও এর পরেও সংশয় থাকছে, হাত পরিষ্কার রাখার এই প্রবণতা ভবিষ্যতেও বজায় থাকবে তো? নাকি শুধুমাত্র এই অতিমারির পরিপ্রেক্ষিতে তাৎক্ষণিক অভ্যাস হিসেবেই তা সীমাবদ্ধ থাকবে? যদি দ্বিতীয়টিই হয়, তা হলে আরও একটি কোভিড ১৯-এর মতো অতিমারি অবশ্যম্ভাবী, আশঙ্কা বিশেষজ্ঞদের!


‘পোশাকের ন্যায্য.. | Barta24.com\n‘পোশাকের ন্যায্য মূল্য আদায়ে ব্যর্থ বিজিএমইএ’\n০৭ নভেম্বর, ২০১৮ | ১৯:৪৫\nমো. দেলোয়ার হুসেইন/ছবি: সুমন শেখ\nআন্তর্জাতিক বাজার থেকে বাংলাদেশে তৈরি পোশাকের ন্যায্য মূল্য আদায়ে বাংলাদেশ পোশাক প্রস্তুতকারকও রফতানিকারক সমিতি (বিজিএমইএ) ব্যর্থ হয়েছে বলে মনে করেন ডিলাক্স অ্যাপারেলস লিমিটেডেরচেয়ারম্যান মো. দেলোয়ার হুসেইন। তিনি বলেন, ‘পোশাকের ন্যায্য মূল্য আদায়ে ব্যর্থতার পাশাপাশি বিজিএমই’র বর্তমান পরিচালনা পর্ষদ সংগঠনটির সাধারণ সদস্যদের মতামত প্রকাশের স্বার্থও রক্ষা করতে পারেনি।’\nজানা গেছে, প্রায় শতভাগ রফতানির কাজে নিয়োজিত ডিলাক্স অ্যাপারেলস লিমিটেড। যেখানে কাজ করেন প্রায় দেড় হাজার শ্রমিক। সম্প্রতি পোশাক শিল্পের নানা বিষয় নিয়ে বার্তা২৪.কম’র সাথে আলোচনা করেছেন প্রতিষ্ঠানটির কর্ণধার মো. দেলোয়ার হুসেইন।\nগত ৩১ অক্টোবর বিজিএমইএ’র গঠনতন্ত্র পরিবর্তনের বিষয়ে তিনি বলেন, ‘গঠনতন্ত্রের সংশোধন কোননিয়মে করা হয়েছে তা আমি জানি না। নিয়ম অনুযায়ী ২১ দিন আগে আমাদের চিঠি দিয়ে সংশোধনেরপ্রস্তাবনার কথা জানানোর কথা।কিন্তু তারা একদিন আগে ইজিএম’র দাওয়াতের সাথে একটি নোটিশদেয়। কিন্তু সেখানেও এ বিষয়ে কোনো কিছুই উল্লেখ করা হয়নি। বৈঠকের দিন কারো সাথে আলোচনা নাকরে এই সংশোধনী পাস করা হয়। ফলে সাধারণ সদস্যদের স্বার্থ রক্ষিত হয়নি। আমি নিজেও সাধারণসদস্য হিসেবে আমার মতামত দিতে পারিনি।’\nতিনি আরো বলেন, ‘আন্তর্জাতিক বাজারে দেশের তৈরি পোশাকের ন্যায্য মূল্য আদায় নিশ্চিত করতে সবচেয়ে বেশি দায়িত্ব বিজিএমইএ’র। কিন্তু বর্তমান কমিটি সেই দায়িত্ব পালন না করে ব্যর্থতার পরিচয় দিয়েছে। তারা সব সদস্যদের সঙ্গে আলোচনা একটি অভিন্ন মূল্য তালিকা তৈরি করে সবাইকে সেটা অনুসরণের নির্দেশনা দিতে পারতো। এরপর কেউ কম দামে অর্ডার নিলে তাদের বিরুদ্ধে ব্যবস্থা গ্রহণের নিয়মও চালু করতে পারতো। বিশেষ করে তালিকার কম মূল্যে অর্ডারের বিপরীতে এলসি না খুলতে ব্যাংকগুলোকে নির্দেশনা দিতে পারতো। ফলে অসম প্রতিযোগিতা কমতো এবং আন্তর্জাতিক বাজারে পোশাকের দাম বাড়তো।’\nমো. দেলোয়ার হুসেইন বলেন, ‘শ্রমিকদের নূন্যতম মজুরি বাড়ে কিন্তু আমাদের পণ্যের দাম বাড়ছে না। ফলে প্রতিযোগিতায় টিকতে না পেরে এবং কমপ্লায়েন্স ইস্যুতে গত কয়েক বছরে বেশ কিছু কারখানা বন্ধহয়ে গেছে। কারণ এক এক ক্রেতার কমপ্লায়েন্স’র শর্ত এক এক রকম। আমরা বারবার বিজিএমইএ’কে একটি নির্দিষ্ট কমপ্লায়েন্স নীতিমালা তৈরি করার আহ্বান জানিয়েছি। কিন্তু তারা সেটা করেনি।’\nনগদ প্রণোদনার বিষয়ে তিনি বলেন, ‘সব সময় বলা হয় পোশাক শিল্পে নগদ প্রণোদনা দেওয়া হয়। কিন্তুবাস্তবে শুধু টেক্সটাইল ও নিটওয়্যার খাতই নগদ প্রণোদনা পায়। ওভেন ও অন্যান্য কারখানা নগদপ্রণোদনা পায় না। তাই এদিকেও সরকারের নজর দেওয়া উচিত। কারণ এই খাতে নগদ প্রণোদনা দিলেরফতানি আরো বাড়বে।’\nএই পোশাক ব্যবসায়ী আরো বলেন, `দেশের অসহায় নারীদের ওপর নির্যাতন কমার পেছনে পোশাক শিল্পেরবড় ভূমিকা রয়েছে। কারণ তারা পোশাক কারখানায় কাজ করে আর্থিকভাবে সামলম্বী হচ্ছেন এবং নির্যাতনের প্রতিবাদ করতে পারছেন।’\nডিলাক্স অ্যাপারেলস লিমিটেডের চেয়ারম্যান বলেন,‘আমেরিকার বাজারে বাংলাদেশের পোশাক শিল্পজিএসপি সুবিধা পেলে পাকিস্তান, ভিয়েতনাম ও ভাতরকে পেছনে ফেলে এগিয়ে যাবে। তবে এর জন্য সরকার ও বিজিএমইএ’কে কাজ করতে হবে। এছাড়া চীনও বাংলাদেশের পোশাক শিল্পের বড় বাজার হতেপারে। কারণ চীনের জনসংখ্যা অনেক, তাদের বাজারও বড়। তাই সেদিকে নজর রেখে তৈরি হলে চীন থেকেও রফতানি আয় করা সম্ভব।\nমো. দেলোয়ার হুসেইন\nবাংলাদেশে প্রথমবারের মত মেথানল নির্ভর ফুয়েল সেল নিয়ে আসার ঘোষণা দিল ইডটকো ও জাস টেলিকম লিমিটেড। এটি সবুজ জ্বালান...\nআগামী অর্থবছরে জিডিপির টার্গেট ৮ দশমিক ২ শতাংশ\nআগামী ২০১৯-২০২০ অর্থবছরের বাজেটে মোট অভ্যন্তরীণ উৎপাদন (জিডিপি) আট দশমিক দুই শতাংশ। আর চলতি বছর শেষে প্রবৃদ্ধি হব�...\nঅর্থমন্ত্রী আ হ ম মুস্তফা কামাল বলেছেন, ‘সেন্টার ফর পলিসি ডায়ালগ (সিপিডি) তাদের কাজ করছে, আমরা আমাদের কাজ করছি। সিপ�...\nদ্বৈত কর বাতিলে চুক্তি স্বাক্ষর করেছে বাংলাদেশ ও মালদ্বীপ। দ্বিপক্ষীয় ব্যবসা-বাণিজ্য সম্পর্ক জোরদার এবং বিনিয়ো...\nডিএসইতে প্রধান সূচক ২০, সিএসইতে কমেছে ৪৫ পয়েন্ট\nদেশের প্রধান শেয়ারবাজার ঢাকা স্টক এক্সচেঞ্জ (ডিএসই) ও চট্টগ্রাম স্টক এক্সচেঞ্জে (সিএসই) সপ্তাহের তৃতীয় কার্যদিব...\nবেনাপোলে স্বচ্ছতা ও জবাবদিহিতায় গণশুনানি\nবেনাপোল স্থলবন্দরে স্বচ্ছতা ও জবাবদিহিতা নিশ্চিত করতে গণশুনানি অনুষ্ঠিত হয়েছে। বাণিজ্য ও উন্নয়নমূলক কাজের ক্ষ�...


গরিব মানুষের রেশন নিয়ে বড় ঘোষনা, এবার থেকে বাধ্যতামূলক ই-পাস, নাহলেই শা-স্তি! – BangaliTalks\nHome / NEWS / গরিব মানুষের রেশন নিয়ে বড় ঘোষনা, এবার থেকে বাধ্যতামূলক ই-পাস, নাহলেই শা-স্তি!\nফের রেশন নিয়ে বড়োসড়ো সিদ্ধান্ত নিলেন রাজ্যের খাদ্য দপ্তর । রাজ্য সরকার হোক বা কেন্দ্রীয় সরকার , প্রত্যেকে চাই যে দেশের সাধারণ মানুষ এর যেন কোনোনসুবিধা না হয় । তার পাশাপাশি সধারণ মানুষের যাতে খাবারের অভাব না হয় সে দিকে খেয়াল রাখে সরকার ।আমাদের দেশের অধিকাংশ মানুষের আয় খুব কম । অনেক মানুষ আছেন যারা দরিদ্র সীমারেখার অনেক নিচে অবস্থান করে । এদেশে প্রায় ৪০% মানুষ একবেলা বা একদিন না খেয়ে দিন কাটাই । সেই সূত্রে জতে কেউ অ-না-হারে দিন না কাটাই তাই দেশে চালু করা হয়েছে রেশন ব্যবস্থা ।\nরেশন ব্যবস্থা যে আজকের সুবিধা এমনটা কিন্তু নয় । আলাউদ্দিন খিলজি এই রেশন ব্যবস্থা চালু করেন প্রথন । সম্প্রতি বিশ্বের খাদ্য সূচকের একটি সমীক্ষার ফলফাফল বেরিয়েছে যেখানে ভারত ক্ষু-দার দিক থেকে এগিয়ে । অর্থাৎ ভারতে অনাহারের মানুষ বেশি । ঠিক এই অবস্থায় দাঁড়িয়ে রেশন ব্যবস্থা এবং রেশন ডিলারের প্রতি উঠল অ-ভি-যো-গ। যদিও ৩১ মার্চ ২০২১ পর্যন্ত দেশে প্রায় ৮১ কোটির বেশি রেশন কার্ডের সুবিধা পাবেন ৷ সরকারের তরফে চেষ্টা করা হচ্ছে এক দেশ এক রেশন কার্ড চালু করে দেওয়ার সমস্ত রাজ্যে ৷\nবর্তমানে ২৮টি রাজ্য ও কেন্দ্রশাসিত অঞ্চলে এই যোজনা ইতিমধ্যেই চালু করে দেওয়া হয়েছে ৷ সম্প্রতি এক রেশন নিয়ে দু-র্নী-তি উঠে এসেছে এক অ-ভি-যো-গ । তাই এবার রেশন ব্যবস্থা নিয়ে করা হাতে পদক্ষেপ নিতে চলেছে খাদ্য দপ্তর জা-রি করল নতুন নিয়ম । যেটি না জানলে হয়তো হতে পারে আপনারও স-ম-স্যা । তাই আজকের এই প্রতিবেদনের মাধ্যমে আপনাদের জানানোর চেষ্টা করব এমন ব্যবস্থা নিল খাদ্য দপ্তর যেটি না জানলে আপনি পড়তে পারেন অ-সু-বিধায়।\nতবে প্রসঙ্গত উল্লেখ্য এ কথা আপনাকে জানি রাখা দরকার যে শুধুমাত্র আপনারা অসুবিধায় পড়বেন এমনটা নয় তার পাশাপাশি অ-সু-বিধায় পড়বে রেশন ডিলার বা ডিস্ট্রিবিউটর কারণ সম্প্রতি রেশন নিয়ে কা-লো-বা-জারি করার অ-ভি-যো-গ উঠেছে রেশন ডিলারের প্রতি তাই প্রত্যেকটি রেশন দোকানে ই পস যন্ত্র রাখা বাধ্যতামূলক করেছে খাদ্য দপ্তর । এই য-ন্ত্রটি যদি প্রতিটি রেশন দোকানে থাকে তাহলে গ্রাহকরা কতটা পরিমাণে রেশন পাচ্ছে বা রেশন ডিলার ঠিক মতন দিচ্ছে কিনা সমস্ত তথ্য সরাসরি যুক্ত হবে সরকারি পোর্টালে । যার ফলে কালোবাজারি করা হাতে দমন করা যাবে । এমনটা মনে করছে খাদ্য দপ্তর । তবে এই ব্যবস্থা যদি কেউ কান্না করেন পালন না করে তাহলে তার ক্ষেত্রে হতে পারে চরম শা-স্তি ।\nPrevious এবার থেকে ব্যাঙ্কিং পরিষেবা মিলবে ২৪ ঘন্টাই, বড় ঘোষণা করলো RBI, খুশি আমজনতা!\nNext ভারতে অন্ধকার গুহা থেকে মিলল বিশ্বের সব থেকে লম্বা ভূ-গর্ভস্থ মাছ


Chottala :- Chittagong Forum/Blog: [chottala.com] অমানুষিকতা কত নিকৃষ্ট  89;তে পারে( Amust read article by veteran journalist Serajur Rahman)\n[chottala.com] অমানুষিকতা কত নিকৃষ্ট  89;তে পারে( Amust read article by veteran journalist Serajur Rahman)\nঅমানুষিকতা কত নিকৃষ্ট হতে পারে\nসাভারে গত বুধবার ধসে পড়া রানা প্লাজা ভবনটি থেকে রোববার সকাল পর্যন্ত উদ্ধার করা লাশের সংখ্যা ৩৮০। মূলত স্বেচ্ছাসেবী মানুষের অক্লান্ত পরিশ্রমে কয়েকশ’ মানুষকে জীবন্ত উদ্ধার করা হয়েছে। আধুনিক কোনো যন্ত্রপাতি কিংবা সংগঠনের অভাব সত্ত্বেও স্থানীয় স্বেচ্ছাসেবকদের অদম্য উত্সাহ ও দৃঢ়তার প্রশংসা সবাই করেছেন। উদ্ধার কাজের গোড়ার দিকে সেনাবাহিনীর তত্পরতা খুব বেশি চোখে পড়েনি। সেনাবাহিনী এখন ভারী যন্ত্রপাতি নিয়োগ করেছে। খুব সম্ভবত ‘রিকভারি’র (জীবিত উদ্ধার) চাইতে ‘স্যালভেজ’ই (লাশ ও সম্পত্তি উদ্ধার) হবে মূল লক্ষ্য। আর কত লাশ উদ্ধার হবে নির্ভর করছে মাটির নিচে দেবে যাওয়া নিম্নতর তলাগুলো ওঠানো সম্ভব হবে কিনা তার ওপর। তবে সংখ্যা নিশ্চয়ই অনেক বেশি হবে। নয়শ’র বেশি লোক এখনও নিখোঁজ। তাদের মধ্যে খুব বেশি কাউকে জীবিত উদ্ধারের সম্ভাবনা এখন ছেড়ে দিতেই হবে।\nবিশ্ব মিডিয়া পরিস্থিতির এবং বাংলাদেশের গার্মেন্ট শিল্প সম্পর্কে অত্যন্ত করুণ একটা চিত্র তুলে ধরেছে দিনের পর দিন। দুর্ঘটনার পাঁচ দিন পর রোববার পর্যন্তও ব্রিটিশ রেডিও এবং টেলিভিশনের খবরে এটাই ছিল প্রধান শিরোনাম। পত্রিকাগুলোও খুবই বিস্তারিত খবর এবং প্রতিবেদন প্রচার করেছে দিনের পর দিন। ইউরোপ-উত্তর আমেরিকার মিডিয়াও মোটামুটি একই রকম গুরুত্ব দিয়ে এ খবরটা প্রচার করেছে। এই লন্ডনে অনেক অবাঙালিও ব্যক্তিগতভাবে শোক ও সহানুভূতি জানিয়েছেন বাংলাদেশীদের। একবিংশ শতকের দ্বিতীয় দশকেও এ রকম ট্র্যাজেডি ঘটতে দেয়া সম্ভব বলে তারা ভাবতে পারছিলেন না।\nশেখ হাসিনা তার বর্তমান সরকারে এ যাবত্ দু’জন স্বরাষ্ট্রমন্ত্রী নিয়োগ করেছেন। শুনেছি তাদের উভয়ের সম্পর্কে চায়ের দোকানে কিংবা বৈঠকখানায় মানুষ ‘স্টুপিড’ এবং ‘ইডিয়ট’—এ দুটি ইংরেজি বিশেষণই ব্যবহার করে বেশি। এ দু’জন স্বরাষ্ট্রমন্ত্রীর কাজকর্ম এবং কথাবার্তাদৃষ্টে অধিকতর উপযুক্ত কোনো বিশেষণ খুঁজে পাওয়া সত্যি কঠিন। বর্তমান স্বরাষ্ট্রমন্ত্রী এই ভবন ধসের প্রাথমিক প্রতিক্রিয়ায় হীনমতি রাজনৈতিক ফায়দা আদায়েরই চেষ্টা করেছিলেন। বিরোধী দলগুলোকে অপবাদ দেয়ার আশায় তিনি বলেছিলেন, বিএনপি ও জামায়াতের লোকেরা রানা প্লাজার পিলার ধরে নাড়াচাড়া করছিলেন, হয়তো সে কারণেও এই আটতলা ভবনটি ধসে পড়ে থাকতে পারে। শত শত মানুষের মৃত্যু নিয়ে এমন কুরুচিপূর্ণ কথাবার্তা অচিন্তনীয়।\nমন্ত্রী নির্বাচনে শেখ হাসিনার সুখ্যাতি নেই, ছিল না কখনও। তার নিজের বিচারবুদ্ধি সম্পর্কেও প্রায়ই হতাশা প্রকাশ করা হয়। সাভারের এই মহা ট্র্যাজেডির ব্যাপারেও তিনি সেসবের ওপরে উঠতে ব্যর্থ হয়েছেন। হাজার হাজার মানুষের প্রাণ রক্ষা এবং ত্রাণ প্রচেষ্টার চাইতেও নিজের সরকার, নিজের দল আর সে দলের মাস্তানদের রক্ষা করাই তার বিবেচনায় বড় হয়ে উঠেছিল। প্রধানমন্ত্রীর উচিত ছিল অন্য সব অনুষ্ঠান-আয়োজন বাতিল করে উদ্ধার ও ত্রাণ কাজের তদারকিতে মনোনিবেশ করা। সেটা তিনি করেননি। পাঁচ দিন বিলম্ব করে তিনি প্রথমে হাসপাতালে কয়েকজন আহতকে এবং তারও পর সাভারের বিধ্বস্ত ভবনটির ধ্বংসস্তূপ দেখতে গিয়েছিলেন।\nজেনারেল ইয়াহিয়া এবং শেখ হাসিনা\nচরম মর্মবেদনার সঙ্গে আমাকে ১৯৭০ সালের ১২ নভেম্বরের মহাসাইক্লোনের কথা স্মরণ করতে হয়েছে। প্রেসিডেন্ট ইয়াহিয়া খানের সামরিক সরকার সেই প্রলয়ের ক্ষয়ক্ষতিকে খাটো করে দেখাতে চেয়েছিলেন। ১৪ নভেম্বর ইয়াহিয়া খান মার্কিন প্রেসিডেন্ট নিক্সনের হয়ে দূতিয়ালি করতে পিকিং যাচ্ছিলেন। পথে সাত-আট ঘণ্টা ঢাকায় তিনি যাত্রাবিরতি করেন। কিন্তু ভোলা-মনপুরা-হাতিয়া অঞ্চলের সে প্রলয় সম্পর্কে কিছুই বলেননি তিনি, এমনকি হেলিকপ্টার কিংবা বিমান থেকেও ধ্বংসের ছবি দেখে আসার কথা তার মনে হয়নি। কিন্তু পাকিস্তানকে সেজন্য চরম মূল্য দিতে হয়েছে। পূর্ব পাকিস্তানের ক্রুদ্ধ মানুষ ডিসেম্বরের নির্বাচনে আওয়ামী লীগকে একচেটিয়া ভোট দিয়েছিল প্রতিশোধ হিসেবেই। তার জের ধরেই বাংলাদেশ স্বাধীনতা অর্জন করে, পাকিস্তান ভেঙে যায়।\nদুই হাজার তের সালের ২৪ এপ্রিল সাভারের রানা প্লাজা ধসে পড়ার পরও একটি ট্রেনের উদ্বোধন করতে যাওয়া দেশের প্রধানমন্ত্রী শেখ হাসিনার জন্য বেশি গুরুত্বপূর্ণ ছিল। প্রকৃত তথ্যাদি সম্পর্কে খোঁজখবর না নিয়েই সেখানে তিনি ঘোষণা করেন যে, আগের দিন ভবনটিতে ফাটল দেখা যাওয়ার এবং পুলিশের হুশিয়ারি সত্ত্বেও গার্মেন্ট শ্রমিকরা ব্যক্তিগত জিনিসপত্র সংগ্রহের উদ্দেশ্যে কর্মস্থলে ঢোকে এবং তার ফলেই সেখানে প্রাণহানি ঘটেছে।\nঅথচ প্রকৃত পরিস্থিতি ছিল সম্পূর্ণ বিপরীত। পাঁচটি গার্মেন্ট ফ্যাক্টরির শ্রমিকরা ফাটল ধরা ভবনের কারখানায় কাজে যেতে অনিচ্ছুক ছিল। কিন্তু মালিকরা তাদের কাজে যেতে বাধ্য করেন। স্বল্প মজুরির এই শ্রমিকরা চাকরি হারানোর ঝুঁকি নেবে বলে কেউ আশা করতে পারে না। মালিকদের নির্দেশ মেনে নিতে তারা বাধ্য হয়েছিল। মালিকরা বলেছেন, রানা প্লাজার মালিক সোহেল রানা তাদের নিশ্চয়তা দিয়েছিলেন যে ভবনটি সম্পূর্ণ নিরাপদ। ফ্যাক্টরিগুলোর এবং ভবনের মালিকের বিশেষ স্বার্থ ছিল সেদিন কাজে যেতে বাধ্য করায়। সেদিন ছিল বিএনপির আহূত ৩৬ ঘণ্টার হরতালের দ্বিতীয় দিন। হাজার হাজার গার্মেন্ট শ্রমিককে কাজে যেতে বাধ্য করে মালিকরা দেখাতে চেয়েছিলেন যে, সরকারের বিরুদ্ধে বিএনপির হরতাল পুরোপুরি সফল হয়নি। জানা গেছে, এই শ্রমিকদের দিয়ে একটা হরতাল-বিরোধী মিছিল করানোরও পরিকল্পনা ছিল ভবন এবং কারখানা মালিকদের।\nট্র্যাজেডি নিয়ে রাজনীতি\nপ্রধানমন্ত্রী হাসিনা দ্বিতীয়বার জাতিকে প্রতারিত করেছেন সংসদে দেয়া ভাষণে। সেখানে তিনি বলেছেন, রানা প্লাজার মালিক সোহেল রানা যুবলীগের (অতএব আওয়ামী লীগেরও) কেউ নন। কিন্তু তার পরপরই ঝাঁকা ঝাঁকা প্রমাণ হাজির হয়। দেখা যায় সোহেল রানা প্রকৃতই যুবলীগের নেতা এবং ওই এলাকা থেকে আওয়ামী লীগ দলীয় সংসদ সদস্য মুরাদ জংয়ের বিশেষ বন্ধু ছিলেন। দেখা যাচ্ছে, সরকার ও আওয়ামী লীগ এবং কিছু পরিমাণে সংশ্লিষ্ট গার্মেন্ট কারখানাগুলোর মালিকদের গা বাঁচানোর চেষ্টাতেই প্রধানমন্ত্রী দুটি বিভ্রান্তির উক্তি করেছেন।\nগার্মেন্ট উত্পাদক সমিতির সঙ্গে বর্তমান আওয়ামী লীগ সরকারের সম্পর্ক গভীর। হাতিরঝিলে সমিতির সুরম্য বহুতল ভবনটি অবৈধভাবে নির্মিত হলেও সরকার এতকাল তার বিরুদ্ধে কোনো ব্যবস্থা নেয়নি। বরং জানা গেছে, এ ব্যাপারে সমিতির সঙ্গে সরকারের একটা সমঝোতা হয়েছিল। সরকার হেফাজতে ইসলামের প্রভাব হ্রাসের আশায় ২৭ এপ্রিল মতিঝিলে একটা নারী সমাবেশ ডেকেছিল এবং সমিতিকে বলেছিল গার্মেন্ট কারখানাগুলোর হাজার হাজার নারী শ্রমিককে সে সমাবেশে হাজির করতে। পুরস্কার হিসেবে সরকার আশ্বাস দিয়েছিল যে উত্পাদক সমিতির অবৈধ হাতিরঝিল ভবনটি ভেঙে ফেলা হবে না। এই সমাবেশটি অবশ্যি এখন পরিত্যক্ত হয়েছে।\nআওয়ামী লীগের সংসদ সদস্য এবং নেতাদের অনেকেই গার্মেন্ট শিল্পের মালিক। তাদের সমিতির কাছ থেকে সরকার ও শাসক দল নানা ধরনের আর্থিক ও অন্যান্য সাহায্য পায় বলেও শোনা যায়। আগামী নির্বাচনের নিরপেক্ষতা বিধান করার লক্ষ্যে প্রধান বিরোধী দল বিএনপির নেতৃত্বে ১৮টি দল বর্তমানে যে আন্দোলন করছে তাতে ক্ষ্যান্ত দিতে গার্মেন্ট শিল্প সমিতির কর্তাব্যক্তিরা পরোক্ষ চাপ দিচ্ছিলেন বলেও শোনা যায়। পক্ষান্তরে নির্যাতন ও নিপীড়নের পথ পরিত্যাগ করতে তারা সরকারকে পরামর্শ দিয়েছিলেন বলে শোনা যায়নি। বিচিত্র নয় যে, সাভারের বর্তমান ট্র্যাজেডি থেকেও উত্পাদকদের যথাসাধ্য রক্ষার চেষ্টা করবেন প্রধানমন্ত্রী।\nতাছাড়া কিছু পরিমাণে হলেও এই ট্র্যাজেডিকে তিনি দলীয় রাজনৈতিক স্বার্থেও ব্যবহার করতে চেয়েছেন। যেমন তিনি ‘এসময় হরতাল-ভাংচুরে বিরত থাকারও’ আহ্বান জানিয়েছেন বিরোধী দলগুলোকে। উল্লেখ্য, প্রধানমন্ত্রী যখন ট্রেন উদ্বোধন করতে গিয়েছিলেন, বিরোধীদলীয় নেতা খালেদা জিয়া তখন উদ্ধার ও ত্রাণ কার্যের সুবিধার জন্য তাদের হরতালের অবশিষ্টাংশ প্রত্যাহার করেছিলেন। তাছাড়া প্রধানমন্ত্রীর চার দিন আগেই তিনি উদ্ধার কাজ দেখতে সাভারে গিয়েছিলেন।\nভাবমূর্তি—কিসের ভাবমূর্তি? কে ভাঙছে ভাবমূর্তি?\nডেইলি টেলিগ্রাফ পত্রিকা খবর দিয়েছে, ট্র্যাজেডির খবর পাওয়ার পরপরই ব্রিটিশ সরকার উদ্ধার ও ত্রাণ কার্যে সহায়তাদানের প্রস্তাব করেছিল। কিন্তু বাংলাদেশ সরকার সেসব প্রস্তাব প্রত্যাখ্যান করেছে। টেলিগ্রাফের খবর অনুযায়ী, স্বরাষ্ট্রমন্ত্রী মহীউদ্দীন খান আলমগীর ও পররাষ্ট্রমন্ত্রী দীপু মনি নাকি বলেছেন যে, ধ্বংসস্তূপে আটক শ্রমিকদের উদ্ধারে বিদেশি সাহায্য নিলে বাংলাদেশের ভাবমূর্তি ক্ষুণ্ন হবে। ভাবমূর্তির দোহাই পেড়েছেন তৈরি পোশাক উত্পাদক ও রফতানিকারক সমিতির সভাপতি মোহাম্মদ আতিকুল ইসলামও। তিনি বলেছেন, ভবনধসের চিত্র ও প্রতিবেদন প্রচার করে মিডিয়া নাকি ‘দেশের ভাবমূর্তি’ ক্ষুণ্ন করছে।\nবর্তমান সরকারের শতবিধ অপকাণ্ডে বাংলাদেশের ভাবমূর্তির সর্বাঙ্গে বহু পরত আলকাতরা লেপে গেছে। ভাবমূর্তির এমন কী অবশিষ্ট আছে যা পৌনে চারশ’ লাশ আর নয়শ’রও বেশি নিখোঁজ ব্যক্তির অনন্যসাধারণ মানবিক কাহিনী প্রচারে ক্ষুণ্ন হতে পারে? এবং একথা বলে দেয়া প্রয়োজন যে, ভাবমূর্তির বারোটা বাজিয়ে দেয়ার ব্যাপারে মো. আতিকুল ইসলামের সমিতির ভূমিকা সরকারের চাইতে কম নয়। মাত্র চার মাস আগে তাজরিন ফ্যাশন্সের গার্মেন্ট কারখানায় ১১২ জন শ্রমিক পুড়ে মারা গেছে। এর আগে স্পেকট্রাম ও অন্যান্য কারখানায়ও অনুরূপ ট্র্যাজেডি ঘটেছে। শ্রমিকরা কিছু চুরি করে নিয়ে যাবে এ ভয়ে আপত্কালে আত্মরক্ষার জন্য পলায়ন পথগুলো তালাবদ্ধ করে রাখা এই শত শত অপ্রয়োজনীয় মৃত্যুর জন্য দায়ী। সরকার এসব কারখানার মালিকদের উপযুক্ত কিংবা দৃষ্টান্তমূলক শাস্তি দেয়নি। মো. আতিকুল ইসলামের সমিতির সদস্যদের এসব হত্যাকাণ্ডের পথ থেকে সরিয়ে আনার চেষ্টা করেনি।\nবাংলাদেশের গার্মেন্ট উত্পাদকরা দ্বিতীয় বৃহত্তম পোশাক রফতানিকারক। চীনের পরেই বাংলাদেশের স্থান। কিন্তু বিগত দু’তিন বছরে বিদেশিরা বাংলাদেশের পোশাক শিল্পের ট্র্যাজিক দুরবস্থার সমালোচনায় মুখর। মার্কিন সরকার কয়েক বছর ধরেই পোশাক শিল্পে শ্রমিকদের ন্যায্য বেতন ও কাজের অবস্থার উন্নতি এবং তাদের ইউনিয়ন গঠনের অধিকার দানের দাবি জানিয়ে এসেছে। শ্রমিকদের নেতা আমিনুল ইসলাম হত্যার রহস্য জানাতেও তারা মো. আতিকুল ইসলামের সমিতি এবং শেখ হাসিনার সরকারের ওপর চাপ দিয়ে আসছে। মার্কিন সরকার কার্যত বলেই দিয়েছে, এসব দাবি পূরণ না হওয়া পর্যন্ত যুক্তরাষ্ট্রে বাংলাদেশের পোশাক রফতানির বর্ধিত কিংবা সংরক্ষিত কোটা নিরাপদ নয়।\nতাজরীন ফ্যাশন্সের ট্র্যাজেডির পর যুক্তরাষ্ট্রের সর্ববৃহত্ রিটেইলার চেইন শপ ওয়ালমার্ট বাংলাদেশ থেকে তৈরি পোশাক আমদানি বন্ধ করে দিয়েছে। রানা প্লাজায় অবস্থিত কারখানাগুলো অন্যদের মধ্যে ব্রিটেনের প্রাইমার্ক ও ম্যাঙ্গো গ্রুপকে তৈরি পোশাক সরবরাহ করত। ব্রিটেনে এখন এদের বিরুদ্ধে অসন্তোষ দানা বেঁধে উঠছে। খদ্দেররাও বলাবলি করছেন, এ দুটি কোম্পানির উচিত বাংলাদেশের পোশাক শিল্পের শ্রমিকদের অবস্থার উন্নতি হওয়া পর্যন্ত বাংলাদেশ থেকে তৈরি পোশাক আমদানি বন্ধ করা। চ্যারিটি সংস্থা ওয়ার অন ওয়ান্ট এবং অ্যাকশন এইড নিহত শ্রমিকদের পরিবারকে উপযুক্ত ক্ষতিপূরণদানের দাবি জানিয়েছে।\nবিভিন্ন মহল থেকে প্রস্তাব এসেছে, যারা প্রাইমার্ক থেকে সস্তায় বাংলাদেশে তৈরি টি-শার্ট কিনেছিলেন তাদের উচিত কিছু পরিমাণ অর্থ নিহত শ্রমিকদের পরিবারের ক্ষতিপূরণ বাবত দান করা। ইউরোপীয় ইউনিয়নের অন্যান্য সদস্য দেশেও একই রকম প্রতিক্রিয়া দেখা দিয়েছে বলে শুনেছি। যুক্তরাষ্ট্র এবং ইউরোপীয় ইউনিয়ন বাংলাদেশে তৈরি পোশাকের মূল বাজার। সাভার ট্র্যাজেডির জন্য দায়ীদের উপযুক্ত শাস্তিদান এবং গার্মেন্ট শ্রমিকদের কাজের শর্ত ও পরিবেশ উন্নত করা না হলে বাংলাদেশ শিগগিরই এই বাজার হারাবে। স্বরাষ্ট্রমন্ত্রী এবং পররাষ্ট্রমন্ত্রীর ‘ভাবমূর্তি’ সেটা ঠেকাতে পারবে না।\nকিন্তু সরকারের মতিগতি দৃষ্টে মনে হতে পারে যে, অপরাধীদের উপযুক্ত শাস্তিদানের কথা তারা ভাবছে না। বেনাপোল থেকে র্যাব হেলিকপ্টারে করে পলাতক সোহেল রানাকে ধরে এনেছে বলে মিডিয়ায় প্রচুর নাটক সৃষ্টি করা হয়েছে। কিন্তু প্রকৃত ঘটনা কী? ভেতরে ভেতরে জানা যাচ্ছে, সোহেল রানাকে বিধ্বস্ত ভবন থেকে গাড়িতে তুলে দিয়ে পালানোর সুযোগ করে দিয়েছিলেন উপজেলা নির্বাহী অফিসার ও থানার অফিসার ইনচার্জ। সেসব খবর অনুযায়ী রানা প্রথমে আত্মগোপন করেছিলেন আওয়ামী লীগের সংসদ সদস্য মুরাদ জংয়ের বাড়িতে। অবিলম্বে এসব শোনা খবরের সত্যতা যাচাই করা না হলে জনসাধারণের ক্রোধ বেড়ে যেতে বাধ্য।\nতার পরেও শোনা গেছে, রানার বিরুদ্ধে শুধু অমনোযোগিতা এবং নির্মাণ বিধি লঙ্ঘনেরই অভিযোগ আনা হয়েছে। এ দুটো আইনে শাস্তি খুবই হালকা। শুনেছি সর্বোচ্চ দুই বছরের কারাদণ্ড। কিন্তু রানা ও কারখানা মালিকদের যারা অনিচ্ছুক শ্রমিকদের একটা ফাটল ধরা ভবনে কাজে যেতে বাধ্য করেছিলেন, তাদের প্রকৃত অপরাধ আরও বহু বহু গুণ বেশি গুরুতর। তাদের বিরুদ্ধে সঙ্গত অভিযোগ হওয়া উচিত ‘ম্যানস্লটার’ বা অনবধানতা বশত হত্যার। ব্রিটিশ আমলের যে ফৌজদারি দণ্ডবিধি আইনের অধিকাংশ প্রায় অবিকৃতভাবে বাংলাদেশের আইনে গৃহীত হয়েছে, তাতে এই ম্যানস্লটারের বিধান আছে। এ অপরাধের শাস্তি পরিকল্পিত হত্যার সর্বোচ্চ পর্যায়ের শাস্তির কিছুটা কম। সরকার যদি দলীয় বিবেচনায় শাস্তির ভণিতা করে অভিযুক্ত ব্যক্তিদের সহজেই ছেড়ে দেয় তাহলে একদিকে তারা ক্রুদ্ধ শ্রমিকদের ও জাতিকে শান্ত করতে পারবে না, অন্যদিকে বিদেশে বাংলাদেশে তৈরি পোশাকের ক্রেতাদেরও আশ্বস্ত করতে পারবে না।\n[chottala.com] অমানুষিকতা কত নিকৃষ্ট &#24 89;তে পা...


খুলনায় বেসরকারি হাসপাতাল মালিকরারোগীদের পণবন্দী করে টাকা হাতিয়ে নিচ্ছে!\nখুলনা অফিস : অলিগলিতে অসংখ্য ডায়াগনস্টিক ক্লিনিক ছড়িয়ে পড়েছে। সেবার নামে বাণিজ্য, দালালদের মাধ্যমে প্রতারণা এবং অসহায় দরিদ্র রোগীদের নিঃস্ব করে টাকা হাতিয়ে নেয়া হচ্ছে। তাছাড়া তাদের প্রতারণার হাত থেকে মুক্তির বিষয়ে কোনো সচেতনতা তৈরি করা হচ্ছে না। সরকারি পর্যায়ে চিকিৎসা সেবার কাছে জিম্মি হয়ে পড়ছে দরিদ্র রোগীরা। চিকিৎসা সেবার জন্য প্রথম স্তর সরকারি হাসপাতালের চিকিৎসকের শরণাপন্ন হয়ে থাকে গরিব অসহায় রোগীরা। অথচ এই সুযোগে কতিপয় সরকারি হাসপাতালের চিকিৎসক সরকারি হাসপাতালে চিকিৎসা সেবা না দিয়ে রোগীদের পাঠিয়ে দিচ্ছে বেসরকারি হাসপাতালে। মেতে উঠছেন কমিশন বাণিজ্যে।\nমহানগরীর মধ্যে বেসরকারি কিছু ক্লিনিক ও ডায়াগনস্টিক সেন্টার প্রতিষ্ঠানে বিভিন্ন অভিযোগে কয়েকবার ভ্রাম্যমাণ আদালত পরিচলনায় জেল জরিমানা করলেও আবার তারা মেতে উঠছে বাণিজ্যে।\nখোঁজ নিয়ে জানা যায়, খুলনা ডক্টরস পয়েন্ট স্পেসালাইজড হাসপাতালে চিকিৎসক বাত ও পঙ্গু বিশেষজ্ঞ ডাক্তার সোহেল রানা। তিনি প্রতি শুক্রবার একদিন বসেন। তার নিকট সেবা নিতে যান সাইদা হক নামে এক রোগী। তাকে প্রথম দেখায় প্রায় ৪০০০ টাকার পরীক্ষা দেন এবং ওই পরীক্ষার রিপোর্ট পরবর্তী সপ্তাহে দেখবেন নতুন ভিজিট নিয়ে। তারপর রোগী পাবেন ওষুধ। তাছাড়া ডক্টরস পয়েন্ট হাসপাতালে রয়েছে তাদের নিজস্ব প্যাথলজি বিভাগ। যেখানে রোগীদের অতিরিক্ত পরীক্ষা করার নির্দেশনা দিয়ে চিকিৎসকরা হাতিয়ে নিচ্ছে মোটা অঙ্কের টাকা। শহরের মধ্যে রয়েছে বিপুল সংখ্যক ক্লিনিক। যারা সরকারি চিকিৎসকদের হাতে রেখে প্রাইভেট ক্লিনিকে রোগী নিচ্ছেন। তাছাড়া আবু নাসের হাসপাতালের কিডনি বিভাগের চিকিৎসক এনামুল কবীর খুলনা গাজী মেডিকেল, ইসলামী ব্যাংক হাসপাতাল, সিটি মেডিকেল কলেজ হাসপাতালসহ মহানগরীর বিভিন্ন হাসপাতালে নিয়মিত ৮০০ টাকা ভিজিটে রোগী দেখেন এবং পরীক্ষার কমিশনতো আছেই।\nবযরা কর্মজীবী মহিলা হোস্টেলের ৪র্থ শ্রেণির কর্মচারী আবুল হোসেন বলেন, তিনি পান খেয়ে হঠাৎ অসুস্থ হয়ে পড়লে খুলনা মেডিকেল কলেজে ভর্তি হন। পরবর্তীতে ছাড়পত্র গ্রহণ করবার সময় হাসপাতালে কর্মরত একজন স্টাফ বলেন আপনার সমস্যা অনেক বড়। আপনি ডক্টরস পয়েন্টের ইউরোলজি চিকিৎসক নাজমুল স্যারের কাছে যান। পরবর্তীতে তিনি খোঁজ নিয়ে জানতে পারেন ডাক্তার নাজমুল আবু নাসের হাসপাতালে ১১৪নং কক্ষে আউটডোরে রোগী দেখেন। সেখানে তিনি সরকারি ১০ টাকা দিয়ে টিকিট ক্রয় করে চিকিৎসক নাজমুলকে দেখান। তিনি কিছু পরীক্ষা দেন এবং বলেন, এখানে পরীক্ষাগুলো হবে না আপনি ডক্টরস পয়েন্ট যান। আমি ২৫% কমিশন লিখে দিয়েছি। পরবর্তীতে তিনি ১৬৫০ টাকা দিয়ে পরীক্ষা করেন।\nডক্টরস পয়েন্ট স্পেসালাইজড হাসপাতালের এম.ডি ডা. আছাদুল্লাহ গালিবকে কয়েকবার ফোন দিলে তিনি ফোন কেটে দেন।\nএ ব্যাপারে খলনা বিভাগীয় স্বাস্থ্য পরিচালক ডা. সুশান্ত কুমার রায় বলেন, আমি ডক্টরস পয়েন্ট স্পেসালাইজড হাসপাতাল কোথায় জানি না। তবে বিষয়টি তদন্ত করে অবশ্যই ব্যবস্থা গ্রহণ করব।\n১৪৩ কোটি টাকা বরাদ্দ অনুমোদন\nখুলনা মহানগরীর শামসুর রহমান রোডে আন্তর্জাতিক মানের খুলনা এ্যাডমিনিস্ট্রেটিভ কনভেনশন সেন্টার নির্মাণের জন্য ১৪৩ কোটি টাকা বরাদ্দ অনুমোদন পাওয়া গেছে। বুধবার সিসিজিপি এ অনুমোদন প্রদান করে। দরপত্র আহ্বান করা হয়েছে। গত ২৭ নবেম্বর ই-টেন্ডারের মাধ্যমে এ দরপত্র আহ্বান করা হয়। আগামী ২৭ ডিসেম্বর এ দরপত্র খোলা হবে।\nসংশ্লিষ্ট সূত্র জানায়, নগরীর শামসুর রহমান রোডে সাবেক বার্ডস বাংলাদেশ লিমিটেড নামক যে অফিসটি যেখানে ছিলো, সেই জায়গাটি ছিলো সরকারের মালিকানাধীন জমি। ইতোমধ্যে খুলনা বিভাগীয় প্রশাসনের পক্ষ থেকে জায়গাটি দখলমুক্ত করা হয়েছে। দখলমুক্ত করার পর ওই জায়গায় ১৫তলা খুলনা এ্যাডমিনিস্ট্রেটিভ কনভেনশন সেন্টার তৈরীর প্রকল্প করা হয়। খুলনা বিভাগীয় কমিশনার অফিসের উদ্যোগে এ কনভেনশন সেন্টার তৈরীর লক্ষ্যে একটি প্রকল্প গ্রহণ করা হয়। আন্তর্জাতিক মানের এ কনভেনশন সেন্টারটির নিচের দুই তলা ব্যবহৃত হবে বেজমেন্ট হিসেবে। যেখানে এক সাথে ৭২টি গাড়ী পার্কিং করা যাবে। সূত্র জানায়, কনভেনশন সেন্টারে ৬০০ আসনের একটি অডিটোরিয়াম, ৬টি সেমিনার রুম, প্রেসিডেন্সিয়াল স্যুইট, ৮০টি আবাসিক কক্ষ, মিটিং রুম, প্রশাসনিক ভবন, নিজস্ব বিদ্যুৎ ব্যবস্থা, ডরমেটরি, সুইমিংপুল, জিম, বারবার শপসহ বিভিন্ন সুযোগ সুবিধা।\nএ ব্যাপারে খুলনা বিভাগীয় কমিশনার মো. লোকমান হোসেন মিয়া বলেন, আন্তর্জাতিক মানের খুলনা এ্যাডমিনিস্ট্রেটিভ কনভেনশন সেন্টার নির্মাণের জন্য ১৪৩ কোটি টাকা বরাদ্দ অনুমোদন পাওয়া গেছে।\nখুলনার তৎকালীন বিভাগীয় কমিশনার মো. আব্দুস সামাদ তার ফেসবুক পেজে লিখেছেন, খুলনা এ্যাডমিনিস্ট্রেটিভ কনভেনশন সেন্টার নির্মাণের জন্য অর্থ বরাদ্দের অনুমোদন দেয়া প্রধানমন্ত্রী এবং অর্থমন্ত্রীসহ সংশ্লিষ্ট সকলকে অভিনন্দন। উল্লেখ্য, মো. আব্দুস সামাদ খুলনা বিভাগীয় কমিশনার থাকাকালীন বার্ডস বাংলাদেশের নিয়ন্ত্রণে থাকা জায়গাটি মুক্ত করেন এবং সেখানে খুলনা এ্যাডমিনিস্ট্রেটিভ কনভেনশন সেন্টার নির্মাণ প্রকল্প গ্রহণ করেন।


মার্কিন দূতাবাসের ফেসবুক পেজে আল মাহমুদ! | The Business Standard\nমার্কিন দূতাবাসের ফেসবুক পেজে আল মাহমুদ!\n16 February, 2022, 03:50 pm\nLast modified: 16 February, 2022, 03:50 pm\nপাঠ্য থেকে বাদ দিলেও ফয়েজ কেন চিরকালই প্রাসঙ্গিক থাকবেন?\nঅনেকে বলছেন, আল মাহমুদের আগের দুটি মৃত্যুবার্ষিকীতে তাকে এভাবে স্মরণ করতে দেখা যায়নি মার্কিন দূতাবাসকে। সেই পরিপ্রেক্ষিতে তাকে এভাবে স্মরণ করাকে বড় ঘটনা হিসেবে দেখছেন তারা।\nআল মাহমুদ। ছবি: সংগৃহীত\nকবি আল মাহমুদের তৃতীয় মৃত্যুবার্ষিকী উপলক্ষে তাকে স্মরণ করল ঢাকাস্থ মার্কিন দূতাবাস। আজ বুধবার মার্কিন দূতাবাস তাদের ফেসবুক পেজে 'সোনালি কাবিন'-খ্যাত কবি আল মাহমুদকে স্মরণ করে একটি পোস্ট দেয়।\nমার্কিন দূতাবাস তাদের ফেসবুক পোস্টে লেখে, 'আজকের এই দিনে আমরা হারিয়েছি বিংশ শতাব্দীর অন্যতম শ্রেষ্ঠ বাঙালি কবি আল মাহমুদকে।'\nউক্ত ফেসবুক পোস্টে আরও লেখা হয়, 'বাংলা ভাষা আন্দোলন, জাতীয়তাবাদ, রাজনৈতিক ও অর্থনৈতিক দমন-পীড়ন এবং স্বাধীনতা সংগ্রাম বিষয়ে তাঁর লেখাগুলো তাঁর অনুসারী বাংলাদেশীদের কাছে মূল্যবান ছিল।\nআমরা তাকে পরম শ্রদ্ধা ও সম্মানের সাথে স্মরণ করছি।'\nঅনেক পাঠক বলছেন, আল মাহমুদের আগের দুটি মৃত্যুবার্ষিকীতে তাকে এভাবে স্মরণ করতে দেখা যায়নি মার্কিন দূতাবাসকে। তাদের দাবি, আর কোনো কবিকেও সচরাচর এভাবে স্মরণ করেনি ঢাকাস্থ মার্কিন দূতাবাস। সেই পরিপ্রেক্ষিতে আল মাহমুদকে এভাবে স্মরণ করাকে বড় ঘটনা হিসেবে দেখছেন অনেকে।\n২০১৯ সালের ১৫ ফেব্রুয়ারি মারা যান আল মাহমুদ।\nতার জন্ম ব্রাহ্মণবাড়িয়ায়, ১৯৩৬ সালের ১১ জুলাই। স্কুলজীবন থেকেই আল মাহমুদের লেখালেখির শুরু। ১৯৫৪ সালে তিনি ঢাকায় আসেন। তারপর দৈনিক মিল্লাত পত্রিকায় সম্পাদনা সহকারী হিসেবে সাংবাদিকতায় হাতেখড়ি নেন। পরে এ পত্রিকার সম্পাদক হন। মুক্তিযুদ্ধের পর দৈনিক গণকণ্ঠ পত্রিকার সম্পাদকের দায়িত্ব পালন করেন তিনি।\n১৯৬৩ সালে প্রকাশিত হয় আল মাহমুদের প্রথম বই 'লোক লোকান্তর'। দ্বিতীয় বই 'কালের কলস' প্রকাশিত হয় ১৯৬৬ সালে। এ দুটি কবিতার বইয়ের জন্য ১৯৬৮ সালে বাংলা একাডেমি পুরস্কার পান তিনি।\nআল মাহমুদ / কবি


মমতার শর্ত, তিস্তা নিয়ে কোনো আলোচনা নয়! | বিশ্ব | DW | 06.06.2015\nপশ্চিমবঙ্গের মুখ্যমন্ত্রী মমতা বন্দ্যোপাধ্যায় বাংলাদেশ সফরে৷ নিজে টুইট করে আগেই যাওয়ার সিদ্ধান্তটা জানিয়েছেন মমতা, সরকারি অনুষ্ঠানে ঘোষণা করেছেন, সাংবাদিকদের বলেছেন৷ তবে তাঁর এবারের বাংলাদেশ সফর শর্তসাপেক্ষ৷\nআগেরবার প্রধানমন্ত্রী মনমোহন সিংয়ের সঙ্গে বাংলাদেশ সফরে যাওয়ার কথা থাকলেও, একেবারে শেষ মুহূর্তে মমতা নাকি বেঁকে বসেছিলেন৷ যদিও পরে মমতা বলেছেন অন্য কথা৷ দিল্লি থেকেই তাঁকে নাকি বলা হয়েছিল, যেতে হবে না৷ গুছিয়ে রাখা সুটকেস খুলে ফেলতে হয়েছিল, দুঃখে চোখে জল এসে গিয়েছিল, ইত্যাদি৷\nকিন্তু তখনই যেটা জানা গিয়েছিল, ভারত চাইছে, ছিটমহল বিনিময়, তিস্তার জলবণ্টন, বাণিজ্য করিডোর, ইত্যাদি বাংলাদেশের সঙ্গে বকেয়া সবকটি দ্বিপাক্ষিক বিষয় নিয়ে আলোচনা শুরু করতে৷ একমাত্র সেই কারণেই একজন রাষ্ট্রপ্রধানের বিদেশ সফরে একটি রাজ্যের মুখ্যমন্ত্রীকে সঙ্গে নেওয়ার সিদ্ধান্ত৷ যেহেতু বিষয়গুলি দুই দেশের মধ্যে হলেও পূর্ব ভারতের পশ্চিমবঙ্গ রাজ্যটি প্রতিবেশী দেশ বাংলাদেশের সীমান্তের এক বড় অংশের লাগোয়া৷ সীমান্ত চুক্তি হোক বা জলবণ্টন, তার প্রথম ও প্রত্যক্ষ প্রভাব পড়বে পশ্চিমবঙ্গে৷\nকিন্তু ছিটমহল বিনিময়ে সায় থাকলেও তিস্তার জল বা পানি ভাগ করে নেওয়ার প্রশ্নে একেবারে বেঁকে বসেন পশ্চিমবঙ্গের মুখ্যমন্ত্রী এবং শর্ত দেন, তিনি প্রধানমন্ত্রীর সফরসঙ্গী হতে চান একমাত্র তখনই, যখন প্রস্তাবিত তিস্তা চুক্তি নিয়ে বাংলাদেশে কোনো আলোচনা হবে না৷ সেই শর্ত মানতে নারাজ ছিলেন মনমোহন সিং, ফলে ভেস্তে যায় মমতার যাওয়া৷\nএবারও নাকি একই শর্ত দিয়েছেন পশ্চিমবঙ্গের মুখ্যমন্ত্রী যে তিস্তার জল নিয়ে আলোচনা নয়৷ বিদেশমন্ত্রী সুষমা স্বরাজ সাত তাড়াতাড়ি বলেছেন, না না, তিস্তা নিয়ে কোনো কথাই হবে না৷ মমতাও বিবৃতি দিয়ে রেখেছেন, তিস্তা নিয়ে আলোচনা করবেন না৷ এবং পাছে তাঁকে কোনো আলোচনার টেবিলে ডেকে নিয়ে যাওয়ার চেষ্টা হয়, সেইজন্যে ঢাকায় ঠিক আধবেলা থাকবেন মমতা, যাতে কেবল স্থলসীমান্ত চুক্তি সইয়ের সময় তিনি হাজির থাকতে পারেন৷\nসেক্ষেত্রে প্রশ্ন উঠছে, তা হলে যাচ্ছেন কেন মমতা? ভারতের বর্তমান প্রধানমন্ত্রী নরেন্দ্র মোদীই বা কেন একটি রাজ্যের মুখ্যমন্ত্রীকে সঙ্গে নিতে এত আগ্রহী? কারণ স্থলসীমান্ত চুক্তি দুটি দেশের আন্তর্জাতিক সীমান্ত সংক্রান্ত বিষয়ের নিষ্পত্তি৷ সেই চুক্তির খুঁটিনাটি দিকগুলিও দু'দেশের বিদেশ মন্ত্রকের সচিব স্তরের বৈঠকে আগেই চূড়ান্ত হয়ে গিয়েছে৷ দুই রাষ্ট্রপ্রধান আনুষ্ঠানিকভাবে সেই চুক্তিতে সই করবেন মাত্র৷ সেখানে মুখ্যমন্ত্রী মমতা বন্দ্যোপাধ্যায়ের কোনো ভূমিকাই নেই৷\nতবু কেন মমতা বাংলাদেশ যাচ্ছেন, মোদীর সফরসঙ্গী না হয়েও, আলাদাভাবে কিন্তু একই সময়ে কেন যাচ্ছেন, সেই ধোঁয়াশায় একটি ক্ষীণ সম্ভাবনার আলোকরেখাই কেবল দেখা যাচ্ছে৷ নরেন্দ্র মোদীর নেতৃত্বাধীন এনডিএ সরকার চায়, যদি তিস্তা জলবণ্টনের পুরনো সমস্যা এখনই মেটানো নাও যায়, সীমান্তপার জঙ্গি যাতায়াত এবং সন্ত্রাসকে দমন করাটা অত্যন্ত জরুরি৷ শুধু স্থলসীমান্ত চুক্তি করলেই হবে না, সেই সীমান্তের মান্যতা রক্ষা করে জঙ্গি উপদ্রবও রুখে দিতে হবে৷ কারণ ভারত – বাংলাদেশ, দু'দিকেই শোনা যাচ্ছে স্রেফ রাজনৈতিক স্বার্থরক্ষায় উগ্রপন্থাকে জিইয়ে রাখা, প্রশ্রয় দেওয়ার অভিযোগ৷\nআর এখানেই পশ্চিমবঙ্গের মুখ্যমন্ত্রীর ভূমিকাটা গুরুত্বপূর্ণ হয়ে উঠছে৷ উগ্রবাদকে প্রশ্রয় না দেওয়াটা পারস্পরিক বোঝাপড়া এবং সহযোগিতার ব্যাপার, কোনো চুক্তি করে সেটা সম্ভব নয়৷ কিন্তু বারবারই অভিযোগ উঠেছে, পশ্চিমবঙ্গের মুখ্যমন্ত্রী তাঁর ক্ষমতায় টিকে থাকার জন্যে অতি গুরুত্বপূর্ণ সংখ্যালঘু ভোটব্যাংকের দিকে তাকিয়ে এমন কিছু লোক, কিছু কাজের দিক থেকে মুখ ঘুরিয়ে থাকছেন, প্রকারান্তরে প্রশ্রয়ই দিচ্ছেন, যা সেই বোঝাপড়া তৈরি হতে দিচ্ছে না৷ বাংলাদেশে মৌলবাদবিরোধী শক্তি সরাসরি অভিযোগ করেছে, সেদেশে যখন জঙ্গিপনার বিরুদ্ধে কঠোর হচ্ছে সরকার, ধরপাকড় শুরু হচ্ছে, তখন অপরাধীরা সীমান্ত পেরিয়ে পশ্চিমবঙ্গে এসে ঘাঁটি গাড়ছে৷ এই রাজ্যে তারা নিরাপদ আশ্রয় পাচ্ছে৷\nযদি খেয়াল করে দেখেন, সম্প্রতি ত্রিপুরা সরকারের সঙ্গে প্রত্যক্ষ যোগাযোগ তৈরি করেছে নরেন্দ্র মোদীর সরকার৷ ত্রিপুরার মুখ্যমন্ত্রী মানিক সরকার বিচক্ষণ এবং অতি দায়িত্বশীল প্রশাসক৷ সীমান্তপার সন্ত্রাস রুখতে তাঁর সহযোগিতা নিয়ে প্রধানমন্ত্রী মোদী, স্বরাষ্ট্রমন্ত্রী রাজনাথ সিংয়ের কোনো সংশয় বা উদ্বেগ থাকার কথা নয়৷ কিন্তু প্রশ্ন আছে যাঁর ভূমিকা নিয়ে, তাঁকে এবার প্রক্রিয়াটার সঙ্গে যুক্ত করতে চায় সরকার৷ স্থলসীমান্ত চুক্তি মজবুত এবং নিশ্ছিদ্র করাই ভারতের প্রধানমন্ত্রীর সামনে এখন পাখির চোখ৷ তিস্তার জলবণ্টন নিয়ে তিনি সম্ভবত ভাবছেন না৷\nপ্রধানমন্ত্রী মোদীর বাংলাদেশ সফর শুরু\nমনমোহন সিং আঞ্চলিক মুখ্যমন্ত্রীদের সঙ্গে নিয়ে ঘটা করে ঢাকা সফর করেছিলেন৷ কিন্তু আচমকা বেঁকে বসে সেই সাফল্য নস্যাৎ করেছিলেন মমতা বন্দ্যোপাধ্যায়৷ এবার নরেন্দ্র মোদীর সফরসঙ্গী হিসেবে তাঁর ভূমিকার উপর সবার নজর৷ (06.06.2015)\nকি-ওয়ার্ডস মমতা, ব্লগ, মোদী, বাংলাদেশ, তিস্তা\nতিস্তার পর আত্রেয়ীর পানি নিয়ে বিতর্ক, দ্বন্দ্ব ভারতীয় রাজনীতিতে 12.05.2017\nতিস্তা চুক্তি নিয়ে বাংলাদেশ-পশ্চিমবঙ্গের বিরোধের মধ্যেই নয়া বিতর্কের সূত্রপাত৷ মমতা বন্দ্যোপাধ্যায় তিস্তা চুক্তিতে নারাজ৷ ভারত সরকার এ চুক্তিতে তাদের তরফে মৌখিক সম্মতি জানিয়ে বল ঠেলে দিয়েছে নবান্নের কোর্টে৷


ডিভোর্সের বিষয়ে যা বললেন হ্যাপি\nবাড়ি বিনোদন ডিভোর্সের বিষয়ে যা বললেন হ্যাপি\nএকসময়ের আলোচিত মডেল ও অভিনেত্রী নাজনীন আক্তার হ্যাপি। শোবিজ থেকে বিদায় নিয়েছেন।\nকিন্তু এখনো তার উপস্থিতি সোশ্যাল মিডিয়ায় দেখা যায়। আজ সোমবার হ্যাপি সোশ্যাল মিডিয়া ফেসবুকে ডিভোর্স বা বিচ্ছেদ বিষয়ে একটি স্ট্যাটাস দিয়েছেন।\nপাঠকদের জন্য হুবহু তুলে ধরা হলো-\n‘দ্বীনদারদের ডিভোর্স হবে না, ব্যাপারটা কিন্তু এমন নয়। এক্ষেত্রে দ্বীনদার বলে কথা না, বিভিন্ন কারণেই ডিভোর্স হতে পারে। যে কারোরই হতে পারে। হোক দ্বীনদার বা নয়।\nঅনেকে ভাবেন যে, তারা দুজনই তো দ্বীনদার তাহলে ডিভোর্স হবে কেন? আসলে হতেও পারে। এর মানে সে বা তারা খারাপ না। বাস্তব জীবন স্বপ্নের মতো সুন্দর হয় না।\nদ্বীনদারদের মধ্যেও ঝগড়াঝাটি হয়, অশান্তি হয়। সংসার মানেই এমন।\nদুটো মানুষ সম্পূর্ণ দুইটি পরিবেশে বেড়ে ওঠা থাকে, মানসিকতা আলাদা থাকে। তাদের মধ্যে কেউ কেউ সবকিছু মানিয়ে নিতে পারে। আবার কেউ কেউ পারে না, আবার কারো কারো এত অমিল থাকে যে, সেই সম্পর্ক এগিয়ে নেওয়া আজাবের মতো হয়ে যায়। তখন ডিভোর্স একমাত্র উপায় থাকে।\nযেমন এক স্বামী-স্ত্রী দুজনই দ্বীনদার,তারা দুজনেই আল্লাহকে ভয় করে,আল্লাহর হুকুম মানার চেষ্টা করে। কিন্তু কিছু কিছু বিষয়ে ভালোমতো বুঝে উঠতে পারে না বা কেউ বুঝলেও করে না। যেমন স্বামী তার স্ত্রীকে নিজ থেকে ঘুরতে নিয়ে যায় না। অথচ শরীয়তে বাধাও নেই। তবুও নেয় না। একটা দ্বীনদার মেয়ের বিনোদন তার স্বামীই হয়। সে তো আর অন্য মেয়েদের মতো বন্ধু-বান্ধব নিয়ে আড্ডা মাস্তি নিয়ে পড়ে থাকতে পারে না। সিনেমা গান নিয়েও পড়ে থাকতে পারে না। তখন স্বামীও যদি তাকে না বোঝে, এই সিচ্যুয়েশনে একটা মানসিক সমস্যা তৈরি হয়ে যায়।\nস্ত্রী অনেক কাজ করলেও সেই স্বামী কখনো যদি তাকে না বলে, “এত কাজ করছো তোমার তো কষ্ট হচ্ছে” বা তার কষ্ট হচ্ছে এটা বোঝা, কথাটা অনেক ছোট কিন্তু এই কথাটা মেয়েরা শুনলে হাজার কষ্টও পানি হয়ে যায়। সেক্ষেত্রে যদি উল্টো এসব না বুঝে এমন ধারণা করা হয় যে, “সংসারে আর কাজ কি!” তখন বিষয়টা সত্যই কষ্টের।\nস্ত্রীর বাবা-মাকে যদি প্রায়ই অসম্মান করে কথা বলা হয়, তখন কিন্তু মেয়েটার প্রচন্ড কষ্ট হয়। আপনার বাবা- মা আপনার কাছে যেমন, তার কাছেও তেমন। ছোটবেলা থেকে আদরে,আদর্শে ,শত কষ্ট সহ্য করেও আপনার স্ত্রীকে বড় করেছে তদেরই যদি অপমান করা হয় তখন সে আপনাকে কখনো মন থেকে ভালোবাসতে পারবে না, এটা খুব স্বাভাবিক।\nস্বামী যদি অফিস করে এসে মোবাইল নিয়েই সময় ব্যয় করেন, তখন স্ত্রী কি করবে? স্ত্রীর সব অপছন্দনীয় কাজগুলো যদি স্বামী করেন বা স্বামী যদি কুরুচিপূর্ণ কাজ করে, তখন স্ত্রী মোহাব্বতের সঙ্গে বোঝানোর পরও যদি স্বামী উল্টো খারাপ ব্যবহার করেরে তখন একটা মেয়ের কেমন লাগে! স্ত্রীর কিছু খেতে ইচ্ছা করছে ওমনি মুখের উপর না করে তার মনটাই ভেঙে দেওয়া হলো, তখন তার কেমন লাগবে? এসব যদি চলতেই থাকে তাহলে কিন্তু সেই সংসার করা আজাবে পরিণত হয়।\nঅথচ স্বামী পাঁচ ওয়াক্ত মসজিদে নামাজ পড়ে। সুন্নতি লেবাসে চলে। সবাই তো পরিপূর্ণ ভালো হয় না। তো এসব বিষয়ে সমস্যা হতে থাকলে তখন কিন্তু বিয়েটা জান্নাতের বদলে জাহান্নামে যাওয়ার উসিলা হয়ে যেতে পারে। কারণ এসব পরিস্থিতিতে নানারকম কথা বলা হয়ে যায় যা কবিরা গুনাহ হয়ে যায়, কখনো কখনো আরো মারাত্মক অবস্থা তৈরি হয়।\nআমরা সবাই বিয়ে করি গুনাহ থেকে বাঁচার জন্য সেক্ষেত্রে বিপরীত কোনো কিছু কাম্য নয়। অনেক সাহাবীর/সাহাবারও তালাক হয়েছে তারা আবার বিয়েও করেছে এমন ঘটনা অনেক আছে। এটা খারাপ কিছু নয়। কিন্তু আমাদের বর্তমান সমাজে কারো ডিভোর্স হলে আমরা আর চোখে দেখি। তা একদমই শরীয়তে অপছন্দনীয় কাজ।\nহয়তো তারা পরবর্তী জীবনে ভালো থাকে বা একা থাকে। আমাদের উচিত না যাদের ডিভোর্স হয় তাদের সমালোচনা করা। বনিবনা একান্ত না হলে ডিভোর্সের পথই খোলা থাকে। যদিও এটা শরীয়তে নিকৃষ্টতম জায়েজ। মেয়েদের বুজ ছেলেদের চেয়ে কম থাকে। সংসারের দায়িত্ব এজন্য ছেলেদেরই বেশি থাকে। তারা যখন সংসার চালনায় শরীয়তের বিধান মানে না তখনি সমস্যার সূচনা হয়। যেটা আমাদের সবার জন্য কল্যাণকর, আল্লাহপাক যেন সেটাই করেন। লা হাওলা ওয়ালা কুয়াতা ইল্লা বিল্লাহ!’\nবাংলাদেশ সময় : ০০০৫ ঘণ্টা, ২৬ সেপ্টেম্বর, ২০১৭,


জাতি হিসেবে যারা আমাদেরকে মাথা উঁচু করে দাঁড়াতে দিতে চায়নি, তারাই এই নির্মম হত্যাকান্ডের নেপথ্যের অপশক্তি :মুহাম্মদ সেলিম উদ্দিন – বাংলাদেশ জামায়াতে ইসলামী | ঢাকা মহানগরী উত্তর\nজাতি হিসেবে যারা আমাদেরকে মাথা উঁচু করে দাঁড়াতে দিতে চায়নি, তারাই এই নির্মম হত্যাকান্ডের নেপথ্যের অপশক্তি :মুহাম্মদ সেলিম উদ্দিন\nশহীদ বুদ্ধিজীবী দিবস উপলক্ষ্য আলোচনা সভা ও দোয়া মাহফিল অনুষ্ঠিত\nবাংলাদেশ জামায়াতে ইসলামীর কেন্দ্রীয় নির্বাহী পরিষদ সদস্য ও ঢাকা মহানগরী উত্তরের আমীর মুহাম্মদ সেলিম উদ্দিন বলেছেন, বুদ্ধিজীবীগণ দেশের শ্রেষ্ঠ সন্তান। জাতির এইসব জাগ্রত সন্তানদের মেধা, মনন ও মনীষা জাতিকে দিকনির্দেশনা দেয়। কিন্তু মহান বিজয়ের মাত্র দুই দিন আগে বুদ্ধিজীবীদের নির্মম ও নিষ্ঠুরভাবে হত্যার ঘটনা রীতিমত রহস্যজনক। তিনি শহীদ বুদ্ধিজীবীদের শ্রদ্ধাভরে স্মরণ করেন এবং শহীদ পরিবারের সদস্যদের প্রতি গভীর সমবেদনা জানান।\nতিনি আজ রাজধানীর একটি মিলনায়তনে কেন্দ্র ঘোষিত কর্মসূচির অংশ হিসেবে বাংলাদেশ জামায়াতে ইসলামী ঢাকা মহানগরী উত্তর আয়োজিত শহীদ বুদ্ধিজীবী দিবসের আলোচনা সভা ও দোয়া মাহফিলে সভাপতির বক্তব্যে এসব কথা বলেন। আলোচনা সভায় উপস্থিত ছিলেন কেন্দ্রীয় মজলিশে শুরা সদস্য ও ঢাকা মহানগরী উত্তরের নায়েবে আমীর আব্দুর রহমান মুসা, ঢাকা মহানগরীর উত্তরের মজলিশে শুরা সদস্য আতাউর রহমান সরকার, এ্যাডভোকেট জিল্লুর রহমান, ছাত্রশিবিরের কেন্দ্রীয় সাহিত্য সম্পাদক সালাহ উদ্দীন আইয়ুবী, জামায়াত নেতা মনির আহমদ ও ছাত্রনেতা জোবায়ের আহমদ প্রমূখ।\nসেলিম উদ্দিন বলেন, জাতি হিসেবে যারা আমাদেরকে মাথা উঁচু করে দাঁড়াতে দিতে চায়নি, তারাই এই নির্মম ও নিষ্ঠুর হত্যাকান্ডের নেপথ্যের অপশক্তি। কিন্তু অতীব পরিতাপের বিষয় যে, বিজয়ের প্রায় ৫ দশক অতিক্রান্ত হলেও এই হত্যাকান্ডের কুশিলবরা আজও ধরা-ছোঁয়ার বাইরে রয়ে গেছে। স্বাধীন দেশে বিশিষ্ট বুদ্ধিজীবী, সাংবাদিক ও কথাসাহিত্যিক শহীদুল্লাহ কায়সারের ভাই জহির রায়হানের অন্তর্ধান এখনও রহস্যাবৃত। জহির রায়হান অনেক ঘটনার প্রত্যক্ষদর্শী ছিলেন বলেই রহস্য প্রকাশ হওয়ার আগেই তাকে অপহরণ ও হত্যা করা হয়েছে। তার কাছে মুক্তিযুদ্ধের বিভিন্ন দলিল-দস্তাবেজ, ডকুমেন্টারি-প্রামাণ্যচিত্র সংরক্ষিত থাকার কারণেই তাকে এই নির্মম পরিণতি বরণ করতে হয়েছিল। এসব তথ্য-উপাত্ত প্রকাশ পেলে যাদের ‘থলের বিড়াল’ বেরিয়ে আসার আশঙ্কা ছিল, তারাই এসব হত্যাকান্ডের সাথে সরাসরি জড়িত ছিল।\nতিনি বলেন, একাদশ জাতীয় সংসদ নির্বাচনের দিনক্ষণ এগিয়ে আসলেও নির্বাচন কমিশন এখনও সবার জন্য লেভেল প্লেয়িং ফিল্ড তৈরি করতে পারেনি। সরকার পক্ষ নির্বিঘ্নে নির্বাচনী প্রচারণা চালালেও বিরোধী পক্ষকে রাস্তায় নামতে দেয়া হচ্ছে না। এমনকি নির্বাচনী কর্মীদের উপর হামলা, গ্রেফতার, প্রচার সংশ্লিষ্ট যান ও যন্ত্রপাতি ভাঙ্গচুর এবং আটকের ঘটনা ঘটনা ঘটছে প্রতিনিয়ত। ফলে অবাধ ও গ্রহণযোগ্য নির্বাচন তো দুরের কথা দেশে আদৌ কোন নির্বিাচন হতে পারবে কি না তা নিয়ে জনমনে সন্দেহের সৃষ্টি হয়েছে। বস্তুত নির্বাচনকে একতরফা করার জন্যই সারাদেশে গায়েবী মামলা, গণগ্রেফতার অব্যাহত রয়েছে। যা অবাধ ও গ্রহণযোগ্য নির্বাচনের জন্য প্রধান প্রতিবন্ধক।\nতিনি আরও বলেন, বিরোধী দলীয় প্রার্থীরাও গ্রেফতারের হাত থেকে রেহাই পাচ্ছেন না। গতকাল পুলিশ একজন বিরোধী দলীয় প্রার্থীর পা ভেঙ্গে দিয়েছে। এমনকি শহীদ বুদ্ধিজীবী স্মৃতিসৌধে শ্রদ্ধা নিবেদনের সময় জাতীয় ঐক্যফ্রন্টের শীর্ষনেতা ড. কামাল হোসেন, আ স ম আব্দুর রহমান ও ডা. জাফরুল্লাহর উপর হামলার ঘটনা ঘটেছে। তিনি এই হামলার ঘটনার তীব্র নিন্দা ও প্রতিবাদ জানান এবং দায়িদের দৃষ্টান্তমূলক শাস্তি দাবি করেন।\nমহানগরী আমীর বলেন, ঢাকা-১৫ আসনে ২০ দলীয় জোট মনোনীত ধানের শীষ প্রতীকের প্রার্থী জামায়াতে ইসলামীর সেক্রেটারি জেনারেল ডা. শফিকুর রহমান। তিনি সৎ, যোগ্য, আল্লাহভীরু ও প্রতিশ্রুতিশীল জাতীয় নেতা। এলাকার জনগণ তাকে একনজর দেখার জন্য উন্মুখ হয়ে থাকলেও সরকার দলীয় প্রার্থী প্রতিনিয়ত তার প্রতি নানাবিধ হুমকী দিয়ে যাচ্ছেন। এমনকি প্রকাশ্যে ধানের শীষ প্রতীকের প্রার্থীকে তার নির্বাচনী এলাকায় প্রতিহত করার ঘোষণা দিয়ে নির্বাচনী পরিবেশ সংঘাতপূর্ণ করে তোলা হচ্ছে। বস্তুত তিনি নিরাপত্তাহীনতার কারণেই নির্বাচনী প্রচারে অংশ নিতে পারছেন না। সর্বোপরি তার নির্বাচনী প্রচারণায় পুলিশ ও সরকার দলীয় সন্ত্রাসীরা যুগপৎভাবে হামলা, মামলা, গ্রেফতার, পোষ্টার ছেঁড়া ও ভাঙ্গচুরের ঘটনা ঘটাচ্ছে। নির্বাচনী কর্মীদের মারধর ও গণহারে গ্রেফতারও করা হচ্ছে। ফলে নির্বাচনী পরিবেশে সীমাহীন প্রতিকূলতা সৃষ্টি হয়েছে। তিনি নির্বাচনকে অবাধ, নিরপেক্ষ ও গ্রহণযোগ্য করার জন্য সরকার, নির্বাচন কমিশন ও প্রশাসনকে নির্বাচনের অনুকূল পরিবেশ ফিরিয়ে আনার আহবান জানান।\nমগবাজারে শহীদ মুরসীর জন্য জামায়াতের দোয়া মাহফিল\nবিশ্ব ইসলামী আন্দোলন একজন অন্যতম সিপাহসালারকে হারালো\nড. মুরসির মৃত্যু রহস্য উদঘাটনে আন্তর্জাতিক তদন্ত হওয়া দরকার\nশহীদ প্রেসিডেন্ট মুরসি স্মরণে জামায়াতের উদ্যোগে দোয়া মাহফিল অনুষ্ঠিত\nইনফাক ফি সাবিলিল্লাহ\nরমজানের ফজিলত : গুনাহ মাফের মাস\nআল-কুরআনের দৃষ্টিতে ইসলামী আন্দোলনের সফলতা (২য় পর্বের শেষ অংশ)\nআল-কুরআনের দৃষ্টিতে ইসলামী আন্দোলনের সফলতা (২য় পর্বের ১ম অংশ)


Exam report on CM office\nমাধ্যমিক-উচ্চ মাধ্যমিকে মূল্যায়ন কীভাবে? রিপোর্ট গেল মুখ্যমন্ত্রীর দফতরে!\nকলকাতা: চলতি বছরে বাতিল হয়ে যাওয়া মাধ্যমিক এবং উচ্চ মাধ্যমিক পরীক্ষায় ছাত্র-ছাত্রীদের কীভাবে মূল্যায়ন করে মার্কশিট দেওয়া হবে তা নিয়ে মধ্যশিক্ষা পর্ষদ এবং উচ্চমাধ্যমিক শিক্ষা সংসদ বিদ্যালয় শিক্ষা দফতরে বিস্তারিত রিপোর্ট জমা দিয়েছে৷ বিশেষজ্ঞ কমিটির রিপোর্টের উপরে ভিত্তি করে তৈরি এই মূল্যায়ন রিপোর্ট নবান্নে মুখ্যমন্ত্রী মমতা বন্দ্যোপাধ্যায়ের দফতরে পাঠানো হবে বলে জানা গিয়েছে৷\nজানা গিয়েছে, মধ্যশিক্ষা পর্ষদ এবং উচ্চমাধ্যমিক শিক্ষা সংসদ বিদ্যালয় শিক্ষা দফতরে বিস্তারিত রিপোর্ট খতিয়ে দেখার পর এই বিষয়ে চূড়ান্ত সিদ্ধান্ত নেবেন খোদ মুখ্যমন্ত্রী৷ রিপোর্ট জমা দেওয়ার আগে মধ্যশিক্ষা পর্ষদ এবং উচ্চমাধ্যমিক শিক্ষা সংসদের সঙ্গে শিক্ষামন্ত্রী ব্রাত্য বসু বৈঠক করেন৷ উল্লেখ্য গত সোমবার পরীক্ষা বাতিলের কথা ঘোষণা করে মুখ্যমন্ত্রী জানিয়েছিলেন, ছাত্র-ছাত্রীদের কীভাবে মূল্যায়ন করা হবে তা এক সপ্তাহের মধ্যে জানানো হবে৷ এবার সেই প্রক্রিয়া শুরু হল৷


সেন্টমার্টিন দ্বীপে ক্যাম্পিং! | vromonakri.com - ভ্রমণকারি.কম\nসেন্টমার্টিন দ্বীপে ক্যাম্পিং!\nগত সপ্তাহে ২৭ জনের গ্রুপ ক্যাম্পিং করে এলাম, সেই অভিজ্ঞতার আলোকে কিছু পরামর্শ ও দিকনির্দেশনা :\nযাদের এই দ্বীপে ক্যাম্পিং করার ইচ্ছা আছে তারা পড়ে নিতে পারেন, ট্যুর প্ল্যান করতে এই লেখাটা আপনার কাজে দিবে বলে আশা রাখি!\n১/ কোন অনুমতি লাগে কিনা?\n– নাহ, এমন জায়গায় তাবু সেট করুন যার বিপরীতে কোন রিসোর্ট নেই, তাহলে কারো অনুমতি বা নিষেধাজ্ঞা নিয়ে চিন্তা করা লাগবেনা, কেউ কিছু বলতেও পারবেনা! নৌবাহিনী বা নিরাপত্তাবাহিনীর অনুমতিও লাগেনা! তবে বড় গ্রুপ হলে ট্যুরিস্ট পুলিশকে একটু জানিয়ে রাখতে পারেন!\n২/ নিরাপত্তা কেমন?\n– এক ট্রাভেলার যখন আমাকে এই প্রশ্নটা করলো তখন আমি উত্তর দিয়েছিলাম, “চুরির ভয় থাকলেও ডাকাতির ভয় নেই!” ব্যাগপত্র একটু ভালমত দেখেশুনে রাখবেন, তাবুর আশেপাশে সবসময় অন্তত একজন হলেও থাকবেন! আমরা ২৭ জন ছিলাম, শুধুমাত্র একজনের ব্যাগ থেকে কিছু মূল্যবান জিনিস হারিয়েছে!\n৩/ বাথরুম ও গোসল কোথায় করব?\n– ক্যাম্প সাইটের আশেপাশের কোন রিসোর্টের একটা রুম ভাড়া নিয়ে নিন! জরুরি কর্ম সম্পাদনের পাশাপাশি সবাই মিলে যখন ছেঁড়া দ্বীপ বা অন্য কোথাও ঘুরতে বের হবেন তখন রুমে তাবু ও ব্যাগ রেখে যেতে পারবেন! মোবাইল ফোনও চার্জ দেওয়া যাবে! আর হ্যা, এমন রিসোর্ট বেছে নিবেন যেখানে বাইরে এক্সট্রা বাথরুম আছে, এমনটা করলে ১ রুম ভাড়া নিয়ে ২ টা বাথরুম ইউজ করা যাবে, আমরাও এটা করেছিলাম!\n৪/ খাবারের দাম কেমন?\n– বিভিন্ন রেস্তোরাঁয়য় সকালের নাস্তা সাধারণত ৫০-৬০ টাকায় এবং দুপুর আর রাতের খাবার ১২০-১৫০ টাকায় খেতে পারবেন! রুপচান্দা খেতে চাইলে দাম বেশি নিবে, পোয়া মাছ খেলে কম নিবে- হিসেবটা এরকম আর কি! নিজের পছন্দানুযায়ী!\n৫/ নিজেরা রান্না করে খাওয়া যাবেনা?\n– এটা একটা প্যারাদায়ক জিনিস, ১০-১২ জন যাবেন, ১/২ জনের উপর সব বোঝা চাপিয়ে দিয়ে বাকিরা গায়ে হাওয়া লাগিয়ে ঘুরে বেড়াবে, এমনটা হলে মিজেরা রান্না না করে বাইরে খাওয়া বেটার! তবে কেউ যদি ১০-১২ জন ট্যুরমেটের জন্য সেক্রিফাইস করতে চায় তাহলে ভিন্ন জিনিস!\nতাছাড়া রান্নার সরঞ্জামাদি নিয়ে যাওয়া, হেনতেন অনেক প্যারা আছে, সবাই মিলে যদি এই প্যারা ভাগাভাগি করে নেওয়া যায় তাহলে নিজেরা রান্না করে খেলে খরচ অনেক কমে যাবে, এক্ষেত্রে স্থানীয় কাউকে সার্বক্ষণিক রান্নার কাজে সহযোগিতার জন্য নিতে পারেন!\nআমরা মানুষ বেশি ছিলাম, টেকনাফ থেকে মাছ ছাড়া বাকি ২ দিনের বাজার কিনে নিয়ে গেছি, পরিচিত এক রিসোর্ট থেকে রান্নার সরঞ্জাম বিনা ভাড়ায় পেয়েছিলাম, অই রিসোর্টের ২ জন ছেলে আমাদের রান্না-বান্নায় হেল্প করেছে! আমরা যখন গেলাম তখন শীপ বন্ধ ছিল, তাই এটা সম্ভব হয়েছে! এখন এই সুবিধা নাও পেতে পারেন!\n৬/ ট্রলারে যাব না শীপে যাব?\n– শীপ যদি চলাচল করে তবে শীপে চড়ে যাওয়াকেই আমি বেটার বলব! ট্রলারের কোন ফিক্সড শিডিউল নাই, জোয়ার ভাটার উপর ডিপেন্ড করে,\n৭/ খরচ কেমন হবে?\n– ঢাকা টু টেকনাফ নন এসি ৯০০ টাকা!\nএসি ১৬০০/- টাকা,\nটেকনাফ থেকে সেন্টমার্টিন যাওয়া আসা শীপ ভাড়া ৫৫০/- থেকে শুরু, শীপ অনুযায়ী তা ১০০০/১৫০০ ও আছে!\nবাকি খরচ আপনি সেন্টমার্টিন কয়দিন থাকবেন এবং কি খাবেন তার উপর নির্ভর করবে!\n৮/ শীপ কখন ছাড়ে?\n– টেকনাফের দমদমিয়া ঘাট থেকে সকাল ৯:৩০ এর দিকে সেন্টমার্টিনের উদ্দেশ্যে ছেড়ে যায়! বিকেল ৩ টায় সেন্টমার্টিন থেকে টেকনাফের উদ্দেশ্যে ছেড়ে দেয়!\n৯/ ক্যাম্প সাইট হিসেবে কোন জায়গা নির্বাচন করলে বেটার?\n– আমরা উত্তর বীচে একটা রিসোর্টের পাশে করেছিলাম, রিসোর্টটা আমার পূর্ব পরিচিত ছিল! কিন্তু পশ্চিম বীচে করতে পারলে ভাল হত, তাবুতে বসে সূর্যাস্ত উপভোগ করা যায়! ডিসেম্বর জানুয়ারির ছুটির দিনগুলোতে গেলে পশ্চিম দক্ষিণ কোনায় চলে যেতে পারেন, স্থানীয় কোন বাড়ি দেখে কোন নির্জন জায়গায় তাবু সেট করতে পারেন! কারণ এই সময়ে ট্যুরিস্টের চাপ বেশি থাকে, উত্তএ ও পশ্চিম বীচ লোকে লোকারণ্য হয়ে পড়বে!\n১০/ ছেঁড়াদ্বীপে ক্যাম্পিং করা যাবে কিনা?\n– ক্যাম্পিং করার জন্য উপযুক্ত পরিবেশ আছে কিনা জানা নেই, কিছুটা নির্জন বলে নিরাপদ কিনা বলা যাচ্ছেনা, ওখানে বাথরুম-গোসলের ব্যবস্থাও অত সুবিধাজনক হবে না!\nতবে যাই হোক, সেন্টমার্টিনে আমরা নেক্সট ক্যাম্পিং ট্যুর দিলে ছেঁড়াদ্বীপেই দিতে পারি, খুব ইচ্ছা বাংলাদেশের সর্বদক্ষিণের ভূমিতে অন্তত একরাত ক্যাম্পিং করার!\nএসবের বাইরে কিছু জানার থাকলে নক করবেন, নিজের অভিজ্ঞতা থেকে যতটুকু পারি তথ্য দিয়ে হেল্প করার চেষ্টা করব!\nট্যুরে গিয়ে কোন ধরণের হয়রানির শিকার হলে স্থানীয় ট্যুরিস্ট পুলিশের সহায়তা নিন, উনারা খুব হেল্পফুল!\nPost Copied From:Sujauddin F. Sohan<Travelers of Bangladesh (ToB)


মোঃ ফিরোজ হোসেন-এর আলোচনা কবিতা ও দর্শন\nকবিতা ও দর্শন\nপ্রথমেই দর্শনের বিষয়ে কিছুটা আলোকপাত করা যাক। দর্শন অর্থাৎ philosophy হলো জ্ঞানের অন্যতম প্রাচীন একটি শাখা। philosophy শব্দটি এসেছে প্রাচীন গ্রিক ভাষা থেকে। গ্রিক ভাষায় দুটি শব্দ ‘ফিলোস’ (বন্ধু, ভালবাসার পাত্র) ও ‘সোফিয়া’ (প্রজ্ঞা) থেকে উৎপত্তি লাভ করেছে। তাই, বলা যায় দর্শনের সাথে মূল সম্পর্ক হচ্ছে প্রজ্ঞার, আরও নির্দিষ্টভাবে বলতে গেলে, প্রজ্ঞার প্রতি ভালোবাসাই দর্শনের মূল উপাদান ও অপরিহার্য অংশ। একজন দার্শনিক কেবল তথ্যগত জ্ঞানের উপর নির্ভর করেন না, বরং প্রজ্ঞাই দর্শনের প্রধান কাঙ্ক্ষিত বিষয়। প্রজ্ঞার অনুসন্ধান ও চর্চার মাধ্যমেই দর্শন বিকাশ লাভ করে। দার্শনিক আপেক্ষিক বস্তুগত জাগতিক বিষয় বা যৌক্তিক শাস্ত্রসম্মত নন বরং আত্ম প্রজ্ঞায় প্রতিভাত হন। এজন্য দার্শনিককে সমাজে অনেক বিদগ্ধ হতে হয়। দাশনিক পার্থিব সংসারে পাগল উপাধিতে ভুষিত হন, অথচ দর্শনের জন্য যে প্রজ্ঞা কাম্য, তা অন্তর্দৃষ্টি, দৃষ্টিভঙ্গির অভ্রান্ততা, বিচারের ভারসাম্য ও বিশ্লেষণের সামঞ্জস্যতার মধ্যে রয়েছে।\nভুল এবং সঠিক কাজের (বা মূল্যবোধের বা প্রতিষ্ঠানের) মধ্যে আসলেই কি কোন বাস্তব/নীতিগত পার্থক্য আছে? যদি থাকে, সে পার্থক্যটা কি? কোন কাজটা ভালো আর কোনটা মন্দ? স্বর্গীয় নির্দেশ কি সঠিক কাজকে সঠিক বানায়, অথবা এর বাইরে অন্য কিছু কি আছে যার উপর ন্যায় অন্যায় নির্ভরশীল? সুনির্দিষ্ট ন্যায়ের কি কোন মানদণ্ড আছে, নাকি এরকম সকল মানদণ্ড সংশ্লিষ্ট নির্দিষ্ট সংস্কৃতির সাথে সম্পর্কিত? কিভাবে জীবন নির্বাহ করা উচিত? সুখ কি? জ্ঞানের প্রকৃতি ও সীমাবদ্ধতাগুলো কি? কোনটি মানব অস্তিত্বের ভিত্তি হিসেবে অধিক মৌলিক, জানা (জ্ঞানতত্ত্ব) নাকি অবস্থান করা (বস্তুগত অধিবিদ্যা)? আমরা যা জানি তা কিভাবে জানতে পারলাম? জ্ঞানের সীমাবদ্ধতা ও সম্ভাবনা কি? আমরা কিভাবে জানতে পারব যে আশেপাশে আরও মনোজগত আছে (যদি আমরা পারি)? কিভাবে আমরা জানতে পারব যে দৃশ্যমান জগতের বাইরেও একটি জগত আছে (যদি আমরা পারি)? কিভাবে আমরা আমাদের উত্তরকে প্রমাণ করব? সত্য স্বীকারোক্তি কি? প্রকৃত ও যৌক্তিক জ্ঞান বলতে কোন জিনিসটিকে বোঝায়? কারণ প্রদর্শনের সঠিক নীতিগুলো কি কি? ভালো বিতর্ক কি? জটিল বিতর্ক নিয়ে আমরা কিভাবে চুলচেরা বিশ্লেষণ করব? ভালো চিন্তায় কি লাভ হয়? কিভাবে আমি কোন কিছুকে অপ্রয়োজনীয় বলতে পারব? যুক্তির মূল উৎস কি বা এর উৎপত্তি কোথা থেকে হয়? কোন ধরনের বস্তুর অস্তিত্ব রয়েছে? তাদের প্রকৃতি কি? কিছু জিনিস কি আসলেই আছে নাকি সেগুলো মতিভ্রম? শূন্যতা ও সময়ের বৈশিষ্ট্য কি? মন এবং শরীরের সম্পর্ক কি? ব্যক্তিত্ব কি? সচেতনতা কি? ঈশ্বর কি আছেন নাকি নেই?\nউপরিউক্ত বিষয়গুলো সব আপেক্ষিক। দর্শনও একটি আপেক্ষিক ব্যাপার। দর্শন সর্বদা সেসব মৌলিকতম প্রশ্নে বিচরণ করে বেড়ায় যেগুলোর ব্যাপারে মানব জাতি জানার আগ্রহ প্রদর্শন করতে সক্ষম হয়েছে। দর্শনের মাধ্যমে মানুষ তার অর্জিত জ্ঞান, প্রজ্ঞা, চিন্তা প্রজন্ম থেকে প্রজন্মে ছড়িয়ে দেয় তার সন্তানদের নিজের অভিজ্ঞতা শিখিয়ে দিয়ে যায়, দর্শন মানুষের স্বীয় বা আত্ম প্রজ্ঞার মতধারা যা কোন বাঁধাধরা নিয়ম বা প্রকৃতির অনুশাসনের অধীন নয়। দর্শন মুক্ত চিন্তা চেতনা ও প্রজ্ঞার মূলমন্ত্র। অর্থাৎ দর্শন হচ্ছে আত্ম বিবেচিত চিন্তাভাবনা, ধারণা, কল্পনা, মনমত ভাব, ধ্যান, যুক্তির বিবেচনা ও অভিব্যক্তি।\nমহাজ্ঞানী সক্রেটিসের সরাসরি শিষ্য প্লেটো অলঙ্কারশাস্ত্র (rhetoric) ও কাব্য (poetry)-কে খুব কাছাকাছি এনে বলেছেন যে, কাব্য হলো এক ধরনের অলঙ্কারশাস্ত্র (poetry isakind of rhetoric)। তিনি তার বিখ্যাত গ্রন্থ ‘Republic’-এ বলেছেন, “there isaold quarrel between philosophy and poetry”। আসলে প্লেটো কবি ও কবিতা সম্পর্কে প্রাচীন গ্রীক সমাজের মানুষের অন্ধ বিশ্বাসের বিরুদ্ধে কথা বলেছেন। এ প্রেক্ষিতে তৎকালীন গ্রিক কবিদের সম্পর্কে একটু আলোচনা করা দরকার। গ্রিক শব্দ এনথুজ যা হতে ইংরেজি এনথুজিয়াম-এর উদ্ভব – এর অর্থ হলো দেবতায় পাওয়া। যেমন বলা হয় তার উপর ভূতে ভর করেছে বা অপদেবতা ভর করেছে। গ্রীকদের ভ্রান্ত বিশ্বাস ছিল যে বিশেষ বিশেষ মানুষের উপরে দেবতারা ভর করে। তখন তারা আর নিজেদের অধীনে থাকে না। দেবতা পাওয়া ঐসব মানুষদের বর্ণিত পঙক্তিমালাকে তারা ঈশ্বরের বাণী মনে করত। তারা বাস্তবতা বর্জিত উদ্ভট কথা বললেও সাধারণ মানুষ তা বিশ্বাস করত। কবিদের বাণীকে অবিশ্বাস করাকে তারা পাপ মনে করতো। এ কারণে সঙ্গীত বা সাহিত্যের পাঠ্য বিষয়ে হোমার, হিসিয়ড প্রমুখ মহাকবিদের কাব্যগ্রন্থ থেকে সংকলন করা হতো। কিন্তু প্লেটো কবিদের শিক্ষা বা বাণীকে নির্বিচারে গ্রহণ করার পক্ষে ছিলেন না।’ গ্রিক কাব্য সংকলনে তার লেখা কিছু কিছু টুকরো কবিতা পাওয়া যায়। এতে নিঃসন্দেহে বলা যায় তিনি নিজেও একজন কবি ছিলেন, কবিতা বিদ্বেষী ছিলেন না। আসলে তিনি কবি ও কবিতার নামে ভণ্ডামীর বিরোধিতা করেছেন। কারণ, কোন যুগেই আদর্শ সমাজ গঠন সচেতন ও সুসভ্য জনশক্তি ছাড়া সম্ভব নয়। এ কথা কবিদেরও মনে রাখতে হবে। কবিরা তাদের তীব্র অনুভূতি শক্তি দিয়ে সমাজকে দেখবেন। তীক্ষ্ণ মেধা দিয়ে প্রকৃতি, সমাজ, সমাজের মানুষের জীবনাচরণ পর্যবেক্ষণ করবেন, তারপরই কবিতার ছন্দে তা লিপিবদ্ধ করবেন। যাদের এমন মহান ও কঠিন দায়িত্ব তারা যদি হন অর্ধ উন্মাদ, মাতাল, বেখেয়ালি তা হলে গোটা সমাজ ব্যবস্থায় এর বিরূপ প্রভাব পড়বে, এটাই স্বাভাবিক। এই বিরূপ প্রভাব হতে দেশ ও সমাজকে বাঁচাতে বাস্তব সম্মত কবিতার চর্চা বৃদ্ধির জন্যই প্লেটো ঐসব অর্ধ উন্মাদ কবিদের নির্বাসন কামনা করেছেন। আধুনিককালেও অনেকে মনে করেন বাস্তব জ্ঞান বর্জিত, আধা পাগল হওয়া কবিদের বৈশিষ্ট্য। আরও এক ধাপ এগিয়ে বলতে চান মদ, গাঁজা, ভাং না খেলে সে আবার কিসের কবি? প্লেটো এই চরিত্রের কবিদেরই নির্বাসন কামনা করেছেন- তার আদর্শ রাষ্ট্র হতে।\nঅপরদিকে, প্লেটোর গুরু সক্রেটিস, কবিরা জ্ঞানী কিনা এ অনুসন্ধান করতে তিনি কবিদের কাছে যান এবং তাদের কবিতার কিছু অনুচ্ছেদের সঠিক অর্থ ব্যাখ্যা করতে বলেন। কিন্তু, কবিরা তাদের কবিতার সঠিক অর্থ ব্যাখ্যা করতে পারেনি। সক্রেটিস বলেন, "তখন আমি বুঝতে পারলাম কবিগণ জ্ঞান দ্বারা কবিতা লেখেন না, বরং এক ধরনের সৃজনী ক্ষমতা ও অনুপ্রেরণার দ্বারাই কবিতা লেখেন।"\nপ্রকৃতপক্ষে, আবেগ নিয়ে অনুভূতি চর্চা করা হলো কবির কাজ, আর দার্শনিকের কাজ হলো চিন্তা ও যুক্তি নিয়ে। এ দুজনই তাদের নিজ নিজ কাজের জন্য একটি সাধারণ মাধ্যম হিসাবে ভাষাকে বেছে নেন। এই ভাষা ব্যবহারের ফলে একজন কবি শিল্পী হয়েও কবি, চিত্রকর নন এবং একজন দর্শন চর্চাকারী দার্শনিক হিসাবে বিবেচিত, স্থপতি নন। স্থপতি তার কর্মের মাঝে তার দর্শনকে লুকিয়ে রাখেন। কিন্তু দার্শনিক তা প্রচার করেন লিখে বা বক্তৃতার মাধ্যমে। ভাষাটা শুধুই একটি মাধ্যম, কবিতা বা দর্শনের উপকরণ নয়। চিত্রকর বা স্থপতির মত কবি এবং দার্শনিকেরাও বিচিত্র সব উপকরণ নিয়ে কাজ করতে পারেন এবং করেন। সাধারণত, যে জিনিষটা মানুষের আবেগ ও অনুভূতিকে সবচেয়ে বেশী নাড়া দেয় তা হচ্ছে প্রেম, আর তাই বেশীর ভাগ কবি প্রেমকে তাদের কবিতার উপকরণ হিসাবে ব্যবহার করেন। অনুরূপভাবে, জীবন ও জগতের মৌল চরিত্র মানুষের চিন্তাকে বেশী উদ্দীপ্ত করে বলে মেটাফিজিক্স বা অধিবিদ্যাই দর্শনের মুখ্য আলোচ্য বিষয় বলে বিবেচিত হয়। কিন্তু কবি বা দার্শনিক কেউ তাদের কাজের পরিধি এ দুটো বিষয়েই সীমাবদ্ধ রাখেননি বা রাখতে পারেননি। কবিতা বা দর্শনের উপজীব্য হিসাবে তাই বিচিত্র সব জিনিষের সমাহার দেখা যায়। অবস্থাটা এমন যে দার্শনিক এবং কবি উভয়ই তাদের দর্শন এবং কবিতার মাধ্যম যে ভাষা তাকেও তাদের স্ব স্ব ক্ষেত্রে তাদের কর্মের উপজীব্য হিসাবে নিয়েছেন। আমাদের বাংলা ভাষার প্রশস্তিতে লেখা কবিতার সংখ্যা নেহায়েত কম নয়। বিষয় নির্বাচনে দার্শনিক ও কবির এই ব্যাপক স্বাধীনতা সত্ত্বেও তাদের মধ্যেকার পার্থক্য কিন্তু মুছে যায় না। যে কোন অবস্থায়ই একজন কবি, কবিই এবং দার্শনিক, দার্শনিকই। প্রশ্ন উঠতে পারে, তবে-যে কবি-দার্শনিক এবং দার্শনিক-কবির যে ধারনা রয়েছে তা কি অলীক? সত্যের খাতিরে বলতে হবে আসলে ব্যাপারটা তাই-ই, তবে একটি বিশেষ অর্থে এ ধরনের অভিধা অর্থপূর্ণ আর তা হচ্ছে একজন কবি যখন দার্শনিকের মূল বিষয়ে অর্থাৎ জগত ও জীবনের মূল প্রশ্ন সম্পর্কে কবিতায় তার প্রতিক্রিয়া ব্যক্ত করেন আমরা তখন তাকে দার্শনিক কবি বলি, আর একজন দার্শনিক যখন কবির মূল বিষয়ে, যেমন প্রেমের ব্যাপারে কিছু বলেন তখন তাকে আমরা কবি দার্শনিক বলতে পারি। এই সীমিত অর্থেই জগতের বড় বড় কবিরা দার্শনিক কবি বলে পরিচিতি পেয়েছেন।\nকবি ও কবিতার বিচার একভাবে না করাই শ্রেয়। তবুও কবিতার মধ্যে কবিকে কিংবা কবির মধ্যে কবিতাকে তালাশ করার একটা রেওয়াজ প্রচলিত রয়েছে । কবিত্ব ছাড়াও একজন কবি ব্যক্তিত্বের বহু বিচিত্র দিক থাকতে পারে। মানুষের অন্যান্য বৃত্তির মতোই কবিতাও একটি অনুষঙ্গ। কবিরা জগতকে জানা বা বোঝার সাধনা করে না, জগতে নিজের অভিজ্ঞতা প্রকাশ করা হলো কবির কাজ। তাই অর্থনীতি, সমাজ, রাজনীতি, দর্শন ও সামাজিক চিন্তাচেতনার বিকাশের পথ ধরেই কবিতার ইতিহাস গড়ে ওঠে। কবিরা সমাজ ও রাজনীতির উর্ধ্বে নয়, তাই কবিতায় সমাজ, রাজনীতি, দর্শন, পরিবেশ, প্রতিবেশ সবকিছুর উপস্থিতি লক্ষ্য করা যায় । চারপাশে যেসব দৃশ্য দেখা যায়, চক্ষুষ্মান সকলেই সেসব দেখে থাকে, কিন্তু কারো কারো মতে দেখতে পাওয়া বিষয়ের হুবহু বর্ণনা লিখলে কবিতা হয় না। সেই দৃশ্য আদৌ কেন আছে, কী কারণে বিশ্বে তার থাকার প্রয়োজন হয়ে পড়েছে, বিশ্বের নিয়মাবলী ও গঠন প্রকৃতি ওই দৃশ্যে কতটুকু প্রকাশিত হয়েছে সেইসব বর্ণনার সাথে যুক্ত না করলে আধুনিক কবিতা হয়ে ওঠে না। কবিতা হলো জীবনের নানারকম সমস্যার উদ্ঘাটন, কিন্তু উদ্ঘাটন দার্শনিকের মতো নয়, যা উদ্ঘাটিত হলো তা যেকোনো জঠর থেকেই হোক না কেন, তা আসবে সৌন্দর্যের রূপে, যা কল্পনাকে তৃপ্তি দেবে।\nকবিতা ও দর্শনের সম্পর্ক বিষয়ে দর্শনের প্রফেসর জর্জ বোয়াস (জন হপকিনস ইউনিভারসিটি) বলেন, কবিতায় যে চিন্তা বা দর্শন মেলে অধিকাংশ সময়ই তা অত্যন্ত পচা ও ভুল, ষোলো বছরের বেশি বয়স্ক কেউ কবিতায় কী বলা হচ্ছে তার জন্য কবিতা পড়ে না। এলিয়ট বলেছেন, দান্তে বা শেক্সপিয়র কেউ প্রকৃত অর্থে যাকে চিন্তা বলে, তেমন চিন্তা করেননি। ডঃ হুমায়ুন আজাদ বলেন, রবীন্দ্রনাথের কবিতায় দর্শন খুঁজলে কী পাই? তাঁর ভালো কবিতাগুলোতে দর্শন পাই না, সেগুলো স্বাভাবিকভাবেই এত ভালো যে দর্শনের কোনো দরকার পড়ে না সেগুলোর, তাঁর খারাপ কবিতাগুলোতে পাই তথাকথিত দর্শন। জন কীটসের পঙ্ক্তিতে যতটা আছে দর্শন তার চেয়ে বেশি রয়েছে সৌন্দর্য।\nযাহোক, দর্শনের উপস্থিতি কবিতায় একেবারে প্রত্যক্ষ না হলেও আভাস থাকতে পারে। তবে, কবিতা থেকে সৌন্দর্যের রস আস্বাদন করতে হবে, দর্শনটুকু নয়। আমরা কবিতা পড়বো কবিতার উদ্দেশ্যে সৌন্দর্যের জন্য, দর্শনের উপস্থিতির জন্য মোটেও নয়। কেননা কবিতায় যেটুকু দর্শন থাকে, সেই অংশ বা দর্শনকেও কবিতা হতে হবে। কারণ, কবিতা থাকে কবিতার মধ্যে, অন্য কিছুর মধ্যে নয়, কবিতার সংজ্ঞা কবিতাই।\nআলোচনাটি ২৬০৫ বার পঠিত হয়েছে।\nপ্রকাশের সময়: ২০/০৪/২০১৭, ০৫:৩২ মি:\nশংকর দত্ত ১৫/০১/২০১৯, ১৮:০৩ মি:\nCan I please ask the author about this reference. I would also like to know what's the full name of George Boyce (?), I'm doingaresearch work but it seems I can't find anything about this quotation.\nমোঃ ফিরোজ হোসেন ২১/০১/২০১৯, ০৬:২৫ মি:\nBy George Boas, 1932\nProfessor of Philosophy, The Johns Hopkins University\nমোঃ সানাউল্লাহ্ (আদৃত কবি) ২১/০৪/২০১৭, ২০:২৫ মি:\nআলোচনাটি নিঃসন্দেহ চিরায়ত সাহিত্য বা শিল্পসম্পর্কিত। জ্ঞনগর্ভ তো বটেই! তবে ক্ষেত্র বিশেষে কিঞ্চিৎ বিতর্কের সুত্রপাত হতে পারে। আলোচনাটি আগেই দেখেছিলাম, কিন্তু কলেবর দেখে ভিতরে ঢুকতে সাহস করি নাই। কারণ সময় এখানে বড় একটা ফ্যাক্টর! যে কারণে আলোচনাটি জ্ঞনগর্ভ হওয়া সত্তেও পাঠকের অনুপস্থিতিটা অস্বাভাবিক নয়। সে জন্য কারও প্রতি নাখোশ হওয়াটাও বাঞ্ছনীয় নয়। দর্শন বনাম কবিতা বিষয়ক আলোচনার একটা ধারাবাহিকতা ইন্টারনেটে লক্ষ্য করা যায়। তাই হয়তো অনেকেই ইচ্ছাকৃত ভাবেই পাশ কেটে গেছেন। আলোচনাটা ভাল লেগেছে। আরেকটি কথা বলতে হয়, আপনি আলোচনায় যে প্রশ্নগুলোর অবতারনা করেছেন, সে সব এক একটা প্রশ্ন নিয়েই এক একটা বই রচিত হতে পারে। খুব ভাল লাগল প্রিয়।\nমোঃ ফিরোজ হোসেন ২২/০৪/২০১৭, ১৩:৪৫ মি:\nসালাম ও কৃতজ্ঞতা প্রিয় কবিকে, ভাল থাকুন সবসময় ৷\nওনীল ওসমান সিমন ২০/০৪/২০১৭, ১৭:২২ মি:\nপ্রজ্ঞা,চিন্তা,বুদ্ধি,নৈতিকতা এসব দর্শনের ভিন্ন ভিন্ন অনুসঙ্গ।এছাড়াও আরো অনেক বিষয়ের যোগের একক দর্শন।ভাববাদ ও বস্তুবাদ যেমন আলাদা।প্রজ্ঞা,চিন্তাও তেমনি।আলোচনাটি ভাল হয়েছে।\nযদিও সুক্ষবিচারে অনেক কথাই বলা যায়।\nপড়তে পড়তে মনে পড়ছিল মুক্তি মজুমদার,বি করিম,সাধন ঘোস,হাবিব রহমান,কায়কোবাদ,আনোয়ার সারের কথা।শেষে আপনার ছবি দেখেই থমকে গেলাম।পরে বায়োডাটা পড়ে খুশি লাগলো খুব।\nকেমন আছেন ফিরোজ ভাই?ঐ সময়ে বাংলা ডিপার্ট আর ইসলামের ইতিহাসের সামনে যে দেয়ালিকা হতো তার সম্পাদক,কবি কাউকে কিংবা তিতুমীর হল কে মনে পড়ে?\nভাল থাকুন খুউব।\nমোঃ ফিরোজ হোসেন ২২/০৪/২০১৭, ১৩:৪০ মি:\nঅসংখ্য ধন্যবাদ, আলহামদুলিল্লাহ, আপনি কেমন আছেন ? আসলে কিছু কিছু স্মৃতি ভুলে যাবার নয় ৷


কোথায় আছড়ে পড়বে আম্ফান? – newsnow24.com\nকোথায় আছড়ে পড়বে সুপার সাইক্লোন আম্ফান? কত গতিবেগ নিয়ে চালাবে ধ্বংসলীলা? এই দুই প্রশ্ন নিয়ে চলছে বিশ্লেষণ। আবহাওয়াবিদরা দিক নির্দেশনা দিচ্ছেন। গতিবেগ নিয়ে বিশেষজ্ঞদের মতামত, মূল ধাক্কার গতিবেগ ১৮৫ কিলোমিটার বেগে হতে পারে। এরপর ১৩৫ কিলোমিটার বেগে শক্তি নিয়ে আছড়ে পড়বে। তারপর শক্তি হারাতে থাকবে। কিন্তু কোথায় আছড়ে পড়বে তা এখনও স্পষ্ট নয়।\nদুই বাংলার আবহাওয়াবিদদের ধারণা থেকে বোঝা যায়, কলকাতার দীঘা ও বাংলাদেশের হাতিয়া দ্বীপের মাঝ বরাবর দিয়ে আছড়ে পড়তে পারে। সে ক্ষেত্রে কলকাতার কাকদ্বীপ ও বাংলাদেশের সাতক্ষীরা ও খুলনার কয়রায় চোখ রাঙাতে পারে আম্ফান। পারে শক্তি হারিয়ে উত্তর-পশ্চিম দিক দিয়ে এগিয়ে নিঃশেষ হতে। আর যদি গতিপথ পরিবর্তন করে, তবে সাতক্ষীরা, খুলনা, বাগেরহাট, ভোলা ও কক্সবাজার বেশি ক্ষতিগ্রস্ত হতে পারে।\nএর আগে বাংলাদেশে বুলবুল ও আইলা যে ধরণের তাণ্ডব চালিয়েছে, ধারণা করা হচ্ছে তার চেয়ে অনেক বেশি ধ্বংসযজ্ঞ চালাতে পারে আম্ফান। সে ক্ষেত্রে উপকূলীয় এলাকার কাঁচাঘর, বেরিবাঁধ, মৎস্যঘের, গবাদি পশু ও গাছপালার ব্যাপক ক্ষতির আশঙ্কা রয়েছে। বিশেষ করে খুলনা ও বরিশাল বিভাগের সমুদ্র উপকূলবর্তী ৮ টি জেলার ১৪টি উপজেলা ও কক্সবাজারসহ চট্টগ্রাম বিভাগের উপকূলীয় এলাকার কমপক্ষে দুই কোটি মানুষকে এই দুর্যোগ পোহাতে হতে পারে।\nএদিকে, চলমান করোনা পরিস্থিতির মধ্যে ঘূর্ণিঝড় আম্ফান মোকাবিলা করতে প্রশাসন ও স্বাস্থ্য বিভাগ সঙ্কটে পড়তে পারে। তবে প্রত্যন্ত এলাকায় এবার উদ্ধার ও ত্রাণ তৎপরতার জন্য সর্বোচ্চ শক্তি নিয়োগ করেছে বাংলাদেশ নৌ বাহিনী। তারা উদ্ধারকারী জাহাজ এর পাশাপাশি হেলিকপ্টার প্রস্তুত রেখেছে। করোনার কারণে সাধারণ মানুষ চরম অর্থ সংকটের মধ্যে রয়েছে। এই পরিস্থিতির মধ্যে নতুন দুর্যোগ ডেকে আনতে পারে আম্ফান। করোনা মোকাবিলায় সরকার অনেকগুলো বিষয়ে এক্সপেরিমেন্ট চালিয়েছে। তারপরও জনগণের প্রকৃত উপকার কিভাবে করা সম্ভব এমন স্থির সিদ্ধান্তে পৌঁছাতে পারেনি। যদি আম্ফান বাংলাদেশে আঘাত হানে এবং ব্যাপক ক্ষতির সম্মুখীন হয়, তাহলে দেরি না করে সরাসরি পুরো উদ্ধার তৎপরতার কাজ সেনাবাহিনীর হাতে ছেড়ে দিলে সব বিবেচনায় ভালো উদ্যোগ হতে পারে।\nমিরসরাইয়ে সাড়ে ৪ হাজার পিস ইয়াবাসহ আটক ২


বড় দলগুলো যে কারণে ছিটকে পড়ল - Feni News\njoy | July 8, 2018\n০৮ জুলাই ২০১৮,\nলিওনেল মেসির আর্জেন্টিনা, ক্রিস্টিয়ানো রোনালদোর পর্তুগাল। নেইমার-কুতিনহো-মার্সেলোয় গড়া ব্রাজিল। এক দশক ধরে সুন্দর ফুটবল খেলা স্পেন, চ্যাম্পিয়ন জার্মানি—রাশিয়া বিশ্বকাপে এরা সবাই একই পথের যাত্রী। সেই পথ, বিদায়ের পথ। বিশ্বকাপের সেমিফাইনালে ব্রাজিল, আর্জেন্টিনা, জার্মানি কিংবা ইতালির অনুপস্থিতি দেখা গেল এই প্রথম। ইতালি তো এবার চূড়ান্ত পর্বেই উঠতে পারেনি। কিন্তু বাকি তিনটি বড় দলের বাদ পড়ার কারণ কী?\nবিশ্বকাপের ফেবারিট ব্রাজিল হেরেছে কৌশলের কাছে। ছবি: রয়টার্সবিশ্বকাপের ফেবারিট ব্রাজিল হেরেছে কৌশলের কাছে। ছবি: রয়টার্স\nতথাকথিত ছোট দলগুলোর হাতে এবার বড়রা ভালো নাকানিচুবানি খেয়েছে। ভুলের খেসারতে বাদ পড়তে হয়েছে ফেবারিটদের। এই ব্যর্থতার কী কারণ?\nব্রাজিল বরাবরের মতো এবারও ফেবারিট ছিল। বিশেষজ্ঞরা ভেবেছিলেন, নেইমার-কুতিনহোরা এবার অপ্রতিরোধ্য হয়ে উঠবেন। কিন্তু শেষ আটের লড়াইয়ে তাঁদের ছিটকে ফেলেছে বেলজিয়াম। হ্যাজার্ড, ব্রুইনারা যেভাবে খেলেছেন, তাতে সবাই মুগ্ধ। গোলরক্ষক থিবো কোর্তোয়ার বীরত্বও মনে রাখার মতো। তবু ব্রাজিল পারল না কেন—এই প্রশ্নটা এসেই যায়।\nবেলজিয়ামের সঙ্গে কাসেমিরোর অভাব হারে হারে টের পেয়েছে ব্রাজিল। তাঁর বিকল্প যে ফার্নান্দিনহো হতে পারে না, সেটা বেলজিয়ামের বিপক্ষে ম্যাচেই প্রমাণিত। বিশ্বকাপের ঠিক আগমুহূর্তে চোটের কারণে দানি আলভেজের ছিটকে পড়াও বড় ধাক্কা ব্রাজিলের জন্য। দানিলো কিংবা ফ্যাগনার ব্যর্থ হয়েছেন আলভেজের অনুপস্থিতির সুযোগ কাজে লাগাতে। অনেকে অবশ্য আলভেজের বিকল্প হিসেবে ফ্যাবিনহোর অন্তর্ভুক্তির আশা করছিলেন।জার্মানি বিদায় নিয়েছে নিজের ভুলে। ছবি: রয়টার্সজার্মানি বিদায় নিয়েছে নিজের ভুলে। ছবি: রয়টার্সব্রাজিল দলে সবচেয়ে দুর্বলতার জায়গা মধ্যমাঠ। তবে পাওলিনহোর সঙ্গে কাসেমিরো রসায়ন কাজে দিয়েছে বেশ। কিন্তু কাসেমিরোর নিষেধাজ্ঞার সুযোগটা খুব ভালোভাবেই কাজে লাগিয়েছে রবার্তো মার্তিনেজের শিষ্যরা। হ্যাজার্ড আর লুকাকুকে দুদিকে খেলিয়ে মধ্যমাঠ নিজের দখলে রেখেছিলেন ডি ব্রুইনা একাই। আর তাতেই বিদায় ‘সেলেসাও’দের।\nশুধু লিওনেল মেসির জন্য এবার বিশ্বকাপে অনেকে ফেবারিট ভেবেছিলেন আর্জেন্টিনাকে। কিন্তু দলটির কোচ হোর্হে সাম্পাওলি শিষ্যদের গুছিয়ে নিতে পারেননি। বিশ্বকাপের আগে ১১ ও বিশ্বকাপে ৪ ম্যাচসহ মোট ১৫ ম্যাচে আর্জেন্টিনার এই কোচ নিজের পছন্দের একাদশ ঠিক করতে পারেননি। প্রতি ম্যাচেই মাঠে নামিয়েছেন ভিন্ন ভিন্ন একাদশ।\nপাওলো দিবালার মতো খেলোয়াড়কে সাইড বেঞ্চে বসিয়ে রেখেছেন সাম্পাওলি। মেসিনির্ভর দল বানানোর ভুলে তিনিও পা দিয়েছেন। গোলপোস্টের নিচে সার্জিও রোমেরোর অনুপস্থিতিও টের পেয়েছে আর্জেন্টিনা। গত বিশ্বকাপে আর্জেন্টিনাকে ফাইনালে তোলা কোচ আলেজান্দ্রো সাবেলা রক্ষণকে দিয়েছিলেন বিশেষ গুরুত্ব। আর এবার সাম্পাওলির আর্জেন্টিনা ৪ ম্যাচে ৯ গোল হজম করেছে। এরপর আর আশা থাকে!\nগ্রুপ পর্বে পর্তুগাল, ইরান, মরক্কোর বিপক্ষে কোনো ম্যাচেই স্পেনকে স্বরূপে দেখা যায়নি। বিশ্বমানের স্ট্রাইকারের অভাব ভুগিয়েছে দলটিকে। আর ‘টিকিটাকা’র ওপর অতিনির্ভরতা খুব একটা কাজে দেয়নি। ১১১৪ পাস দিয়েও তারা রাশিয়া বিপক্ষে ম্যাচটা জিততে পারেনি। তবে স্পেনের ব্যর্থতার পেছনে দলের মধ্যে অস্থিরতাকে বিবেচনা করা হচ্ছে প্রধান কারণ হিসেবে। দেশের ফুটবল সংশ্লিষ্ট কয়েকজন প্রভাবশালী ব্যক্তির স্বার্থজনিত কারণ প্রভাব ফেলেছে দলেও।\nপাওলো দিবালার মতো খেলোয়াড়কে সাইড বেঞ্চে বসিয়ে রেখেছেন সাম্পাওলি। মেসিনির্ভর দল বানানোর ভুলে তিনিও পা দিয়েছেন। গোলপোস্টের নিচে সার্জিও রোমেরোর অনুপস্থিতিও টের পেয়েছে আর্জেন্টিনা। গত বিশ্বকাপে আর্জেন্টিনাকে ফাইনালে তোলা কোচ আলেজান্দ্রো সাবেলা রক্ষণকে দিয়েছিলেন বিশেষ গুরুত্ব। আর এবার সাম্পাওলির আর্জেন্টিনা ৪ ম্যাচে ৯ গোল হজম করেছে। এরপর আর আশা থাকে!একজন কোচ একটি দলকে টেনেও তুলতে পারেন, ডোবাতেও পারেন। আর্জেন্টিনা সমর্থকদের চেয়ে এ কথা আর কে ভালো জানে! ছবি: রয়টার্সএকজন কোচ একটি দলকে টেনেও তুলতে পারেন, ডোবাতেও পারেন। আর্জেন্টিনা সমর্থকদের চেয়ে এ কথা আর কে ভালো জানে! ছবি: রয়টার্সগ্রুপ পর্বে পর্তুগাল, ইরান, মরক্কোর বিপক্ষে কোনো ম্যাচেই স্পেনকে স্বরূপে দেখা যায়নি। বিশ্বমানের স্ট্রাইকারের অভাব ভুগিয়েছে দলটিকে। আর ‘টিকিটাকা’র ওপর অতিনির্ভরতা খুব একটা কাজে দেয়নি। ১১১৪ পাস দিয়েও তারা রাশিয়া বিপক্ষে ম্যাচটা জিততে পারেনি। তবে স্পেনের ব্যর্থতার পেছনে দলের মধ্যে অস্থিরতাকে বিবেচনা করা হচ্ছে প্রধান কারণ হিসেবে। দেশের ফুটবল সংশ্লিষ্ট কয়েকজন প্রভাবশালী ব্যক্তির স্বার্থজনিত কারণ প্রভাব ফেলেছে দলেও।\nইরান কিন্তু স্পেনকে প্রায় আটকেই দিয়েছিল। মেক্সিকো এবার জার্মান দুর্গে যেভাবে প্রতি–আক্রমণ করেছে, লো তা খুব তাড়াতাড়ি ভুলে যাবেন, সে সুযোগ নেই। ব্রাজিলের সঙ্গেও ভালো খেলেছে মেক্সিকো। আইসল্যান্ডের রক্ষণ ভাঙতে পারেনি আর্জেন্টাইন আক্রমণ। ক্রোয়েশিয়াকে ছোট দল বলার সুযোগ নেই। কারণ, বিশ্বকাপের সেমিফাইনালে ওঠা দল আর যা–ই হোক সামর্থ্যে ছোট হতে পারে না। বেলজিয়ামও ঠিক তাই। এ দুটি দলেই আছে সোনালি প্রজন্ম।\nসব মিলিয়ে অতিরিক্ত আত্মবিশ্বাসে ভুগেছে বড় দলগুলো। এই দুর্বলতা সুযোগ হিসেবে কাজে লাগিয়েছে ছোট দলগুলো। তাতে কিন্তু এবারের বিশ্বকাপে ‘ছোট দল’ ধারণাটার বিলুপ্তি ঘটেছে। কারণ, তথাকথিত বড় দলগুলো তো সব ছিটকে পড়েছে।\n« ফেনীর এসএ পরিবহনে আড়াই কোটি টাকার নিষিদ্ধ ট্যাবলেটসহ দুইজনকে আটক করেছে বিজিবি (Previous News)\n(Next News) কুড়িগ্রামে জন্ম নিলো এ কেমন শিশু, কপালে চোখ! »


Daily Jubokantho - সারাজীবন ভরণপোষণের দাবিতে মা-বাবার বিরুদ্ধে মামলা!\nশনিবার, ১৩ মার্চ ২০২১, ০৯:১৫\nঅক্সফোর্ড ইউনিভার্সিটি থেকে আইনে স্নাতক সম্পন্ন করা এক বেকার তার মা-বাবার বিরুদ্ধে অদ্ভুত এক মামলা করে বসেছেন। কোর্টের কাছে ৪১ বছর বয়সী ফায়েজ সিদ্দিকীর দাবি, যতদিন বেঁচে থাকবেন, মা-বাবাকেই চালিয়ে যেতে হবে তার ভরণপোষণের সব দায়িত্ব।\n২০১১ সালের পর থেকেই ফায়েজ কর্মহীন জীবন কাটাচ্ছেন। এর আগে তিনি কিছু আইন সংস্থায় কাজ করেন। অক্সফোর্ডের মতো একটি স্বনামধন্য প্রতিষ্ঠান থেকে পাস করে বের হলেও নিজের যাবতীয় খরচের জন্য এখনো দুবাই নিবাসী মা-বাবার ওপরই নির্ভরশীল তিনি।\nআদালতে দায়ের করা মামলায় ফায়েজ নিজেকে ‘অত্যন্ত দুর্বল’ হিসেবে উল্লেখ করেছেন। তিনি জানান, তার স্বাস্থ্যগত বিভিন্ন সমস্যা রয়েছে এবং এ মুহূর্তে তার সম্পদশালী পিতামাতা যদি তাকে বঞ্চিত করেন, তাহলে সেটি হবে মানবাধিকার লঙ্ঘনের সামিল।\nফায়েজ সিদ্দিকী মধ্য লন্ডনের হাইড পার্কের কাছে একটি ১৪ লাখ ডলার সমমূল্যের অ্যাপার্টমেন্টে বাস করেন। অ্যাপার্টমেন্টটির মালিক তার মা রাকশান্দা (৬৯) ও বাবা জাভেদ (৭১)। ফলে এখানে থাকতে তাকে কোনো গাঁটের পয়সা খরচ করতে হয় না।\nশুধু তাই নয়, প্রতি মাসে বাবা-মা ফায়েজের সমস্ত বিল পরিশোধ করে দেন, মাসিক ৫৫০ ডলার হাত খরচের টাকাও দেন।\nকিন্তু কাহাতক আর সহ্য হয়! ফলে সম্প্রতি ছেলের সঙ্গে উত্তপ্ত বাক্য বিনিময় হয় রাকশান্দা ও জাভেদের। আর কোনো খরচ দিতে অপারগতা প্রকাশ করেন এই দম্পতি।\nব্রিটিশ ট্যাবলয়েড দ্য সানকে তাদের আইনজীবী জাস্টিন ওয়ারশ বলেন, “এই ভুক্তভোগী মা-বাবার তাদের ‘কঠিন, চাহিদাসম্পন্ন ও একগুঁয়ে’ পুত্রের জন্য কোনটি উপযুক্ত, সে বিষয়ে জ্ঞান ও নিজস্ব দৃষ্টিভঙ্গি রয়েছে।’\nএবারই যে প্রথম ফায়েজ আন্তর্জাতিক সংবাদের শিরোনাম হয়েছেন, তা নয়। ২০১৮ সালে তিনি অক্সফোর্ড বিশ্ববিদ্যালয়ের বিরুদ্ধেও মামলা ঠুকেছিলেন। তার অভিযোগ ছিল, প্রতিষ্ঠানটির পাঠদানের প্রক্রিয়ায় খামতি আছে, যা তাকে প্রথম শ্রেণির ডিগ্রি পেতে বাধা দিয়েছে এবং এটি আইনজীবী হিসাবে তার কর্মজীবনে বিরূপ প্রভাব ফেলবে। তিনি ১৪ লাখ ডলারের ক্ষতিপূরণ চান সেবার; কিন্তু বিচারকের রায় তার পক্ষে আসেনি।\nগত বছর তিনি তার বাবা-মায়ের বিরুদ্ধে রক্ষণাবেক্ষণ ও ভরণপোষণের দাবিতে মামলা করেন, তবে পারিবারিক আদালত সেটি প্রত্যাখ্যান করেন। মামলাটি এখন আপিল বিভাগে উঠেছে। যুক্তরাজ্যের সকল পিতামাতার অধিকারকে এটি প্রভাবিত করতে চলেছে বলে ধারণা করা হচ্ছে।\nমজার বিষয় হচ্ছে, ফায়েজ সিদ্দিকী ইতিহাসের প্রথম ব্যক্তি নন, যিনি ভরণপোষণের জন্য নিজের মা-বাবাকে কাঠগড়ায় তুললেন। আবার অন্যদিকে, যুক্তরাজ্যে অনেক বাবা-মাও রয়েছেন, যারা ঘর ছেড়ে নিজের বাড়িতে গিয়ে উঠছে না বলে নিজেদের প্রাপ্তবয়স্ক সন্তানের বিরুদ্ধে মামলা করে দেন! কথায় বলে, তালি আসলে দু’হাতেই সমান শব্দে বাজে!


কীভাবে দ্রুত আপনার গাড়িতে মাকড়সা থেকে মুক্তি পাবেন ফ্যামিলি হ্যান্ডম্যান\nকীভাবে দ্রুত আপনার গাড়িতে মাকড়সা থেকে মুক্তি পাবেন\n11 এপ্ৰিল, 2020\nভাবেন কীভাবে আপনি মাকড়সা থেকে মুক্তি পাবেন? ঠিক আছে, আপনার জানা দরকার এমন কিছু রয়েছে: মাকড়সা আপনার বাড়ির জন্য কেবল উপদ্রব নয় — তারাও আপনার গাড়ীতে ঝুলতে পছন্দ করে।\nসিবিএস ডিএফডব্লিউয়ের সাথে একটি সংবাদ প্রতিবেদনে, দু’জন সাংবাদিক এক সন্ধ্যায় বাসায় বেড়াতে যাওয়ার সময় অস্ট্রেলিয়ান এক মহিলাকে খুব বন্ধুত্বপূর্ণ বন্ধুর কাহিনী দিয়েছিলেন। এক রাতে রাস্তায় যাওয়ার সময়, সে তার গাড়ির সিলিংয়ে থাকা বিশাল এক মাকড়সার সন্ধান করতে লাগল। মাকড়সাটি সরানোর ভয়ে মহিলাটি গাড়ি থেকে পিছলে যাওয়ার আগে তার 20 মিনিটের বাকি যাত্রা চালানোর সিদ্ধান্ত নিয়েছিলেন। একবার সে বাইরে এলে, দরজাটি তালাবন্ধ করে মাকড়সাটিকে সেখানে leftুকিয়ে দেয়। কিন্তু পরের দিন যখন সে মাকড়সাটিকে মেরে ফিরল, এটি পুরোপুরি অদৃশ্য হয়ে গেল।\nদর্শকদের চমকপ্রদ ভিডিওটি দেখানোর পরে, একজন নোঙ্গর এই প্রশ্ন জিজ্ঞাসা করলেন, “আপনি কীভাবে সত্যিই এটি হত্যা করবেন?” কয়েক সেকেন্ডের ব্যানার লাগল এবং তারা পরবর্তী বিষয়টিতে চলে গেল। অ্যাঙ্কর একটি শক্ত পয়েন্ট তৈরি করে এবং সৌভাগ্যক্রমে, মাকড়সা মারার একটি উপায় রয়েছে যা আপনার জুতোর সাহায্যে আপনার গাড়ির অভ্যন্তরটি ধাক্কা দেওয়ার প্রয়োজন হয় না।\nকিভাবে আপনার গাড়িতে মাকড়সা প্রবেশ করে\nশীতল মাসগুলিতে, মাকড়সাগুলি দরজাগুলির প্রান্তের ভিতরে এবং জানালাগুলির কাছাকাছি রেলের মধ্যে ঝুলতে পছন্দ করে। গবেষকরা বলে দিয়েছেন যে মাকড়সা গাড়িগুলি বন্ধ করতে পারে এমন সংঘর্ষে বিরক্ত হয়, এ কারণেই আপনি যখন গাড়ি চালানো শুরু করেন তখন তারা তাদের আড়াল থেকে মসৃণ দাগগুলিতে সরান – যেমন স্টিয়ারিং হুইল বা গাড়ির সিলিংয়ে চলে যায়।\nআপনার ফণা ফাটল মাধ্যমে মাকড়সা সহজেই আপনার গাড়িতে উঠতে পারে। তারা আপনার যানবাহনের মধ্যে একটি ঘর করার জন্য জায়গা খুঁজে পায়, যেখানে তাদের লুকানোর জন্য স্যাঁতসেঁতে এবং উষ্ণ স্থান রয়েছে। এমনকি তারা আপনার পাশের দৃশ্যের আয়নাগুলির মধ্যে তাদের উপায় খুঁজে পায়! মাকড়সাগুলি একবার আপনার গাড়ির অভ্যন্তরে প্রবেশ করার পরে, তারা বায়ু ভেন্টগুলি এবং আপনার ড্যাশ দিয়ে ক্রল করতে পারে।\nগাড়িতে মাকড়সা থেকে কীভাবে মুক্তি পাবেন: একটি গাড়ির জন্য একটি মাকড়সা বোমা\nএর নীচে পৌঁছানোর প্রয়াসে, ডব্লু কেবিডাব্লু বাফেলো একজন গ্যারেজ মালিককে জিজ্ঞাসা করেছিল যে এই মাকড়সাগুলি দ্রুত থেকে মুক্তি পাওয়ার সহজ সমাধান কী হতে পারে। তার প্রতিক্রিয়া? একটি “ক্লোরিন বোমা” ”এটি ক্লোরিনের একটি প্যাকেজ যা ডিলাররা প্রায়শই গাড়ীর গন্ধগুলি অপসারণ করতে ব্যবহার করেন এবং মাকড়সা থেকেও মুক্তি পেতে সহায়তা করতে পারে। ক্লোরিনের গন্ধ আপনার গাড়িতে থাকা মাকড়সা মারতে যথেষ্ট শক্ত হওয়া উচিত।\nমাকড়সা একবার বের হয়ে গেলে, গাড়ী চালিয়ে রেখে বাইরে রাখুন পরিষ্কার। মাকড়সাগুলি স্যাঁতসেঁতে অঞ্চলে ঝুলতে পছন্দ করে, তাই ভেজা ধ্বংসাবশেষ (যেমন পাতাগুলি) রাখলে এই ভঙ্গুর ক্রলারগুলি আকৃষ্ট হবে। আপনি আপনার কুঁচকের মধ্যে মাকড়সার জন্য ঘর তৈরি করছেন না তা নিশ্চিত করার জন্য গাড়িটিকে একটি পরিষ্কার পরিবর্তনে রাখুন।\nঅন্যান্য বাগগুলি থেকে মুক্তি পাওয়ার চেষ্টা করছেন? ক্রাইপস্টেস্ট বাগগুলি থেকে মুক্তি পাওয়ার জন্য আমাদের চূড়ান্ত গাইড এতে সহায়তা করবে।\n« একটি ছোট্ট নালী টেপ দিয়ে একটি ডোর ঝুলানো সহজ\nহামিংবার্ডস এই ধরণের পাখির বাচ্চা পছন্দ করে »


এই মৃত্যুর সংখ্যা প্রতিদিনই বেড়ে যাচ্ছিল হাজারের এককে। তারপর মৃত্যু এত বেড়ে গেল- এই পরিসংখ্যানের প্রকাশ এক পর্যায়ে বন্ধ হয়ে গেল। তবু বৃটিশ প্রধানমন্ত্রী চার্চিলের টনক নড়েনি। বাংলার কৃষককে দুর্ভিক্ষের দিকে ঠেলে দিয়ে ইংরেজ সৈন্যদের খাদ্য নিরাপত্তার নিশ্চয়তা বিধান করাই তার কাছে অধিকতর যুক্তিযুক্ত মনে হয়েছিল। 'চার্চিল'স সিক্রেট ওয়ার' গ্রন্থে সে কথা মধুশ্রী মুখার্জি সবিস্তারে তুলে ধরেছেন। বাংলার কৃষককূল নিশ্চিহ্ন হয়ে যাচ্ছে তার নীতির কারণে- এ কথা শোনার পর চার্চিল বলেছিলেন, 'গান্ধী কি বেঁচে আছে এখনও? সে মারা যায় না কেন?'\nতেতাল্লিশের দুর্ভিক্ষের শিকার তিরিশ লক্ষ মানুষের মৃত্যুর পেছনে চার্চিলের পরোক্ষ ভূমিকায় অনেকেরই কপালে ভাঁজ পড়বে। অনেকেই 'উদারনৈতিক গণতন্ত্রের' সীমা নিয়ে দুর্ভাবনায় পড়বেন। এদের কারো কারো কাছে চার্চিল অবাধ পুঁজিবাদ ও গণতন্ত্রের মানসপুত্রের মত। তার সুস্বাদু ইতিহাস রচনা (যার জন্য সাহিত্যে নোবেলও পেয়েছিলেন তিনি) অস্বীকার করার নয়। যেমন নয় যুদ্ধকালীন সময়ে ইংলন্ডের প্রধানমন্ত্রী থাকা অবস্থায় তার অনুপ্রাণিত ভাষণ ও নেতৃত্ব। যুদ্ধ জয়ের পর রক্ষণশীল সরকারের পতন হল এবং তিনি আর প্রধানমন্ত্রী রইলেন না। এতেও দুঃখ প্রকাশ করেন কেউ কেউ। কিন্তু এটাও অস্বীকার করার নয় যে, চার্চিলের মত 'লিবারেল' রাজনীতিকের সাফল্যের পেছনে রয়েছে অনেক অনুদার দৃষ্টিভঙ্গি ও অমানবিক নীতি প্রয়োগের ধারাবাহিকতা। ইংলন্ডকে বাঁচানোর জন্য তিনি ভারতবর্ষ বা অন্যান্য উপনিবেশকে দুর্ভিক্ষের গ্রাসে ফেলে দিতে দ্বিধা করেননি। যখন তিনি যুদ্ধোত্তরকালে একনাগাড়ে ছবি এঁকেছেন (এ কাজে দক্ষতা ছিল তার); একবারও আঁকেননি জয়নুলের মত কোন দুর্ভিক্ষপীড়িত মানুষের ছবি। সেসব নিরন্ন মানুষের চিৎকার তার স্বপ্নের মধ্যে কখনো শোনা যেত কি-না এ বিবরণ জানা যায় না। ইউরোপের জন্য এক নিয়ম, আর উপনিবেশের মানুষদের বিচার করার ক্ষেত্রে অন্য নিরম- পার্থ চ্যাটার্জী যাকে বলেছেন 'কলোনিয়াল রুল অব ডিফারেন্স'- তা চার্চিলের দুর্ভিক্ষ-সম্পর্কিত কর্মকাণ্ড বিশ্নেষণ করলে স্পষ্ট হয়ে ওঠে। এক হিসেবে, এটিকেও 'সত্তার বিভক্তি' বলা যায়, যা ইতিপূর্বে আরেক জন 'লিবারেল' চিন্তক জন স্টুয়ার্ট মিলের আলোচনায় আমরা দেখেছি।\nমধুশ্রী মুখার্জীর কাজকে অস্বীকার করা উপায় নেই। যাদবপুর বিশ্ববিদ্যালয় থেকে পদার্থবিদ্যায় স্নাতক ডিগ্রি লাভের পর তিনি শিকাগো বিশ্ববিদ্যালয় থেকে পিএইচডি লাভ করেন নোবেল পদার্থ বিজ্ঞানী ইউইসিরো নাম্বুর অধীনে। পরে ক্যালটেক থেকে পোস্ট-ডক্টরেট করে বিখ্যাত 'সায়েন্টিফিক আমেরিকান' সাময়িকীর অন্যতম সম্পাদক হিসেবে কাজ করেছেন। তবে বিজ্ঞান-বিষয়ক সাংবাদিকতা ও বই লেখাই তার প্রধান অভিনিবেশ। প্রশিক্ষিত ইতিহাসবিদ নন ঠিকই, তাই বলে তিনি দুর্ভিক্ষের অঙ্ক কষতে জানেন না, একথা বলা যাবে না। ২০০২ সালে ব্রিটেনবাসীদের মধ্যে বিবিসি কর্তৃক পরিচালিত জরিপে চার্চিল হয়েছিলেন 'শ্রেষ্ঠ ইংরেজ'। এহেন ব্যক্তিত্বকে সমালোচনার কাঠগড়ায় দাঁড় করাতে গেলে সাহস ও দম উভয়ই থাকা চাই। ১৯৪৩ সালের জুলাই মাসে ভারত থেকে যখন প্রস্তাব গেল যে, বাংলাকে দুর্ভিক্ষ থেকে রক্ষা করার জন্য মাসে অন্তত ৮০,০০০ টন খাদ্যশস্য জরুরি ভিত্তিতে সরবরাহ করা চাই; চার্চিল সেই অনুরোধ নাকচ করে দিয়েছিলেন। এই তথ্য প্রাথমিক উপাত্ত ঘেঁটে মধুশ্রী সন্দেহাতীতভাবে প্রমাণ করেছেন তার বইয়ে। চার্চিলের এই সিদ্ধান্তে খুশি ছিলেন না ভারতে কর্মরত ব্রিটিশ সরকারি কর্মকর্তারাও। তৎকালীন ভাইসরয় লর্ড লিনলিথগো যেমন মনে করেছিলেন যে, 'খাদ্যশস্য আমদানি হতে যাচ্ছে বাংলায়'- শুধুমাত্র এই খবরটি ছড়িয়ে দিলেও 'মজুতদারির প্রবণতা কমে যেত ও চালের দাম নেমে আসত।' অস্ট্রেলিয়া ও কানাডা খাদ্যশস্য পাঠাতে চেয়েছিল। কিন্তু সমস্যা ছিল পণ্যবাহী জাহাজের স্বল্পতা নিয়ে। কেননা, জাহাজগুলোকে তখন ব্রিটিশ উপকূলের আশে-পাশে জড়ো করে রাখা হয়েছিল। মধুশ্রী বলেছেন যে, জাহাজের স্বল্পতার 'টেকনিক্যাল আর্গুমেন্ট' অনেকটাই কষ্ট কল্পিত। কেননা, ততদিনে মার্কিন প্রশাসন সাহায্য হিসেবে অনেক মালবাহী জাহাজ ব্রিটেনের কাছে স্থানান্তর করেছিল। দুর্ভিক্ষ ছড়িয়ে পড়ার খবরে এমনকি ইংরেজের শত্রুপক্ষে যুদ্ধরত নেতাজী সুভাষচন্দ্র বোসের ইন্ডিয়ান ন্যাশনাল আর্মি পর্যন্ত অধিকৃত বার্মা থেকে কিছু চাল বাংলাতে পাঠাতে চেয়েছিল। ব্রিটিশ সেন্সরশিপ সে তথ্যও পুরোপুরি চেপে যায়।\nএবার আসি মূল্যস্ম্ফীতির প্রসঙ্গে। শুধু যে খাদ্য-সরবরাহে অপ্রতুলতার কারণে প্রতি মাসে মূল্যস্ম্ফীতির হার বাড়ছিল, তাই নয়। এর সঙ্গে যুক্ত ছিল সচেতনভাবে গৃহীত ম্যাক্রো-ইকোনমিক পদক্ষেপও। ২০১৮ সালের ইকোনমিক অ্যান্ড পলিটিক্যাল উইকলির ২০ অক্টোবর সংখ্যায় প্রখ্যাত মার্কসবাদী অর্থনীতিবিদ ও জওহরলাল বিশ্ববিদালয়ের অধ্যাপক ঊষা পাটনায়েক অভিযোগ করেছেন যে, বাংলার দুর্ভিক্ষ এমনিতেই হয়নি। বাংলায় দুর্ভিক্ষাবস্থা সৃষ্টি করে যুদ্ধের জন্য প্রয়োজনীয় অতিরিক্ত অর্থায়নের যোগাড়-যন্ত্র করা হয়েছিল। মানুষের ভোগের পরিমাণ কমিয়ে যুদ্ধের রসদ যোগানোর জন্য বিনিয়োগের তহবিল বাড়ানো হয়েছিল। এই ম্যাক্রো-ইকোনমিক যুক্তিটি এসেছিল অগ্রগণ্য অর্থনীতিবিদ কেইনসের লেখা থেকে। 'ট্রিটিস অন মানি :দ্য এপ্লাইড থিওরি অব মানি' (১৯৩০) এবং 'হাউ টু পে ফর দ্য ওয়ার :এ রাডিকেল প্ল্যান ফর দ্য চ্যান্সেলর অব দ্য এক্সচেকার' (১৯৪০); এই দুটি লেখায় কেইনস এই সম্ভাবনা নিয়ে আলোচনা করেছিলেন। কীভাবে জনগণের আয় (ভোগ) কমিয়ে তা থেকে উদ্বৃত্ত আহরণ করা যায় যুদ্ধকালীন অতিরিক্ত ব্যয়ের অর্থায়নের জন্য, সেটা কেইনসের আগ্রহের বিষয়বস্তু ছিল। অবশ্য এক্ষেত্রে ব্রিটেনবাসীর ক্ষেত্রে এই মহৌষধির প্রয়োগ না করে তা ব্যবহার করা হয়েছিল ঔপনিবেশিক ভারতবর্ষের সাধারণ অধিবাসীদের ক্ষেত্রে। বাংলার গ্রামাঞ্চলের নিরীহ জনগণের ভোগ কমিয়ে তাদেরকে দুর্ভিক্ষের দিকে ঠেলে দিয়ে যুদ্ধের জন্য অতিরিক্ত সম্পদ তুলে নিয়েছিল চার্চিলের ইংরেজ সরকার। মধুশ্রী মুখার্জীর বইটি ও ঊষা পাটনায়েকের লেখাটিকে আমরা এই অর্থে সম্পূরক রচনা হিসেবে পাঠ করতে পারি।\nমুখার্জী ও পাটনায়েকের লেখার মুখ্য প্রতিপাদ্যের সাথে অমর্ত্য সেন অপরিচিত নন। তার 'পভার্টি অ্যান্ড ফেমিন' বইয়ে পঞ্চাশের মন্বন্তর নিয়ে বলতে গিয়ে তিনি সাতটি কারণের কথা বলেছেন। তার মধ্যে একটি কারণ ছিল চার্চিলের নিস্পৃহতাও। যেমন, তিনি বলছেন, 'The refusal of the British Government to permit move food imports into India throngh reallocation of shipping as an emergency measure to tackle the famine was severely criticized. Lord wavell, who became the new Viceroy at the last stage of the famine and who had to battle hard for increasing food imports into India, went on record in this context that he felt that ‘the vital problems of India are being treated by his Majesty’s Government with neglect, even sometimes with hostility and contempt'- এই শেষোক্ত উদ্ৃব্দতিটির উৎস হচ্ছে লর্ড ওয়াভেলের চিঠি, ১৯৪৪ সালের ২৪ অক্টোবরে লেখা উইনস্টন চার্চিলকে উদ্দেশ করে। অন্যদিকে, ঊষা পাটনায়েকের যুক্তি- 'ইচ্ছে করে মূল্যস্ম্ফীতি ঘটানো হয়েছিল যুদ্ধকালীন অতিরিক্ত ব্যয় নির্বাহের জন্য'- সেটিও পরোক্ষভাবে অমর্ত্য সেনের চোখে পড়েছিল। তিনি লিখছেন ::'The 1943 famine can indeed be described asa‘boom famine’ related to powerful inflationary pressures initiated by public expenditure expansion’. তবে সব কার্যকারণের মধ্যে সেনের প্রধান গুরুত্ব এসে পড়েছিল 'বীপযধহমব বহঃরঃষবসবহঃ'র দ্রুত অবনতির ওপরে- সামগ্রিকভাবে খাদ্যের যোগানের সাংবৎসরিক বাড়া-কমার ওপরে নয়। ১৯৪৩-৪৪ সালের দুর্ভিক্ষে মূলত ক্ষতিগ্রস্ত হয়েছিল গ্রাম-বাংলা, বিশেষত মজুরি-শ্রমের ওপরে নির্ভরশীল কৃষি শ্রমিক ও অসচ্ছল প্রান্তিক জোতের পরিবারেরা। এখানে সেনের মূল তর্কটা দুর্ভিক্ষের Causality বা বা মূল কার্যকারণসূত্র নিয়ে যখন দুর্ভিক্ষবিরোধী 'পলিসির' প্রসঙ্গ এসেছে তখন তিনিও খাদ্যের সরবরাহ পরিস্থিতি, ফুড রেশনিং ব্যবস্থা, পাবলিক ওয়ার্কস প্রোগ্রাম, খাদ্যশস্যের মূল্য-পরিস্থিতিকে সহনশীল অবস্থায় নিয়ে আনা ইত্যাদি 'সাপ্লাই-সাইড' কর্মসূচির ওপরে জোর দিয়েছেন তার বইতে যথাযথভাবেই। ১৯৪৩-৪৪ সালের দুর্ভিক্ষ নিয়ে শুধু সরকারি প্রশাসক, ইতিহাসবিদ, পরিসংখ্যানবিদ বা অর্থনীতিবিদের সাক্ষ্যই যথেষ্ট নয়। সমসাময়িক সাহিত্য-কর্মের মধ্য দিয়ে এই দুর্ভিক্ষের চালচিত্র বিশ্বস্ততার সাথে ফুটে উঠেছে। বিভূতিভূষণ বন্দ্যোপাধ্যায়ের 'অশনি সংকেত' মন্ব্বন্তরের প্রাক-কথন থেকে এর ট্র্যাজিক পরিণতি অবধি পাত্র-পাত্রীদের পর্যবেক্ষণ করেছিল। জাপানি আক্রমণের মুখে ১৯৪২ সালের মে মাসে ইংরেজরা বার্মা থেকে যখন পিছু হটল, তখন বার্মা থেকে চাল আমদানিও আকস্মিকভাবে বন্ধ হয়ে গেল। এ নিয়ে দুর্গাপণ্ডিত আর গঙ্গাচরণের মধ্যে কথা হচ্ছে :\n"- জাপানিরা সিঙ্গাপুর নিয়ে নিয়েছে? যুদ্ধের খবর কী?\n- শুধু সিঙ্গাপুর কেন, ব্রহ্মদেশও নিয়ে নিয়েচে। জানো না সে খবর?\n- না-ইয়ে-শুনি নি তো? ব্রহ্মদেশ? সে তো-\n- যেখান থেকে রেঙ্গুন চাল আসে রে ভায়া। ওই যে সস্তা, মোটা মোটা আলো চাল ..."\n১. 'অনঙ্গ-বৌ বললে- আর দুটো ভাত মেখে নাও, ডাল দিয়ে পেট ভরে খাও-\nঅনঙ্গ-বৌ স্বামী-পুত্রকে পেট ভরে খাইয়ে সে-রাতে এক ঘটি জল আর একটু গুড় খেয়ে উপোস করে রইলো।'\n২. [পরের দিন গঙ্গাচরণ গেছে চালের খোঁজে। এক জায়গায় দেখল চাল বিক্রি হচ্ছে। একটু ক্ষণ আগেই গঙ্গাচরণ এক জেলে নবীন পাড়ূইকে বলেছে, 'কখনো কি কেউ শুনেচে যে চালের মণ ষোল টাকা হবে।' অথচ, আশ্চর্যের বিষয়, এরই মধ্যে চালের দাম বেড়ে 'কুড়ি টাকা মণ' হয়ে গেছে।


“যত মত তত পথ হিন্দু স্বার্থে একমত” এ শ্লোগানকে সামনে রেখে শারদীয় দুর্গাপূজা উপলক্ষে তিন দিনের সরকারী ছুটির দাবিতে মানববন্ধন করেছে হিন্দু যুব মহাজোট। বাংলাদেশ জাতীয় হিন্দু যুব মহাজোট হাতিয়া শাখা ও ছাত্র মহাজোটের আয়োজনে নোয়াখালী দ্বীপ উপজেলা হাতিয়ায় উপজেলা পরিষদ চত্তরে এ মানববন্ধনের আয়োজন করা হয়।\nশুক্রবার সকাল ১০টায় উপজেলা পরিষদের সামনে ঘন্টা ব্যাপি এ মানববন্ধন শেষে উপজেলা নির্বাহী অফিসার ও থানা ভারপ্রাপ্ত কর্মকর্তা বরাবর একটি স্মারক লিপি প্রদান করেন।\nএ সময় উপস্থিত ছিলেন, বাংলাদেশ জাতীয় হিন্দু যুব মহাজোট হাতিয়া শাখার সভাপতি ডা. ছোটন দাস, সহসভাপতি জুয়েল চন্দ্র দাস, সাধারণ সম্পাদক বাসু দেব দাস, সাংগঠনিক সম্পাদক তপন পাটোকী , সাংস্কৃতিক সম্পাদক শ্রী কৃষ্ণ দাস, প্রচার সম্পাদক বাবলু মজুমদার, সহপ্রচার সম্পাদক ডা. সঞ্জয় মজুমদার ,হাতিয়া শাখার ছাত্র মহাজোটের আহবায়ক কানু মজুমদার সূর্য, সদস্য সচিব টিটন দাস সহ যুব ও ছাত্র মহাজোটের প্রায় শতাধিক নেতৃবৃন্দ।\nমানবন্ধনে বক্তারা জানান, শারদীয় দুর্গাপূজা হিন্দু সম্প্রদায়ের সবচেয়ে বড় ধর্মীয় উৎসব। দুঃখের বিষয় পূজায় ৫দিনের ধর্মীয় আনুষ্ঠানিকতা থাকলেও সরকারী ভাবে ১দিনের ছুটি থাকায় পরিবার পরিজনের সাথে ধর্মীয়কার্য ক্রমে অংশগ্রহন করা সম্ভব হয় না। হিন্দু সম্প্রদায়ের তিনদিনের ছুটির দাবিটি আসন্ন দুর্গাপূজার আগেই প্রধানমন্ত্রী তার নির্বাহী আদেশে ঘোষনা করবেন বলে আমরা আশাবাদী।